CELEX: 52021PC0805
Language: hu
Date: 2021-12-15
Title: Javaslat AZ EURÓPAI PARLAMENT ÉS A TANÁCS RENDELETE az energiaágazaton belüli metánkibocsátás csökkentéséről és az (EU) 2019/942 rendelet módosításáról

EURÓPAI
                            BIZOTTSÁG
                                                  Brüsszel, 2021.12.15.
                                                  COM(2021) 805 final
                                                  2021/0423 (COD)
                                         Javaslat
               AZ EURÓPAI PARLAMENT ÉS A TANÁCS RENDELETE
   az energiaágazaton belüli metánkibocsátás csökkentéséről és az (EU) 2019/942 rendelet
                                      módosításáról
                                 (EGT-vonatkozású szöveg)
           {SEC(2021) 432 final} - {SWD(2021) 459 final} - {SWD(2021) 460 final}
HU                                                                                       HU
 ---pagebreak---                                               INDOKOLÁS
   1.        A JAVASLAT HÁTTERE
   •         A javaslat indokai és céljai
   Az európai zöld megállapodás az EU-t a gazdaság valamennyi ágazatának mélyreható
   dekarbonizációja révén a 2050-ig elérendő klímasemlegesség felé vezető útra állítja. Célja
   továbbá az EU természeti tőkéjének védelme, megőrzése és fejlesztése, valamint a polgárok
   egészségének és jóllétének védelme a környezettel kapcsolatos kockázatokkal és hatásokkal
   szemben. A metán erős üvegházhatású gáz, amelyet csak a szén-dioxid előz meg az
   éghajlatváltozáshoz való teljes hozzájárulás tekintetében, valamint harmadrészben a metán
   felelős a jelenlegi éghajlati felmelegedésért. Jóllehet a metán rövidebb ideig marad a
   légkörben, mint a szén-dioxid (10–12 évig, mielőtt szén-dioxiddá oxidálódik, amely továbbra
   is megköti a hőt), molekuláris szinten a metán sokkal jobban befolyásolja az éghajlatot
   (globális felmelegedési potenciálja 100 év alatt 28-szorosa a szén-dioxidénak, 20 év alatt
   pedig 86-szorosa). Ezenkívül a metán hozzájárul az ózon – egy erős légszennyező anyag –
   képződéséhez, amely súlyos egészségügyi problémákat okoz.
   A globális metánkibocsátás mintegy 60 %-a emberi eredetű, amelynek legnagyobb forrását –
   a becslések alapján – a fosszilis tüzelőanyagok termelése és felhasználása (egynegyed-
   egyharmad arányban), a hulladék (körülbelül egynegyed arányban) és a mezőgazdaság (az
   összes metánkibocsátás mintegy fele) jelenti, különösen az intenzív termeléshez
   kapcsolódóan.
   Az Éghajlatváltozási Kormányközi Testület (IPCC) megállapítja, hogy a metánkibocsátást
   2030-ig világszerte jelentősen csökkenteni kell ahhoz, hogy a globális felmelegedés a 2050-re
   kitűzött 1,5 °C-os (vagy akár 2 °C-os) célérték alatt maradjon1. Az IPCC legutóbbi jelentése
   kiemeli a metán mint az éghajlatváltozásért felelős egyik fő üvegházhatású gáz szerepét. A
   jelentés szerint a metán rekordszintet ért el, és jóval meghaladja a felmelegedés 1,5 °C-ra való
   korlátozásával összeegyeztethető kibocsátási szintet. A globális felmelegedés lassítása és a
   levegőminőség javítása érdekében tehát a metánkibocsátás erőteljes, gyors és tartós
   csökkentésére van szükség. Fontos megjegyezni, hogy a jelentés arra a következtetésre jut,
   hogy a légkör metánszintjének növekedése emberi tevékenység eredménye, és a fosszilis
   tüzelőanyagok – a mezőgazdaság (főként az állattenyésztés) és a szennyvíz mellett – legalább
   2007 óta nagyban hozzájárultak a metánkibocsátás növekedéséhez.
   A 2030-ra vonatkozó éghajlat-politikai célterv hatásvizsgálata szerint az Unióban a leginkább
   költséghatékony metánkibocsátás-csökkentésre az energiaágazatban kerülhet sor. E
   kibocsátások határokon átnyúló problémát jelentenek, továbbá a tagállamok és ágazatok
   közötti összehangolatlan szabályozás hiányosságokhoz és elégtelenségekhez vezet, valamint
   ronthatja az egységes uniós energiapiac működését. Mivel az Unióban felhasznált fosszilis
   energiához kapcsolódó metánkibocsátás nagy része az Unió határain kívül keletkezik, ezen a
   területen kizárólag a tagállamok együttes fellépése hozhat eredményt.
   2021 szeptemberében az Unió és az Egyesült Államok bejelentette a metánra vonatkozó
   globális kötelezettségvállalást, amely az ENSZ 2021 novemberében Glasgow-ban
   1
           Éghajlatváltozási Kormányközi Testület (IPCC), 2021: Summary for policymakers (Összegzés
           szakpolitikai döntéshozók számára). Itt: Climate Change 2021: The Physical Science Basis
           (Éghajlatváltozás 2021: Természettudományos alapok). Az I. munkacsoport hozzájárulása az
           Éghajlatváltozási Kormányközi Testület hatodik értékelő jelentéséhez, Cambridge University Press.
           Nyomdában.
HU                                                    1                                                      HU
 ---pagebreak---    megrendezett éghajlatváltozási konferenciáján (COP 26) bevezetett arra irányuló politikai
   kötelezettségvállalást jelent, hogy 2030-ig (a 2020-as szinthez képest) 30 %-kal csökkentik a
   globális metánkibocsátást valamennyi metánkibocsátó ágazatban. Több mint száz ország
   vállalta, hogy támogatja a kötelezettségvállalást, ami az emberi eredetű globális
   metánkibocsátás közel felét teszi ki. A metánra vonatkozó globális kötelezettségvállalás
   magában foglalja az arra irányuló kötelezettségvállalást, hogy elmozdulnak a metánkibocsátás
   számszerűsítésére szolgáló, elérhető legjobb nyilvántartási módszertanok alkalmazása felé,
   különös hangsúlyt helyezve a jelentős kibocsátási forrásokra.
   A rendelet általános célkitűzése, hogy az energia belső piacának működésével összefüggésben
   és az uniós ellátás biztonságának biztosítása mellett az Unióban termelt vagy felhasznált
   fosszilis energiából származó metánkibocsátás csökkentése révén megóvja a környezetet és
   javítsa annak állapotát.
   A konkrét célkitűzések a következők:
             i.    Az Unióban termelt és felhasznált energiához kapcsolódó metánkibocsátás fő
                  forrásaival kapcsolatos információk pontosságának javítása. A cél az
                  eszközszintű adatok rendelkezésre állásának és a kibocsátások megbízható
                  számszerűsítésének biztosítása, és ezáltal a mérések pontosságának javítása –
                  beleértve az üvegházhatású gázok (a továbbiakban: ÜHG) jegyzékeiben
                  szereplő adatoknak az ENSZ Éghajlatváltozási Keretegyezménye (a
                  továbbiakban: UNFCCC) felé történő jelentését –, valamint a megfelelő
                  kibocsátáscsökkentési intézkedések alkalmazási körének növelése.
             ii.  A metánkibocsátás további hatékony csökkentésének biztosítása a teljes uniós
                  energiaellátási láncban. Ez a konkrét célkitűzés azokkal a piaci
                  hiányosságokkal foglalkozik, amelyek a metánkibocsátás vállalatok általi
                  elégtelen csökkentéséhez vezetnek.
             iii. Javítani kell az információk hozzáférhetőségét, hogy ösztönözni lehessen az
                  Unióba importált fosszilis energiával kapcsolatos metánkibocsátás
                  csökkentését. Mivel az Unióban felhasznált fosszilis energiához kapcsolódó
                  metánkibocsátás nagy része az Unión kívül keletkezik, ez a konkrét célkitűzés
                  arra irányul, hogy a piac átláthatóságának megteremtésével a
                  partnerországokon belüli metánkibocsátás csökkentését célzó ösztönzőket
                  hozzanak létre.
   •         Összhang a szabályozási terület jelenlegi rendelkezéseivel
   Az Unió az (EU) 2021/1119 rendelettel (a továbbiakban: európai klímarendelet)
   jogszabályban rögzítette a gazdaság egészére kiterjedő, 2050-re megvalósítandó
   klímasemlegességi célkitűzést, és 2030-ra az 1990-es szinthez képest legalább 55 %-os Unión
   belüli kötelező csökkentési kötelezettségvállalást is megállapított a nettó üvegházhatásúgáz-
   kibocsátás (az elnyelések levonása utáni kibocsátás) tekintetében.
   A javaslat a 2030-ra vonatkozó uniós éghajlat-politikai célterven és annak hatásvizsgálatán
   alapul. Az éghajlat-politikai célterv a modellezett forgatókönyvek alapján rámutatott arra,
   hogy megvalósítható az a megnövelt éghajlat-politikai célkitűzés, hogy 2030-ra legalább
   55 %-kal csökkenjen a nettó üvegházhatásúgáz-kibocsátás, és ez zökkenőmentes pályát
   biztosítana a klímasemlegesség 2050-ig való megvalósításához. Kiemeli továbbá a
   metánkibocsátás nagyobb mértékű csökkentésének szükségességét.
HU                                                2                                              HU
 ---pagebreak---    Az európai zöld megállapodás egymást kölcsönösen erősítő, átfogó intézkedéseket és
   kezdeményezéseket foglal magában, amelyek célja, hogy az Unióban 2050-ig megvalósuljon
   a klímasemlegesség. Az európai zöld megállapodásról szóló közlemény2 kiemeli, hogy a
   Bizottság meg fogja könnyíteni a gázágazat dekarbonizációját, többek között az energetikai
   metánkibocsátás kérdésének kezelésével. A Bizottság 2020 októberében elfogadta a
   metánkibocsátás csökkentésére irányuló uniós stratégiát (a továbbiakban: metánstratégia),
   amely intézkedéseket határoz meg a metánkibocsátás Unión belüli – többek között az
   energiaágazaton belüli –, valamint nemzetközi szintű csökkentése céljából.
   Az (EU) 2018/1999 rendelet (a továbbiakban: az energiaunió irányításáról szóló rendelet)
   előírja a tagállamok számára, hogy hozzanak létre az üvegházhatású gázok emberi eredetű
   kibocsátásának becslésére szolgáló nemzeti nyilvántartási rendszereket, és tegyenek
   jelentéseket ezekről a nemzeti előrejelzésekről. E jelentéstételre az IPCC iránymutatásai
   alapján kerül sor, és az gyakran nem közvetlen forrásszintű méréseken, hanem alapértelmezett
   kibocsátási tényezőkön alapul, ami bizonytalanságot von maga után a kibocsátások pontos
   eredetét, gyakoriságát és nagyságrendjét illetően.
   Uniós szinten nem szabályozzák külön az olaj és a fosszilis gáz feltárása és kitermelése, a
   fosszilis gáz gyűjtése és feldolgozása, a szállítás, az elosztás, a föld alatti tárolás és a
   cseppfolyósítottföldgáz-terminálok (LNG-terminálok), valamint a működő, bezárt vagy
   felhagyott szénbányák szintjén előforduló metánkibocsátást.
   A jelenleg felülvizsgálat alatt álló 2010/75/EU irányelv (a továbbiakban: ipari kibocsátásokról
   szóló irányelv) az ipari létesítményekből származó szennyezőanyag-kibocsátást szabályozza,
   mégpedig az elérhető legjobb technikák alapján kibocsátási határértékeket állapít meg,
   amelyek az engedélyezés feltételeként szolgálnak. Az ipari kibocsátásokról szóló irányelv
   hatálya alá tartozik az ásványolaj és a gáz finomítása, de nem terjed ki a fosszilis gáz
   upstream, midstream és downstream ágazatára (LNG, föld alatti gáztárolás, szállítás, elosztás)
   vagy a szénbányászatra.
   Az ipari kibocsátásokról szóló irányelvhez szorosan kapcsolódó 166/2006/EK rendelet 3
   (Európai Szennyezőanyag-kibocsátási és -szállítási Nyilvántartás, Európai PRTR) előírja,
   hogy a „föld alatti bányászat és a kapcsolódó tevékenységek” esetében jelenteni kell a
   szennyezőanyag-kibocsátást – beleértve a metánt is –, ha az meghaladja a 100 000 kg/év
   jelentéstételi küszöbértéket. Ami a metánkibocsátás mérését illeti, az Európai PRTR-re
   vonatkozó útmutató4 3. függeléke egy készülő ISO-szabványra hivatkozik (ISP/TC 146/SC
   1/WG 22). Az Európai PRTR jelenleg átdolgozás alatt áll. Az ipari kibocsátásokról szóló
   irányelv és az Európai PRTR felülvizsgálata során figyelembe fogják venni, hogy kerülni kell
   a kettős szabályozást. Ez a javaslat tehát kiegészíti e két jogi aktust, mivel a teljes
   fosszilisenergia-ellátási lánc mentén foglalkozik a metánkibocsátással.
   Az Európai Bizottság 2021. július 14-én több olyan jogalkotási javaslatot fogadott el,
   amelyben meghatározza, hogyan kívánja elérni az Unióban a klímasemlegességet 2050-ig,
   beleértve az üvegházhatásúgáz-kibocsátás legalább 55 %-os nettó csökkentésére vonatkozó,
   2030-ra kitűzött közbenső célt is. Ezzel összefüggésben a következő kezdeményezések
   kapcsolódnak érdemlegesen a metánkibocsátás nyomon követéséhez és csökkentéséhez:
   2
           COM(2019) 640 final.
   3
           Az Európai Parlament és a Tanács 166/2006/EK rendelete (2006. január 18.) az Európai
           Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a
           96/61/EK tanácsi irányelv módosításáról (HL L 33., 2006.2.4., 1. o.).
   4
           Az Európai PRTR megvalósítására vonatkozó iránymutatásokat tartalmazó dokumentum, Európai
           Bizottság (2006).
HU                                                      3                                                     HU
 ---pagebreak---    Az (EU) 2018/842 rendelet (közös kötelezettségvállalási rendelet) a tagállamok számára
   országos szintű, kötelező éves üvegházhatásúgáz-kibocsátási célértékeket határoz meg a 2021
   és 2030 közötti időszakra az olyan ágazatok vonatkozásában, mint a közlekedés (a légi
   közlekedés nélkül), az épületek, a mezőgazdaság, a hulladékgazdálkodás, az ipar és az
   energiaágazat azon részei, amelyekre nem terjed ki a meglévő uniós kibocsátáskereskedelmi
   rendszer (ETS). Hatálya a metánra is kiterjed, és ez a rendelet felülvizsgálatára irányuló,
   2021. július 14-én elfogadott javaslatban sem változott. E kezdeményezés kiegészíti a közös
   kötelezettségvállalási rendeletet, tekintve, hogy a metánkibocsátás csökkentésére szolgáló
   konkrét intézkedéseket vezet be, mivel a közös kötelezettségvállalási rendelet nem ír elő ilyen
   intézkedéseket, és hagy némi mozgásteret a tagállamoknak arra vonatkozóan, hogy miként
   lehet a legjobban elérni az előírt üvegházhatásúgázkibocsátás-csökkentéseket. Ezek az
   intézkedések elősegíthetik a tagállami célértékek elérését, és a közös kötelezettségvállalási
   rendelet által kínált, tagállamok közötti kereskedési lehetőségeknek köszönhetően
   hozzájárulhatnak a közös kötelezettségvállalási rendeletben foglalt célértékek
   költséghatékonyabb eléréséhez is.
   Az (EU) 2018/841 rendelet (LULUCF-rendelet) módosítására irányuló javaslat az „Irány az
   55 %!” intézkedéscsomag keretében átfogó uniós célértéket határoz meg a természetes
   elnyelők általi szén-dioxid-eltávolításra vonatkozóan, a nemzeti célértékek pedig
   megkövetelik a tagállamoktól, hogy törődjenek szénelnyelőikkel, illetve bővítsék azokat. A
   javaslat meghatározza továbbá a földhasználati, erdészeti és mezőgazdasági ágazatban a
   klímasemlegesség 2035-re való megvalósítására vonatkozó uniós célt, beleértve a szén-
   dioxidtól eltérő mezőgazdasági kibocsátásokat, azaz a metánkibocsátást is.
   Az (EU) 2018/2001 irányelv (megújulóenergia-irányelv, RED II) a megújuló
   energiaforrásokból előállított energia előmozdításával foglalkozó legfontosabb uniós eszköz,
   amely elősegíti a fosszilis energiaforrások megújuló energiaforrásokkal való fokozatos
   felváltását. Ezenkívül alapértelmezett üvegházhatásúgázkibocsátás-megtakarítási értékeket is
   tartalmaz, ideértve a biogáz és a biometán előállítása során keletkező metánveszteségekre
   vonatkozó becsléseket is, amelyek fontosak lehetnek a biogáz és a biometán fenntarthatósága
   szempontjából. Ezen alapértelmezett értékeket a termelők a termelésükből származó
   üvegházhatásúgázkibocsátási-megtakarításról szóló jelentésükben annak bizonyítására is
   használhatják, hogy megfelelnek a RED II fenntarthatósági követelményeinek, és ezek az
   értékek közvetve a metánkibocsátás csökkentését ösztönözhetik.
   A helyiségfűtő és -hűtő berendezések esetében előforduló metánkibocsátásokat különféle
   környezettudatos tervezésre és energiacímkézésre vonatkozó rendeletek szabályozzák,
   amelyek a termékek – például a háztartási készülékek, az információs és kommunikációs
   technológiák vagy a gépészet – környezeti teljesítményének javítására vonatkozó szabályokat
   állapítanak meg.
   Végezetül az Európai Bizottság a dekarbonizált hidrogén- és gázpiac kialakulásának
   elősegítése érdekében egyúttal a 2009/73/EK irányelv és a 715/2009/EK rendelet
   felülvizsgálatát is javasolja: ez magában foglalja az energiapiac újratervezését és a megújuló
   és alacsony szén-dioxid-kibocsátású gázok csővezetékekhez való hozzáférésének
   megkönnyítését, és célja, hogy egyrészt megteremtse a hidrogénpiac feltételeit, másrészt
   pedig felszámolja a meglévő földgázhálózat dekarbonizációja előtt álló akadályokat. A
   javaslat kiegészítő jellegű, mivel javítani fogja a fosszilis gáz éghajlati teljesítményét abban
   az időszakban, amikor azt fokozatosan megújuló és alacsony szén-dioxid-kibocsátású
   gázokkal váltják fel.
HU                                                 4                                                HU
 ---pagebreak---    •         Összhang az Unió egyéb szakpolitikáival
   Ez a javaslat kiegészíti a mezőgazdaság és a hulladékgazdálkodás területén a metánkibocsátás
   csökkentése érdekében hozott intézkedéseket.
   Ami a mezőgazdasági ágazatot illeti, „a termelőtől a fogyasztóig” stratégia5 számos kihívással
   foglalkozik. A Bizottság létrehozott egy, a teljes életciklusra vetített metánkibocsátási
   mérőszámok elemzésével foglalkozó szakértői csoportot. A Bizottság – az ágazati
   szakértőkkel és a tagállamokkal együttműködésben – összeállítja a legjobb gyakorlatok és
   elérhető technológiák jegyzékét, hogy megvizsgálja és előmozdítsa az innovatív
   kibocsátáscsökkentési intézkedések szélesebb körű alkalmazását. A szénegyensúly-
   számítások gazdaságok szintjén való előmozdítása érdekében a Bizottság 2022-re
   rendelkezésre bocsátja a digitális szén-dioxid-kibocsátási táblázat sablonját, valamint az
   üvegházhatásúgáz-kibocsátással és -elnyeléssel kapcsolatos mennyiségi számítások gyakori
   módjaira vonatkozó iránymutatást. A Bizottság a széngazdálkodás szélesebb körű tagállami
   alkalmazásával, illetve a közös agrárpolitika keretében készült tagállami stratégiai tervek
   révén 2021-től elő fogja segíteni a kibocsátáscsökkentési technológiák használatát. A
   Horizont Európa stratégiai tervében (2021–2024) a Bizottság olyan különböző tényezőkre
   vonatkozó célzott kutatást javasol, amelyek a technológiára, a természetalapú megoldásokra
   és az étrendbeli változáshoz vezető tényezőkre összpontosítva hatékonyan csökkentik az
   üvegházhatásúgáz-kibocsátást. A Bizottság továbbá azt fontolgatja, hogy a
   szarvasmarhatartást részben az ipari kibocsátásokról szóló irányelv hatálya alá vonja, ami
   hozzájárulhat az ágazat metánkibocsátásának megfékezéséhez.
   A hulladékágazat metánkibocsátásával a környezetvédelmi jogszabályok jelenlegi és
   közeljövőben tervezett felülvizsgálatai keretében foglalkoznak. Az (EU) 2018/850 irányelv (a
   továbbiakban: a hulladéklerakókról szóló irányelv) előírja az üzemeltetők számára, hogy a
   hulladéklerakó-gázt energiatermelésre használják vagy fáklyázzák. A hulladéklerakókról
   szóló irányelv 2024-ben tervezett felülvizsgálata során a Bizottság mérlegelni fogja, hogy
   milyen további intézkedésekkel lehetne javítani a hulladéklerakó-gázokkal való gazdálkodást,
   minimalizálni a káros éghajlati hatásokat, és kiaknázni a lehetséges energianyereségeket. Az
   ipari kibocsátásokról szóló irányelv folyamatban lévő felülvizsgálata során továbbá a
   hulladéklerakással kapcsolatban elérhető legjobb technológiára vonatkozó következtetések
   elfogadását is fontolóra veszik, amelyek többek között a metánkibocsátással is
   foglalkoznának. A hulladékokkal kapcsolatos uniós jogszabályok közelmúltbeli (2018-ban
   történt) módosítása nyomán a biológiailag lebomló hulladékot 2024-re elkülönítve kell
   gyűjteni, és az új célkitűzés szerint 2035-re a hulladék legfeljebb 10 %-a helyezhető el
   hulladéklerakókban. E változások eredményeként a hulladéklerakókból származó
   metánkibocsátás várhatóan tovább csökken majd. A hulladékvíz és a szennyvíziszap kezelése
   és felhasználása tekintetében a jelenlegi keretszabályozás, vagyis a települési szennyvíz
   kezeléséről szóló irányelv6 és a szennyvíziszapról szóló irányelv7 nem foglalkozik konkrétan
   az üvegházhatású gázok kibocsátásával. A települési szennyvíz kezeléséről szóló irányelv
   végrehajtása azonban segített megakadályozni a szennyvíz rossz hatásfokú, központi
   létesítményekben való gyűjtése és kezelése miatti jelentős metánkibocsátást. Jelenleg
   folyamatban van a települési szennyvíz kezeléséről szóló irányelv felülvizsgálata. A
   szennyvíziszapról szóló irányelv a szennyvíziszap felhasználását szabályozza azzal a céllal,
   5
            COM(2020) 381 final.
   6
            A Tanács 91/271/EGK irányelve (1991. május 21.) a települési szennyvíz kezeléséről.
   7
            A Tanács 86/278/EGK irányelve (1986. június 12.) a szennyvíziszap mezőgazdasági felhasználása
   során a környezet és különösen a talaj védelméről.
HU                                                     5                                                  HU
 ---pagebreak---    hogy védjék a környezetet és különösen a talajt a szennyezett iszap mezőgazdasági
   felhasználásával járó káros hatásokkal szemben.
   2.       JOGALAP, SZUBSZIDIARITÁS ÉS ARÁNYOSSÁG
   •        Jogalap
   E kezdeményezés jogalapja az Európai Unió működéséről szóló szerződés (EUMSZ) 194.
   cikkének (2) bekezdése, amely felhatalmazza az Uniót, hogy megállapítsa az uniós
   energiapolitikai célkitűzések eléréséhez szükséges intézkedéseket. A javaslat kizárólag az
   energiaágazatot érinti, és hozzájárul a 194. cikk (1) bekezdésében meghatározott uniós
   energiapolitikai célkitűzésekhez, különösen az energiapiac működéséhez azáltal, hogy
   harmonizálja a metánra vonatkozó nyomonkövetési, jelentéstételi és kibocsátáscsökkentési
   szabályokat, ami hozzájárul a környezet megóvásához és állapotának javításához.
   •        Szubszidiaritás (nem kizárólagos hatáskör esetén)
   Az energiaágazat metánkibocsátása határokon átnyúló, az Unión belül nemzeti és regionális
   szinten eltérő mértékű problémát jelent. A probléma minden tagállamot eltérő mértékben érint
   attól függően, hogy milyen energiaszerkezettel és természeti adottságokkal rendelkeznek, pl.
   hány föld alatti szénbányát üzemeltetnek vagy zárnak be, mennyi fosszilis gázt termelnek ki
   vagy szállítanak. A gázinfrastruktúra mérete jól mutatja az uniós helyzetet, hiszen az összes
   tagállamot mintegy 190 000 km szállítóvezeték hálózza be.
   A kibocsátásokkal kapcsolatos jelentéstételi szint és a kibocsátáscsökkentési intézkedések
   hatóköre tagállamonként és alágazatonként eltérő. Számos magán- és önkéntes
   kezdeményezés létezik, ezek azonban a korlátozott alkalmazási kör, részvétel és
   végrehajthatóság miatt nem elégségesek. A különböző nemzeti megközelítések a tagállami
   szabályozás terén következetlenségekhez vezethetnek, ami növeli a több tagállamban működő
   vállalatok adminisztratív terheit, az üzemeltetők elé akadályokat gördít, ennélfogva
   akadályozhatja a belső piac működését, valamint megnehezíti az összehasonlítható adatok
   uniós szintű gyűjtését.
   Ezen túlmenően, mivel az Unióban felhasznált fosszilis energiához kapcsolódó
   metánkibocsátás nagy része az Unió határain kívül keletkezik, a tagállamok együttes fellépése
   nagyobb valószínűséggel hozna eredményeket az ellátási lánc említett részei tekintetében és
   biztosítaná a belső energiapiac integritását.
   A fentiek fényében a metánkibocsátás Unió-szerte történő csökkentése szempontjából előnyös
   lenne, ha uniós szinten egységes szakpolitikai megközelítést alkalmaznának. A
   metánkibocsátás mérésére és csökkentésére irányuló intézkedések hatása, valamint az
   innovációra, a költséghatékonyságra és a jól működő belső piac fenntartásához szükséges
   egyenlő versenyfeltételekre gyakorolt kapcsolódó hatások tagállami határokon átnyúló
   koordinációt indokolnak. Az összehangolt uniós szakpolitikák sokkal nagyobb eséllyel
   vezetnek az energiaágazat metánkibocsátásának további csökkentéséhez, mint a széttagolt
   nemzeti erőfeszítések. Az összehangolt uniós szintű fellépés emellett megkönnyíti a
   tagállamok és a magánszervezetek eltérő cselekvési képességének teljes körű
   figyelembevételét. Emellett az üzemeltetők számára az egységes szabályozási rendszer
   előnyeit is biztosítja, mivel a széttagolt tagállami szabályok alkalmazásához képest
   megkönnyíti a szabályok betartását és csökkenti az adminisztratív terheket.
   Az uniós szintű metánpolitika jelentős hozzáadott értékkel bír a nemzetközi éghajlat-politikai
   fellépés szempontjából. Az energiaágazat metánkibocsátásának minimálisra csökkentését
HU                                               6                                                HU
 ---pagebreak---    célzó jogszabályok kidolgozásával az Unió határozott politikai jelzést küld a külső szereplők
   számára, és felhívja a figyelmet a metánkibocsátás éghajlatra gyakorolt káros hatásaira. Ez a
   jelzés nemcsak ösztönzőleg hat az uniós partnerekre, hogy foglalkozzanak az energiaágazat
   metánkibocsátásának problémájával, hanem egy nemzetközi partnerség létrehozásához is
   vezet, és így az Unió vezető szerepet kap a metánkibocsátás kezelésében.
   Következésképpen a metánkibocsátás csökkentésével kapcsolatos kihívások harmonizált és
   összehangolt megközelítést igényelnek, mivel az egyes tagállamok nem tudják hatékonyan
   kezelni azokat. Az EUMSZ 194. cikkével összhangban a szubszidiaritás elve alapján uniós
   szintű fellépés indokolt.
   •         Arányosság
   Ez a javaslat megfelelő egyensúlyt teremt egyrészt a nemzeti korrekciós intézkedésekre, a
   technológiai innováció ösztönzésére vagy a célzott források szintjének meghatározására
   vonatkozó tagállami szabályozási autonómia, másrészt pedig a metánkibocsátással
   kapcsolatos, uniós szinten kezelendő problémák megoldásának szükségessége között.
   A hatásvizsgálat 6. fejezetében ismertetettek szerint az e javaslattal kapcsolatos költségeket és
   szabályozási terheket a Bizottság a lehető legalacsonyabb szinten tartotta. Az e javaslatban
   előirányzott intézkedések nem terjednek túl a feltárt problémák megoldásához és a kitűzött
   célok eléréséhez szükséges mértéken. A Bizottság és a tagállamok számára előirányzott
   költségek elfogadhatónak tekinthetők, figyelembe véve a környezeti és társadalmi
   szempontból költséghatékony csökkentési szinthez kapcsolódó kedvező nettó gazdasági
   hatásokat is.
   •         A jogi aktus típusának megválasztása
   A rendelet a megfelelő jogi eszköz e jogalkotási javaslat esetében, mivel világos és részletes
   szabályokat ír elő, amely nem ad teret az egymástól eltérő tagállami átültetéseknek. A
   rendelet a jogi követelmények egyidejű uniós szintű alkalmazhatóságát is biztosítja, ezért
   elkerülhetővé válnának a metánkibocsátás csökkentésére vonatkozó rendelkezések Unió-
   szerte következetlen végrehajtásával járó hatékonyságbeli hiányosságok és szabályozási
   költségek/terhek.
   Emellett a rendelet a megfelelő eszköz arra, hogy közvetlen kötelezettségeket írjanak elő a
   gazdasági szereplők és a nemzeti hatóságok számára. Erre azért lenne szükség, hogy
   egyértelmű kötelezettségeket írjanak elő a jelentés számszerűsítésére és az adatok
   ellenőrzésére, valamint a metánkibocsátás csökkentését célzó intézkedések alkalmazására,
   ideértve a káros ipari gyakorlatok, például a lefúvatás és a fáklyázás fokozatos megszüntetését
   is.
   A következetes és összehasonlítható adatok érdekében döntő fontosságú, hogy harmonizált
   mérési és jelentéstételi követelmények legyenek érvényben. Ez leginkább rendelet útján
   valósítható meg, ahogy azt a kapcsolódó uniós jogi aktusok, például az (EU) 2015/757
   rendelet8, a 166/2006/EK rendelet vagy a (EU) 2018/2066 végrehajtási rendelet9 is mutatja. E
   8
           Az Európai Parlament és a Tanács (EU) 2015/757 rendelete (2015. április 29.) a tengeri közlekedésből
           eredő szén-dioxid-kibocsátások nyomon követéséről, jelentéséről és hitelesítéséről, valamint a
           2009/16/EK irányelv módosításáról (HL L 123., 2015.5.19., 55. o.).
   9
           A Bizottság (EU) 2018/2066 végrehajtási rendelete (2018. december 19.) az üvegházhatású gázok
           kibocsátásának a 2003/87/EK európai parlamenti és tanácsi irányelvnek megfelelő nyomon követéséről
           és jelentéséről, valamint a 601/2012/EU bizottsági rendelet módosításáról (HL L 334., 2018.12.31.,
           1. o.).
HU                                                     7                                                        HU
 ---pagebreak---    tekintetben az irányelvben a tagállamok számára biztosított mérlegelési jogkör nem lenne
   összeegyeztethető az összehasonlítható és ennélfogva harmonizált adatok szükségességével.
   Továbbá a kibocsátáscsökkentési intézkedéseket és az ipari gyakorlatokra vonatkozó
   korlátozásokat illetően a rendelet a megfelelő eszköz annak biztosítására, hogy a
   rendelkezések közvetlenül a vállalatokra irányuljanak, valamint az említett gyakorlatok
   tekintetében megteremtsék a minimális mértékű egyenlő versenyfeltételeket.
   Végezetül a rendelet lehetővé teszi, hogy a fenti 1. szakaszban kifejtettek szerint az
   éghajlatváltozási vészhelyzettel és az uniós klímasemlegességi céllal összefüggésben a
   metánkibocsátás kezelésének sürgető kérdésével közvetlenebbül és megfelelőbben
   foglalkozzanak.
   A rendelet mint jogi eszköz kiválasztása biztosítja, hogy a meghatározott problémákat és
   célkitűzéseket a leginkább hatékony, eredményes és arányos módon kezeljék. Ez megfelelő
   egyensúlyt biztosít egyrészt a nemzeti korrekciós intézkedésekre, a technológiai innováció
   ösztönzésére vagy a célzott források szintjének meghatározására vonatkozó tagállami
   szabályozási autonómia, másrészt pedig a metánkibocsátással kapcsolatos, uniós szinten
   kezelendő problémák megoldásának szükségessége között.
   3.        AZ UTÓLAGOS ÉRTÉKELÉSEK, AZ ÉRDEKELT FELEKKEL
             FOLYTATOTT              KONZULTÁCIÓK               ÉS    A       HATÁSVIZSGÁLATOK
             EREDMÉNYEI
   •         Érdekelt felekkel folytatott konzultáció
   A minőségi jogalkotásról szóló iránymutatások hatásvizsgálatokra vonatkozó részével
   összhangban a Bizottság egy konzultációs stratégia alapján, a módszerek és eszközök széles
   köre segítségével átfogó konzultációt folytatott az érdekelt felekkel. A konzultációs stratégia
   célja az volt, hogy minden releváns bizonyítékot figyelembe vegyenek, ideértve a költségekre,
   a társadalmi hatásokra, valamint a kezdeményezés lehetséges előnyeire vonatkozó adatokat is.
   A stratégia kidolgozására a beavatkozási logikával összhangban került sor, és a stratégia
   hátra- és előremutató elemeket egyaránt ötvözött. Különféle konzultációs eszközöket vettek
   igénybe: online nyilvános konzultáció, az olaj- és gáziparból származó metánkibocsátással
   foglalkozó partnerség10 alapján célzott konzultáció a nyomon követésre, jelentésre és
   ellenőrzésre vonatkozó rendelet végrehajtásának költségeiről, mélyinterjúk és az érdekelt
   felek számára tartott (három) online webinárium.
   A nyilvános konzultáció során 131 válasz érkezett, ebből 126-ot az online kérdőív legalább
   részleges kitöltésével nyújtottak be, további öt észrevétel pedig e-mailben érkezett.
   A nyilvános konzultáció során különösen az Energiaszabályozók Együttműködési
   Ügynöksége (ACER) és az Európai Energiaszabályozók Tanácsa (CEER) informális
   hozzájárulásként benyújtott egy tagjaik körében végzett felmérést, amelyben kifejtették azon
   álláspontjukat, miszerint „a nemzeti szabályozó hatóságok széles körben támogatják a
   metánkibocsátás nyomon követésére és kimutatására vonatkozó – különösen a
   10
           A 2014-ben elindított, az olaj- és gáziparból származó metánkibocsátással foglalkozó partnerséget
           (OGMP) az Éghajlat és Tiszta Levegő Koalíció (CCAC) és az ENSZ Környezetvédelmi Programja
           (UNEP) hozta létre önkéntes kezdeményezésként, hogy segítse a vállalatokat a metánkibocsátás
           mérésében és jelentésében. Az OGMP a bevált gyakorlatok megállapítására összpontosít, hogy javítsa a
           metánkibocsátás számszerűsítésére és kezelésére vonatkozó globális információk elérhetőségét,
           valamint ösztönözze a metánkibocsátás csökkentésére irányuló intézkedéseket. Eddig több mint 60
           vállalat csatlakozott az OGMP-hez, amely a világ olaj- és gáztermelésének és az öt kontinens
           eszközeinek 30 %-át fedi le.
HU                                                     8                                                        HU
 ---pagebreak---    metánkibocsátás kötelező nyomon követésén alapuló – uniós szintű harmonizált
   megközelítést”.
   Az érdekelt felek széles körben támogatták az energiaágazat metánkibocsátására vonatkozó
   megbízható nyomonkövetési, jelentési és ellenőrzési előírás kidolgozását. A nyilvános
   konzultáció keretében a válaszadók 78 %-a támogatta, hogy a nyomonkövetési, jelentési és
   ellenőrzési javaslat olaj- és gáziparral foglalkozó részét az olaj- és gáziparból származó
   metánkibocsátással foglalkozó partnerség módszertanára alapozzák, amit az összes uniós olaj-
   és gázipari szakmai szervezet is támogatott. A szénre vonatkozó nyomonkövetési, jelentési és
   ellenőrzési rendelkezések beépítését szintén széles körben támogatták, többek között a
   szénipar is (a nyilvános konzultáció keretében adott válaszok 96 %-a). E javaslat az említett
   szempontokkal is foglalkozik.
   Az olaj-, a fosszilisgáz- és a szénágazaton belüli kibocsátások csökkentésére irányuló
   jogalkotási intézkedések széles körű támogatást élveztek. A nyilvános konzultáció keretében
   válaszoló valamennyi olaj- és gázipari szervezet támogatását fejezte ki azzal kapcsolatban,
   hogy az uniós jogba bevezessék a szivárgásészlelési és -javítási kötelezettséget. A nem
   kormányzati szervezetek szintén széles körben támogatták e kötelezettség bevezetését. A
   nyilvános konzultáció során választ adó valamennyi nem kormányzati szervezet és iparági
   szereplő szerint megvalósítható lenne, hogy az Unióban termelt és felhasznált energia
   tekintetében fokozatosan megszüntessék a rendszeres lefúvatást és fáklyázást. A nyilvános
   konzultáció során határozottan támogatták a szénbányákból származó metánnal kapcsolatos
   kibocsátáscsökkentési intézkedések bevezetését (a válaszadók 80 %-a). E javaslat az említett
   szempontokkal is foglalkozik.
   A nyilvános konzultációra érkezett válaszok 92 %-a támogatta az energiaágazat
   metánkibocsátására vonatkozó, az uniós piacon forgalomba hozott olajra és gázra kiterjedő
   uniós jogszabályokat. Konkrétan a válaszadók 96 %-a támogatta egy metánkibocsátással
   kapcsolatos uniós és nemzetközi szintű átláthatósági eszköz kidolgozását. Ez az elem szerepel
   e javaslatban.
   A válaszadók 72 %-a úgy vélte, hogy az energiaágazat metánkibocsátására vonatkozó uniós
   jogszabályoknak az Unióba fosszilis energiát importáló vállalatokra is ki kellene terjeszteniük
   a kötelezettségeket. A válaszadók 65 %-a szerint megvalósítható lenne, hogy az Unióban
   felhasznált olaj és gáz kapcsán a nyomon követés, jelentés és ellenőrzés, a szivárgásészlelés
   és -javítás, valamint a lefúvatás és a fáklyázás tekintetében azonos kötelezettségeket írjanak
   elő az olaj- és gázipari értéklánc valamennyi szereplője számára. Erre válaszul a javaslat
   tartalmaz egy felülvizsgálati záradékot, amely kifejezetten utal a Bizottság azon előjogára,
   hogy módosító jogalkotási javaslatokat nyújtson be az importőrökre vonatkozó szigorúbb
   intézkedések bevezetése céljából, amint jobb globális metánkibocsátási adatok állnak
   rendelkezésre.
   •         Szakértői vélemények beszerzése és felhasználása
   A javaslat és az azt alátámasztó hatásvizsgálat az érdekelt felektől kapott információktól
   kezdve az e tekintetben lefolytatott széles körű konzultációkon, valamint a szakirodalmi
   áttekintésen át a közös érdekű projektek portfóliójának elemzésével és modellezésével
   bezárólag különféle forrásokból származó bizonyítékokon alapul. A szakirodalmi áttekintés
   magában foglalta a különböző országokban és uniós tagállamokban érvényben lévő,
   metánkibocsátással kapcsolatos szabályozás kulcsfontosságú – az energiaágazatból származó
   metánkibocsátást korlátozó – elemeiről szóló aktuális tanulmányok eredményeit, valamint az
   egyéb releváns bizottsági kezdeményezések keretében végzett értékeléseket és vizsgálatokat.
HU                                                9                                                HU
 ---pagebreak---    •         Hatásvizsgálat
   A hatásvizsgálati munka során a Bizottság a kezdeményezés célkitűzéseinek elérése
   érdekében minden területen számos, az azonosított problémák és problémaforrások kezelését
   célzó intézkedést mérlegelt. Minden szakpolitikai terület tartalmazott egy szokásos ügymenet
   szerinti alternatívát. Három szakpolitikai terület vonatkozásában azonosították az előnyben
   részesített alternatívákat. Eredményességük, hatékonyságuk, következetességük és
   arányosságuk értékelését követően a Bizottság az előnyben részesített alternatívák egy
   csomagját találta a legalkalmasabb eszköznek a kitűzött célok eléréséhez. Az előnyben
   részesített alternatívák csomagja a következő fő rendelkezéseket tartalmazza:
   Az 1. szakpolitikai terület keretében olyan alternatívákat vizsgálnak, amelyek javítani
   kívánják az energiaágazaton belüli metánkibocsátás mérésének és jelentésének pontosságát
   azáltal, hogy az üzemeltetőket az Unió területén folytatott gazdasági tevékenységekkel
   kapcsolatos eszközszintű mérések elvégzésére és a közvetlen metánkibocsátások jelentésére
   kötelezik. Ez magában foglalja az olajra és gázra vonatkozó kötelező nyomon követést,
   jelentést és ellenőrzést, az olajra, gázra és szénre vonatkozó kötelező nyomon követést,
   jelentést és ellenőrzést, valamint az olajra, gázra és szénre vonatkozó, a közvetett
   kibocsátásokra is kiterjedő kötelező nyomon követést, jelentést és ellenőrzést.
   Az 1. szakpolitikai terület esetében előnyben részesített alternatíva, hogy az uniós
   energiaágazatban az olajból, gázból és szénből származó metánkibocsátások vonatkozásában
   részletes (eszközszintű) mérési és jelentéstételi kötelezettséget írjanak elő. Ennek legfőbb
   előnye, hogy javítja az ilyen kibocsátásokkal kapcsolatos jelentéstételi szintet, valamint
   elősegíti az ilyen kibocsátások forrásainak és nagyságrendjének jobb megértését, ami a
   kapcsolódó kibocsátások hatékonyabb csökkentéséhez vezet.
   A 2. szakpolitikai terület olyan alternatívákkal foglalkozik, amelyek szivárgásészlelési és -
   javítási intézkedések, valamint a lefúvatás és fáklyázás korlátozása révén kívánják
   csökkenteni az uniós metánkibocsátást. Céljuk, hogy az energiaellátási lánc egészében
   hatékonyabban csökkentsék a metánkibocsátást. Az alternatívák közé tartoznak az olaj- és
   fosszilisgáz-ágazaton belüli metánkibocsátások csökkentésére vonatkozó bizottsági
   iránymutatások vagy kötelező intézkedések, az olaj-, fosszilisgáz- és szénágazaton belüli
   metánkibocsátások és a közvetett kibocsátások csökkentésére vonatkozó kötelező
   intézkedések, valamint a metánkibocsátás teljesítménykövetelmény bevezetésével történő
   bizonyos mértékű csökkentését célzó jogalkotási intézkedés.
   A 2. szakpolitikai terület esetében az előnyben részesített alternatíva, hogy kötelezettségeket
   írjanak elő az uniós energiaágazatban az olajból, gázból és szénből származó
   metánkibocsátások csökkentésére szivárgásészlelési és -javítási intézkedések bevezetésével,
   valamint betiltsák a lefúvatást és a fáklyázást. Ezek a szabályozás nélküli forgatókönyvhöz
   képest nagyobb mértékű metánkibocsátás-csökkentést eredményeznek, ami az
   éghajlatváltozás lassítása és a levegőszennyezés csökkentése szempontjából környezeti és
   társadalmi előnyökkel jár.
   A 3. szakpolitikai terület olyan alternatívákat tartalmaz, amelyek célja az importált fosszilis
   energiához kapcsolódó metánkibocsátás csökkentése. Ide tartoznak az EU
   fosszilistüzelőanyag-fogyasztásához kapcsolódó, de az Unión kívül keletkező
   metánkibocsátás nyomon követésére, jelentésére és csökkentésére vonatkozó alternatívák,
   beleértve a diplomáciai intézkedések és az átláthatósági eszközök alkalmazását, az Unióban
   felhasznált fosszilis energiából származó valamennyi metánkibocsátás – egész értékláncra
   kiterjedő – kötelező nyomon követését, jelentését és csökkentését, a metánkibocsátási
HU                                               10                                                HU
 ---pagebreak---    átláthatósági adatbázis és a nagy fokú metánkibocsátás nyomon követésére szolgáló globális
   eszköz létrehozását, valamint az EU-ban felhasznált valamennyi fosszilis energiára
   vonatkozó, a metánkibocsátás bizonyos mértékű csökkentését célzó, az egész értékláncra
   kiterjedő kötelezettséget.
   A 3. szakpolitikai terület esetében az előnyben részesített alternatíva, hogy az Unióba fosszilis
   energiát exportáló vállalatok metánkibocsátási forrásaira vonatkozó információk javítására
   szolgáló különböző eszközöket, valamint az országok metánkibocsátásának csökkentésére
   irányuló ösztönzőket javasolnak. A 2. szakpolitikai területhez hasonlóan a globális
   metánkibocsátás csökkentése környezeti és társadalmi előnyökkel jár az EU számára,
   különösen az éghajlatváltozás lassítása szempontjából.
   •         Alapvető jogok
   A kezdeményezés teljes mértékben összhangban van az Európai Unió Alapjogi Chartájának
   37. cikkével, amely előírja, hogy a magas színvonalú környezetvédelmet és a környezet
   minőségének javítását be kell építeni az uniós politikákba, és a fenntartható fejlődés elvével
   összhangban biztosítani kell megvalósulásukat.
   4.        KÖLTSÉGVETÉSI VONZATOK
   A javaslat számos, költségvetési vonzattal járó követelményt tartalmaz. Először is az
   Energiaszabályozók Európai Uniós Együttműködési Ügynöksége (ACER) köteles
   háromévente egyszer kidolgozni és nyilvánosan hozzáférhetővé tenni az összehasonlítható
   projektek esetében a metánkibocsátás nyomon követésével, jelentésével és csökkentésével
   kapcsolatban felmerülő fajlagos beruházási költségek összehasonlítására szolgáló mutatókat
   és megfelelő referenciaértékeket. Bár az ACER eddig nem foglalkozott a
   hálózatüzemeltetőknek a metánkibocsátás nyomon követéséből, jelentéséből és
   csökkentéséből eredő költségeivel, a becslések szerint 1 további teljes munkaidős egyenérték
   kellően fedezi az ACER megnövekedett feladatait és munkaterheit.
   Másodszor, az Unió köteles létrehozni és fenntartani egy metánkibocsátással foglalkozó
   átláthatósági platformot, amely magában foglalja az Unióba importált fosszilis energiára
   vonatkozó, negyedévente frissítendő információkat, valamint köteles létrehozni egy
   metánkibocsátás nyomon követésére szolgáló globális eszközt, amely rendszeresen közzéteszi
   az energiaforrásokból származó metán nagy kibocsátóival kapcsolatban végzett légköri
   megfigyelések havonta frissítendő eredményeit. A becslések szerint a Bizottság
   megnövekedett feladatai és munkaterhei miatt 2 további teljes munkaidőben dolgozó
   tisztviselőre lesz szükség.
   A pénzügyi kimutatás 3. szakasza ismerteti a javaslat költségvetési vonzatait és a szükséges
   emberi és igazgatási erőforrásokat.
   5.        EGYÉB ELEMEK
   •         Végrehajtási tervek, valamint a nyomon követés, az értékelés és a jelentéstétel
             szabályai
   Az uniós éghajlat- és energiapolitikai jogszabályok átfogó keretet biztosítanak ahhoz, hogy az
   uniós célokkal kapcsolatban haladást érjenek el, valamint nyomon kövessék az elért
   eredményeket, és e kerethez ez a javaslat is hozzá fog járulni. Az átfogó keretről az európai
   klímarendelet, a részletes integrált nyomonkövetési és jelentéstételi keretről pedig az
   energiaunió és az éghajlat-politika irányításáról szóló rendelet gondoskodik. Az említett
   rendelettel összefüggésben gyűjtött adatokat nyilvánosan hozzáférhetővé kell tenni egy
HU                                               11                                                  HU
 ---pagebreak---    elektronikus platformon, ideértve az Unió energia- és éghajlat-politikai célkitűzései felé tett
   előrehaladás nyomon követésére szolgáló mutatókat is.
   A Bizottság ötévente ellenőrzi a közös kötelezettségvállalási rendelet szerinti tagállami célok
   elérését célzó nemzeti szakpolitikákat és intézkedéseket. A javaslatban foglalt rendelkezések
   végrehajtását és hatékonyságát ezért a közös kötelezettségvállalási rendelet szerinti célok
   elérésével kapcsolatban is nyomon követik. A nemzeti adatszolgáltatások minőségének
   biztosítása céljából kialakított ellenőrzési mechanizmusok lehetővé teszik annak értékelését
   is, hogy e javaslat rendelkezései mennyire bizonyultak hatékonynak az adatok pontosságának
   javítása terén. Ezzel összefüggésben az energiaunió és az éghajlat-politika irányításáról szóló
   rendelet meghatározza az üvegházhatásúgáz-kibocsátásokat, szakpolitikákat, intézkedéseket
   és előrejelzéseket tartalmazó nemzeti és uniós nyilvántartási rendszerekre vonatkozó
   követelményeket, és azok folyamatos javítását szorgalmazza. Ilyen rendszereket nemzetközi
   szinten kell létrehozni azzal a céllal, hogy a dekarbonizációs dimenzió tekintetében
   támogassák a nemzeti energia- és éghajlat-politikai tervek végrehajtását.
   A metánkibocsátás egyre inkább a nyilvánosság figyelmének középpontjába kerül, beleértve a
   kibocsátások kimutatására és számszerűsítésére irányuló tudományos kampányokat, illetve
   érdekelt felek által szervezett kampányokat is. Az ilyen nyilvánosság általi ellenőrzés –
   amelyet a műholdas adatok egyre nagyobb térbeli és időbeli felbontása támaszt alá – értékes
   erőforrást jelent a javaslat hatásának nyomon követésében és a végrehajtással kapcsolatos
   hiányosságok azonosításában.
   Ami az e javaslatban meghatározott kötelezettségek nyomon követését és értékelését illeti, a
   rendelkezések alkalmazásának biztosítása elsősorban az illetékes nemzeti hatóságok feladata
   lesz. A kibocsátási adatok hitelesítését illetően a javaslat független akkreditált hitelesítők
   közreműködését írja elő. A nemzetközi metánkibocsátási megfigyelőközpont11 gondoskodni
   fog a benyújtott metánkibocsátási adatok további ellenőrzéséről, ideértve a más forrásokkal,
   például műholdas felvételekkel és termékekkel való összevetés lehetőségét is.
   A Bizottság figyelemmel fogja kísérni a jogi aktus végrehajtását, mégpedig az intézkedések
   kötelezett felek általi megfelelő alkalmazásának ellenőrzése révén, és szükség esetén
   végrehajtási intézkedéseket hoz. A javaslat felülvizsgálati záradékot is tartalmaz, amelynek
   értelmében a Bizottság jelentést fog benyújtani a rendelet értékeléséről és felülvizsgálatáról.
   •         A javaslat egyes rendelkezéseinek részletes magyarázata
   A javasolt rendelet hat fejezetből áll, amelyek összesen 35 cikket tartalmaznak.
   1. fejezet – Általános rendelkezések
   Ez a fejezet meghatározza a rendeletjavaslat alkalmazási körét és főbb fogalmait. Tartalmaz
   továbbá egy olyan rendelkezést, amely elismeri a hálózatüzemeltetőknek a rendelet
   végrehajtásából adódó költségeit.
   2. fejezet – Illetékes hatóságok és független hitelesítés
   Ez a fejezet a 6. fejezetben szereplő, szankciókra vonatkozó rendelkezések mellett a rendelet
   megfelelési rendelkezéseit állapítja meg. Meghatározza az illetékes hatóságok feladatait,
   különösen az ellenőrzésekre és a panaszokra vonatkozó szabályokat, valamint a független
   akkreditált hitelesítőknek az üzemeltetők által bejelentett metánkibocsátási adatok
   hitelesítésével kapcsolatos feladatait és eljárásait.
   3. fejezet – Olaj- és gázipari metánkibocsátás
   11
           https://www.unep.org/explore-topics/energy/what-we-do/international-methane-emissions-observatory
HU                                                     12                                                    HU
 ---pagebreak---    Ez a fejezet meghatározza az üzemeltetők és a tagállamok metánkibocsátási adatok mérésével
   és jelentésével kapcsolatos kötelezettségeit, valamint a metánkibocsátás érintett telephelyeken
   történő csökkentésére vonatkozó kötelezettségeket.
   4. fejezet – Szénipari metánkibocsátás
   Ez a fejezet három szakaszból áll, amelyek a következőkre terjednek ki: a működő bányák
   metánkibocsátásának nyomon követése és jelentése; a metánkibocsátás csökkentése a működő
   föld alatti bányákban, valamint a bezárt és felhagyott föld alatti bányák metánkibocsátása.
   Mindegyik fejezet meghatározza az üzemeltetők és a tagállamok metánkibocsátási adatok
   mérésével és jelentésével kapcsolatos kötelezettségeit, valamint a metánkibocsátás érintett
   telephelyeken való csökkentésére vonatkozó kötelezettségeket.
   5. fejezet – Unión kívüli metánkibocsátás
   Ez a fejezet az Unión kívüli metánkibocsátásokkal kapcsolatban átláthatósági eszközöket
   vezet be: a fosszilis tüzelőanyagok importőreinek metánkibocsátásokkal kapcsolatos
   tájékoztatási kötelezettsége, az uniós vállalatok és tagállamok, valamint az Unióba fosszilis
   energiát     exportáló    vállalatok átláthatósági      jegyzéke,      amely tartalmazza a
   metánkibocsátásokkal kapcsolatos nemzetközi jelentéstételi kötelezettségeikre vonatkozó
   információkat, valamint a világszerte a metánkibocsátások nagyságrendjének, ismétlődésének
   és helyének feltárására szolgáló globális nyomonkövetési eszköz.
   Ezen túlmenően a fosszilis energia Unióba történő behozatalának figyelembevétele érdekében
   a fejezet meghatározza az importőrökre vonatkozó tájékoztatási követelményeket, valamint a
   Bizottság azon előjogát, hogy módosító jogalkotási javaslatokat nyújtson be az importőrökre
   vonatkozó szigorúbb intézkedések bevezetése céljából, amint jobb globális metánkibocsátási
   adatok állnak rendelkezésre, továbbá biztosítja az Unió alkalmazandó nemzetközi
   kötelezettségeinek betartását.
   6. fejezet – Záró rendelkezések
   Ez a fejezet különösen a szankciók rendszeréről rendelkezik: noha elismeri, hogy a szankciók
   megállapítása nemzeti hatáskörbe tartozik, meghatározza a szankciókra vonatkozó
   irányelveket, különös tekintettel azok kiszabásának kritériumaira, a szankciókkal sújtandó
   jogsértések típusaira, a felső határokra vonatkozó kritériumokra, valamint az időszakos
   kényszerítő bírságok kiszabásának lehetőségére.
   Emellett felhatalmazáson alapuló és végrehajtási jogi aktusok elfogadására vonatkozó
   rendelkezéseket, valamint felülvizsgálati záradékot is tartalmaz.
HU                                                13                                               HU
 ---pagebreak---                                                           2021/0423 (COD)
                                                     Javaslat
                         AZ EURÓPAI PARLAMENT ÉS A TANÁCS RENDELETE
         az energiaágazaton belüli metánkibocsátás csökkentéséről és az (EU) 2019/942 rendelet
                                                 módosításáról
                                           (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 194. cikke (2)
   bekezdésére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Gazdasági és Szociális Bizottság véleményére12,
   tekintettel a Régiók Bizottságának véleményére13,
   rendes jogalkotási eljárás keretében,
   mivel:
   (1)      A metánt – a földgáz fő alkotóelemét – csak a szén-dioxid előzi meg az éghajlatváltozáshoz
           való teljes hozzájárulás tekintetében, valamint megközelítőleg harmadrészben a metán felelős a
           jelenlegi felmelegedésért.
   (2)     Jóllehet molekuláris szinten a metán rövidebb ideig marad a légkörben (10–12 évig), mint a
           szén-dioxid (több száz évig), az éghajlatra nézve azonban erősebb üvegházhatást gyakorol,
           valamint hozzájárul az ózon – egy erős légszennyező anyag – képződéséhez, amely súlyos
           egészségügyi problémákat okoz. Az elmúlt évtizedben világszerte jelentősen megnőtt a
           légkörben lévő metán mennyisége.
   (3)     Az ENSZ Környezetvédelmi Programja és az Éghajlat és Tiszta Levegő Koalíció közelmúltbeli
           becslései szerint a rendelkezésre álló célzott intézkedéseken és az ENSZ kiemelt fejlesztési
           céljaival összhangban lévő további intézkedéseken alapuló, 2030-ig elérendő 45 %-os
           metánkibocsátás-csökkentés révén 2045-re elkerülhetővé válna a 0,3 °C-os globális
           felmelegedés.
   (4)     Az uniós üvegházhatásúgáz-kibocsátási jegyzékekben szereplő adatok alapján az energiaágazat
           a becslések szerint az Unión belüli metánkibocsátás 19 %-áért felelős. Ez nem tartalmazza a
           fosszilis energia uniós felhasználásához kapcsolódó, az Unión kívül keletkező
           metánkibocsátást.
   (5)     Az európai zöld megállapodás egymást kölcsönösen erősítő, átfogó intézkedéseket és
           kezdeményezéseket foglal magában, amelyek célja, hogy az Unióban 2050-ig megvalósuljon a
   12
           HL C , , . o.
   13
           HL C , , . o.
HU                                                 14                                            HU
 ---pagebreak---         klímasemlegesség. Az európai zöld megállapodásról szóló közlemény14 kiemeli, hogy a
        Bizottság meg fogja könnyíteni a gázágazat dekarbonizációját, többek között az energetikai
        metánkibocsátás kérdésének kezelésével. A Bizottság 2020 októberében elfogadta a
        metánkibocsátás csökkentésére irányuló uniós stratégiát (a továbbiakban: metánstratégia),
        amely intézkedéseket határoz meg a metánkibocsátás Unión belüli – többek között az
        energiaágazaton belüli –, valamint nemzetközi szintű csökkentése céljából. Az Unió az (EU)
        2021/1119 rendelettel15 (a továbbiakban: európai klímarendelet) jogszabályban rögzítette a
        gazdaság egészére kiterjedő, 2050-re megvalósítandó klímasemlegességi célkitűzést, és 2030-ra
        az 1990-es szinthez képest legalább 55 %-os Unión belüli kötelező csökkentési
        kötelezettségvállalást is megállapított a nettó üvegházhatásúgáz-kibocsátás (az elnyelések
        levonása utáni kibocsátás) tekintetében. Az üvegházhatásúgáz-kibocsátás ilyen mértékű
        csökkentése érdekében az energiaágazatból származó metánkibocsátásnak 2020-hoz képest
        2030-ig mintegy 58 %-kal kell csökkennie.
   (6)  A metánkibocsátás az európai klímarendeletben meghatározott, 2030-ra kitűzött uniós
        üvegházhatásúgázkibocsátás-csökkentési célok és az (EU) 2018/842 rendelet16 szerinti kötelező
        nemzeti kibocsátáscsökkentési célok hatálya alá tartozik. Jelenleg azonban nem létezik olyan
        uniós szintű jogi keret, amely konkrét intézkedéseket határozna meg az energiaágazaton belüli,
        emberi eredetű metánkibocsátás csökkentésére. Ezenkívül az ipari kibocsátásokról szóló
        2010/75/EK irányelv17 az ásványolaj és a gáz finomításából származó metánkibocsátásra
        kiterjed ugyan, az energiaágazat egyéb tevékenységeire azonban nem terjed ki.
   (7)  Ezzel összefüggésben e rendelet az olaj és a fosszilis gáz upstream feltárása és kitermelése, a
        fosszilis gáz gyűjtése és feldolgozása, a gáz szállítása, elosztása, föld alatti tárolása és a
        cseppfolyósítottföldgáz-terminálok (LNG-terminálok), valamint a működő föld alatti és külszíni
        szénbányák, a bezárt és felhagyott föld alatti szénbányák esetében a metánkibocsátás
        csökkentésére alkalmazandó.
   (8)  Az olaj-, gáz- és szénágazatban a metánkibocsátások pontos nyomon követésére, jelentésére és
        ellenőrzésére, valamint e kibocsátások – többek között a szivárgásészlelési és -javítási
        vizsgálatok, valamint a lefúvatás és fáklyázás korlátozása révén történő – csökkentésére
        vonatkozó szabályokat megfelelő uniós jogi keretbe kell foglalni. E keretnek olyan szabályokat
        kell tartalmaznia, amelyek a fosszilis energia Unióba irányuló importja esetében fokozzák az
        átláthatóságot, és ezáltal az egész világon jobban ösztönzik a metánkibocsátás-csökkentési
        megoldások szélesebb körű elterjedését.
   (9)  Az e rendelet szerinti kötelezettségeknek való megfelelés valószínűleg beruházásokat igényel a
        szabályozott üzemeltetők részéről, és az ilyen beruházásokhoz kapcsolódó költségeket a
        hatékonysági elvekre is tekintettel kell figyelembe venni a díjak megállapításánál.
   (10) Minden tagállamnak ki kell jelölnie legalább egy illetékes hatóságot, amely felügyeli, hogy az
        üzemeltetők ténylegesen eleget tesznek-e az e rendeletben meghatározott kötelezettségeknek, és
        értesítenie kell a Bizottságot az illetékes hatóság kijelöléséről és az abban bekövetkező
   14
        COM(2019) 640 final.
   15
        Az Európai Parlament és a Tanács (EU) 2021/1119 rendelete (2021. június 30.) a klímasemlegesség elérését célzó
        keret létrehozásáról és a 401/2009/EK rendelet, valamint az (EU) 2018/1999 rendelet módosításáról (európai
        klímarendelet) (HL L 243., 2021.7.9., 1. o.).
   16
        Az Európai Parlament és a Tanács (EU) 2018/842 rendelete (2018. május 30.) a Párizsi Megállapodásban vállalt
        kötelezettségek teljesítése érdekében a tagállamok által 2021-től 2030-ig kötelezően teljesítendő, az éghajlat-
        politikai fellépéshez hozzájáruló éves üvegházhatásúgázkibocsátás-csökkentések meghatározásáról, valamint az
        525/2013/EU rendelet módosításáról (HL L 156., 2018.6.19., 26. o.).
   17
        Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a
        környezetszennyezés integrált megelőzése és csökkentése) (HL L 334., 2010.12.17., 17. o.).
HU                                                    15                                                      HU
 ---pagebreak---         bármilyen változásról. A kijelölt illetékes hatóságoknak meg kell tenniük minden szükséges
        intézkedést annak érdekében, hogy biztosítsák az e rendeletben foglalt követelményeknek való
        megfelelést. Figyelembe véve az energiaágazati műveletek és a metánkibocsátás határokon
        átnyúló jellegét, az illetékes hatóságoknak együtt kell működniük egymással és a Bizottsággal.
        Ezzel összefüggésben a szoros együttműködés elősegítése érdekében a Bizottságnak és az
        illetékes tagállami hatóságoknak közösen létre kell hozniuk az e rendeletet alkalmazó hatóságok
        hálózatát, amelyhez az információcseréhez és a bevált gyakorlatok megosztásához szükséges
        intézkedések társulnak, és amely lehetőséget biztosít a konzultációkra is.
   (11) Az e rendeletben megállapított kötelezettségek zökkenőmentes és hatékony végrehajtásának
        biztosítása érdekében a Bizottság a technikai támogatási eszközön18 keresztül támogatja a
        tagállamokat, amely testreszabott technikai szakértelmet biztosít a reformok – többek között az
        energiaágazat metánkibocsátásának csökkentését elősegítő reformok – megtervezéséhez és
        végrehajtásához. A technikai támogatás magában foglalja például az igazgatási kapacitás
        megerősítését, a jogszabályi keretek harmonizálását és a vonatkozó bevált gyakorlatok
        megosztását.
   (12) Annak biztosítása érdekében, hogy az illetékes hatóságok elláthassák feladataikat, az
        üzemeltetőknek minden szükséges segítséget meg kell adniuk számukra. Ezen túlmenően az
        üzemeltetőknek az illetékes hatóságok által meghatározott határidőn belül vagy az illetékes
        hatóságokkal egyeztetett bármely más határidőn belül meg kell tenniük az illetékes hatóságok
        által meghatározott valamennyi szükséges intézkedést.
   (13) Az illetékes hatóságok rendelkezésére álló fő mechanizmusnak az ellenőrzésnek kell lennie,
        beleértve a dokumentáció és a nyilvántartások vizsgálatát, a kibocsátásméréseket és a helyszíni
        ellenőrzéseket is. Az illetékes hatóságok által végzett környezeti kockázatértékelés alapján
        rendszeresen ellenőrzéseket kell végezni. Ezenkívül ellenőrzéseket kell végezni a megalapozott
        panaszok és a meg nem felelés eseteinek kivizsgálása, valamint annak biztosítása érdekében is,
        hogy a szerkezeti elemek javítására vagy cseréjére e rendeletnek megfelelően kerüljön sor.
        Amennyiben az illetékes hatóságok megállapítják, hogy súlyosan megsértették e rendelet
        követelményeit, az üzemeltető által meghozandó korrekciós intézkedésekre vonatkozó értesítést
        adnak ki. Az illetékes hatóságoknak nyilvántartást kell vezetniük az ellenőrzésekről, a releváns
        információkat pedig a 2003/4/EK európai parlamenti és tanácsi irányelvvel19 összhangban
        elérhetővé kell tenni.
   (14) Az egyes metánkibocsátó források városi vagy lakott területekhez való közelségére tekintettel
        az e rendelet megsértése miatt kárt szenvedett természetes vagy jogi személyek részére
        lehetőséget kell biztosítani arra, hogy kellően megalapozott panaszt nyújtsanak be az illetékes
        hatóságokhoz. A panaszosokat folyamatosan tájékoztatni kell az eljárásról és a meghozott
        határozatokról, valamint a panasz benyújtásától számított észszerű időn belül jogerős
        határozatot kell kapniuk.
   (15) A megbízható hitelesítési keretrendszer javíthatja a bejelentett adatok hitelességét. Ráadásul a
        metánkibocsátási mérések részletezettsége és technikai összetettsége is megkívánja az
        üzemeltetők és a bányaüzemeltetők által bejelentett metánkibocsátási adatok megfelelő
        hitelesítését. Bár van lehetőség az önhitelesítésre, a harmadik fél általi hitelesítés nagyobb
        függetlenséget és átláthatóságot biztosít. Ezenkívül olyan összehangolt kompetenciákat és olyan
        szintű szakértelmet tesz elérhetővé, amely nem feltétlenül áll minden állami szerv
   18
        Az Európai Parlament és a Tanács (EU) 2021/240 rendelete (2021. február 10.) a Technikai Támogatási Eszköz
        létrehozásáról (HL L 57., 2021.2.18., 1. o.).
   19
        Az Európai Parlament és a Tanács 2003/4/EK irányelve (2003. január 28.) a környezeti információkhoz való
        nyilvános hozzáférésről és a 90/313/EGK irányelv hatályon kívül helyezéséről (HL L 41., 2003.2.14., 26. o.).
HU                                                    16                                                        HU
 ---pagebreak---         rendelkezésére. A 765/2008/EK európai parlamenti és tanácsi rendelettel20 összhangban a
        hitelesítőket akkreditáló testületek akkreditálják. A független akkreditált hitelesítőknek tehát
        biztosítaniuk kell, hogy az üzemeltetők és bányaüzemeltetők által készített kibocsátási
        jelentések helyesek legyenek és megfeleljenek az e rendeletben meghatározott
        követelményeknek. Felül kell vizsgálniuk a kibocsátási jelentésekben szereplő adatokat, hogy a
        független szervek által kidolgozott és a Bizottság által alkalmazandóvá tett, díjmentesen és
        nyilvánosan hozzáférhető európai vagy nemzetközi szabványok alapján értékeljék azok
        megbízhatóságát, hitelességét és pontosságát. A Bizottságot ennélfogva fel kell hatalmazni arra,
        hogy felhatalmazáson alapuló jogi aktusokat fogadjon el az ilyen európai vagy nemzetközi
        szabványok beépítése és alkalmazhatóságának meghatározása céljából. A hitelesítők
        elkülönülnek az illetékes hatóságoktól, és függetlennek kell lenniük az üzemeltetőktől és a
        bányaüzemeltetőktől, akiknek minden szükséges segítséget meg kell adniuk a hitelesítők
        számára a hitelesítési tevékenységek elvégzésének lehetővé tételéhez vagy megkönnyítéséhez,
        különösen a telephelyekre való bejutást és a dokumentáció vagy nyilvántartások bemutatását
        illetően.
   (16) Az illetékes hatóságok részére benyújtott kibocsátási jelentésekben szereplő információkat a
        Bizottság rendelkezésére kell bocsátani, figyelembe véve a nemzetközi metánkibocsátási
        megfigyelőközpont (IMEO) ellenőrzési szerepét, különös tekintettel az adatok összesítésére és
        elemzésére vonatkozó módszerekre, valamint a vállalatok által a bejelentett kibocsátási adatok
        számszerűsítésére alkalmazott módszerek és statisztikai eljárások hitelesítésére. E tekintetben a
        referenciakritériumok közé tartozhatnak az OGMP-szabványok és az iránymutatásokat
        tartalmazó dokumentumok. Az IMEO által előállított információkat a nyilvánosság számára
        hozzáférhetővé kell tenni, és a Bizottságnak fel kell használnia ezeket az információkat a
        metánkibocsátási adatok nyomon követése, jelentése és ellenőrzése kapcsán feltárt
        hiányosságok orvoslására.
   (17) Az Unió az ENSZ Környezetvédelmi Programjával, az Éghajlat és Tiszta Levegő Koalícióval és
        a Nemzetközi Energia Ügynökséggel partnerségben 2020 októberében hozta létre, és a G20-ak
        2021. októberi csúcstalálkozóján indította el az IMEO-t. Az IMEO feladatai közé tartozik a
        globális antropogén metánkibocsátási adatok összegyűjtése, egyeztetése, ellenőrzése és
        közzététele. Az IMEO az ENSZ Környezetvédelmi Programjának részét képezi, amely
        egyetértési megállapodást kötött az Európai Unióval. Döntő szerepet játszik az energiaágazat
        metánkibocsátási adatainak hitelesítésében, és megfelelő kapcsolatokat kell kialakítania annak
        érdekében, hogy elláthassa a rá ruházott hitelesítési feladatokat. Mivel az IMEO nem uniós
        szerv és nem tartozik az uniós jog hatálya alá, ezért elengedhetetlen biztosítani, hogy az IMEO
        megfelelő intézkedéseket hozzon az Unió és az uniós tagállamok érdekeinek védelme
        érdekében.
   (18) Az ENSZ Éghajlatváltozási Keretegyezménye (UNFCCC) és a Párizsi Megállapodás részes
        feleként az Uniónak évente jelentést kell készítenie az emberi eredetű üvegházhatásúgáz-
        kibocsátással kapcsolatos – a tagállamok nemzeti üvegházhatásúgáz-kibocsátási jegyzékeit
        összesítő – jegyzékről, amelyet az Éghajlatváltozási Kormányközi Testület (IPCC) által
        elfogadott, bevált gyakorlatokon alapuló módszerek alkalmazásával kell összeállítani.
   20
        Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében
        az akkreditálás és piacfelügyelet előírásainak megállapításáról és a 339/93/EGK rendelet hatályon kívül
        helyezéséről (HL L 218., 2008.8.13., 30. o.).
HU                                                    17                                                    HU
 ---pagebreak---    (19) Az (EU) 2018/1999 európai parlamenti és tanácsi rendelet21 értelmében a tagállamoknak
        jelenteniük kell a Bizottságnak az üvegházhatású gázok jegyzékében szereplő adatokat,
        valamint be kell számolniuk nemzeti előrejelzéseikről. Az (EU) 2018/1999 rendelet 17.
        cikkének (2) bekezdése értelmében a jelentést az UNFCCC jelentéstételi iránymutatásai alapján
        kell elkészíteni, és a jelentés gyakran a közvetlen forrásszintű mérések helyett alapértelmezett
        kibocsátási tényezőkön alapul, ami bizonytalanságot teremt a kibocsátások eredetét,
        gyakoriságát és nagyságrendjét illetően.
   (20) Az UNFCCC jelentéstételi rendelkezéseinek megfelelően jelentett országadatokat az IPCC
        iránymutatásaival összhangban különböző jelentéstételi szintek szerint nyújtják be az UNFCCC
        titkárságának. Ezzel összefüggésben az IPCC általában magasabb szintű módszerek
        alkalmazását javasolja azon kibocsátási források esetében, amelyek az abszolút értékben
        kifejezett szint, a tendencia vagy a bizonytalanság szempontjából jelentős hatással vannak egy
        ország üvegházhatásúgáz-jegyzékének egészére.
   (21) Az egyes szintek a módszertani összetettség egy adott mértékének felelnek meg. Három szint
        áll rendelkezésre. Az 1. szintű módszerek jellemzően az IPCC alapértelmezett kibocsátási
        tényezőit használják, és e módszerek esetében a legalapvetőbb és legkisebb bontásban megadott
        tevékenységi adatokra van szükség. A magasabb szintek általában összetettebb módszereket és
        forrás-, technológia-, régió- vagy országspecifikus kibocsátási tényezőket alkalmaznak,
        amelyek gyakran méréseken alapulnak, és ezek esetében általában nagyobb bontásban megadott
        tevékenységi adatokra van szükség. A 2. szint az alapértelmezett kibocsátási tényezők helyett
        kifejezetten országspecifikus kibocsátási tényezők alkalmazását írja elő, ugyanakkor a 3. szint
        üzemenkénti adatokat vagy méréseket kíván meg, és magában foglalja az egyes létesítmények
        szintjén forrástípusonként elvégzett szigorú, alulról felfelé irányuló értékelés alkalmazását is.
        Az 1. szintről a 3. szintre való előrelépés azt jelenti, hogy a metánnal kapcsolatos kibocsátások
        mérése nagyobb bizonyossággal szolgál22.
   (22) A tagállamok eltérő gyakorlatot alkalmaznak azzal kapcsolatban, hogy az energiával
        kapcsolatos metánkibocsátásukat milyen szinten jelentik az UNFCCC-nek. A nagy kibocsátási
        források esetében a 2. szintű jelentéstétel összhangban van az IPCC jelentéstételi
        iránymutatásaival, mivel a 2. szint magasabb szintű módszernek minősül. Következésképpen
        tagállamonként az energiával kapcsolatos metánkibocsátások kapcsán eltérő becslési
        módszereket és jelentéstételt alkalmaznak, valamint a szénből, gázból és olajból származó
        metánkibocsátások esetében a legalacsonyabb, 1. szintű jelentéstétel még mindig nagyon
        gyakori számos tagállamban.
   (23) Jelenleg számos országban továbbra is az önkéntes iparági kezdeményezések a
        metánkibocsátások számszerűsítésének és csökkentésének legfőbb eszközei. Az energiaágazat
        egyik legfontosabb kezdeményezése az ENSZ Környezetvédelmi Programja (UNEP) és az
        Éghajlat és Tiszta Levegő Koalíció (CCAC) által a metánkibocsátás mérésére és jelentésére
        szolgáló önkéntes kezdeményezésként 2014-ben létrehozott, az olaj- és gáziparból származó
        metánkibocsátással foglalkozó partnerség (a továbbiakban: OGMP), amelynek
        igazgatótanácsában a Bizottság is képviselteti magát. Az OGMP a bevált gyakorlatok
   21
        Az Európai Parlament és a Tanács (EU) 2018/1999 rendelete (2018. december 11.) az energiaunió és az éghajlat-
        politika irányításáról, valamint a 663/2009/EK és a 715/2009/EK európai parlamenti és tanácsi rendelet, a
        94/22/EK, a 98/70/EK, a 2009/31/EK a 2009/73/EK, a 2010/31/EU, a 2012/27/EU és a 2013/30/EU európai
        parlamenti és tanácsi irányelv, a 2009/119/EK és az (EU) 2015/652 tanácsi irányelv módosításáról, továbbá az
        525/2013/EU európai parlamenti és tanácsi rendelet hatályon kívül helyezéséről (HL L 328., 2018.12.21., 1. o.).
   22
        IPCC (2019), Az üvegházhatást okozó gázok nemzeti nyilvántartási rendszereire vonatkozó 2006. évi IPCC
        iránymutatások 2019. évi pontosítása.
HU                                                  18                                                          HU
 ---pagebreak---         megállapítására összpontosít, hogy javítsa a metánkibocsátás számszerűsítésére és kezelésére
        vonatkozó globális információk elérhetőségét, valamint ösztönözze a metánkibocsátás
        csökkentésére irányuló intézkedéseket. Eddig több mint 60 vállalat csatlakozott az OGMP-hez,
        amely a világ olaj- és gáztermelésének és az öt kontinens eszközeinek 30 %-át fedi le. Az
        OGMP szabványok és módszertanok kidolgozására irányuló munkájában kormányok, civil
        társadalmi szereplők és vállalkozások egyaránt részt vesznek. Az OGMP 2.0 keretrendszer a
        dinamikus metánkibocsátási szabványok legfrissebb változata, amely megfelelő alapot nyújthat
        a megbízható tudományos normákon alapuló metánkibocsátási szabványokhoz.
   (24) Ennek fényében javítani kell a bejelentett metánkibocsátási adatok mérését és minőségét,
        többek között az Unióban előállított és felhasznált energiához kapcsolódó metánkibocsátás fő
        forrásaival kapcsolatban is. Biztosítani kell továbbá a forrásszintű adatok elérhetőségét és a
        kibocsátások megbízható számszerűsítését, ezáltal növelve a jelentéstétel megbízhatóságát,
        valamint a megfelelő kibocsátáscsökkentési intézkedések alkalmazási körét.
   (25) A nyomon követés és a jelentéstétel hatékonyságának biztosítása céljából arra kell kötelezni az
        olaj- és gázipari vállalatokat, hogy forrásonként kövessék nyomon a metánkibocsátást, illetve
        forrásonként tegyenek jelentést a metánkibocsátásról, valamint bocsássák a tagállamok
        rendelkezésére az összesített adatokat annak érdekében, hogy a tagállamok javítani tudják a
        kibocsátási jegyzékükről szóló jelentések pontosságát. Ezen túlmenően a vállalatok által
        bejelentett adatok hatékony ellenőrzésére is szükség van, és az üzemeltetők adminisztratív
        terheinek minimalizálása érdekében a jelentéstételt éves alapon kell megszervezni.
   (26) Ez a rendelet az OGMP 2.0 keretrendszerre épül – amennyiben az megfelel a (24) és (25)
        preambulumbekezdésben említett kritériumoknak – annak érdekében, hogy hozzájáruljon a
        megbízható és megalapozott adatok gyűjtéséhez, amelyek elégséges alapot képeznek a
        metánkibocsátás nyomon követéséhez, valamint szükség esetén további intézkedéseket
        dolgozzon ki a metánkibocsátás további csökkentése érdekében.
   (27) Az OGMP 2.0 keretrendszer öt jelentési szintet tartalmaz. A forrásszintű jelentéstétel a 3.
        szinten kezdődik, amely az UNFCCC 3. szintjéhez hasonlónak tekinthető. Ez lehetővé teszi
        általános kibocsátási tényezők használatát. Az OGMP 2.0 keretrendszer 4. jelentési szintje a
        forrásszintű metánkibocsátás közvetlen mérését írja elő. Ez lehetővé teszi egyedi kibocsátási
        tényezők használatát. Az OGMP 2.0 keretrendszer 5. jelentési szintje kiegészítésképpen
        telephelyi szintű mérést ír elő. Ezen túlmenően az OGMP 2.0 keretrendszer előírja a vállalatok
        számára, hogy az üzemeltetett eszközök esetében az OGMP 2.0-hoz való csatlakozástól
        számított három éven belül, a nem üzemeltetett eszközök esetében pedig öt éven belül tegyenek
        jelentést a metánkibocsátással kapcsolatos közvetlen mérésekről. Az OGMP 2.0 keretében a
        forrásszintű jelentéstétel tekintetében alkalmazott megközelítésre építve, és figyelembe véve,
        hogy 2021-ben már számos uniós vállalat csatlakozott az OGMP 2.0-hoz, az uniós
        üzemeltetőknek az üzemeltetett eszközök esetében 24 hónapon belül, a nem üzemeltetett
        eszközök esetében pedig 36 hónapon belül közvetlen forrásszintű mérési adatokat kell
        benyújtaniuk kibocsátásaikról. A kibocsátás – forrásszintű számszerűsítésén felüli – telephelyi
        szintű számszerűsítése lehetővé teszi a telephelyenként összesített forrásszintű becslések
        értékelését, hitelesítését és egyeztetését, ami javítja a bejelentett kibocsátási adatok
        megbízhatóságát. Az OGMP 2.0-hoz hasonlóan ez a rendelet is előírja, hogy a telephelyi szintű
        méréseket egyeztetni kell a forrásszintű mérésekkel.
   (28) Az uniós üvegházhatásúgáz-kibocsátási jegyzék adatai szerint az energiaágazat közvetlen
        metánkibocsátásának több mint fele a nem szándékos légköri kibocsátásoknak tudható be. Az
        olaj és a gáz esetében ez teszi ki a metánkibocsátás legnagyobb részét.
HU                                              19                                             HU
 ---pagebreak---    (29) A metán fúrás, kitermelés, valamint feldolgozás, tárolás, szállítás és végfelhasználókhoz való
        eljuttatás során is akaratlanul a légkörbe szivároghat. Metánszivárgás inaktív olaj- vagy
        gázkutakban is előfordulhat. A kibocsátások egy része a műszaki alkatrészek, például az
        illesztékek, karimák és szelepek hibái vagy szokásos kopása és elhasználódása, illetve – például
        balesetek esetén – megsérült alkatrészek miatt keletkezik. Korrózió vagy sérülések miatt a
        nyomás alatt álló berendezések falán is előfordulhat szivárgás.
   (30) Habár a metán lefúvatása jellemzően szándékos, és az erre a célra tervezett folyamatokból vagy
        tevékenységekből és eszközökből ered, azonban olykor akaratlanul is előfordulhat, például
        üzemzavar esetén.
   (31) Az ilyen kibocsátások csökkentése érdekében az üzemeltetőknek minden rendelkezésükre álló
        intézkedést meg kell tenniük a működésükkel járó metánkibocsátás minimálisra csökkentése
        érdekében.
   (32) Egész pontosan, a szivárgásokból származó metánkibocsátást leggyakrabban a szivárgások
        azonosítása céljából végzett metánszivárgás-észlelési és -javítási (a továbbiakban: LDAR)
        vizsgálatok, majd a szivárgások azt követő kijavítása útján csökkentik. Az üzemeltetőknek tehát
        a metán nem szándékos kibocsátásának szemrevételezése céljából legalább időszakosan
        szivárgásészlelési és -javítási vizsgálatokat kell végezniük, amelyeknek ki kell terjedniük a
        metánt kibocsátó szerkezeti elemek vizsgálatára is.
   (33) E célból harmonizált megközelítést kell kidolgozni annak érdekében, hogy minden uniós
        üzemeltető számára egyenlő versenyfeltételeket biztosítsanak. E megközelítésnek a
        szivárgásészlelési és -javítási vizsgálatokra vonatkozó minimumkövetelményeket is magában
        kell foglalnia, ugyanakkor megfelelő mértékű rugalmasságot kell biztosítania a tagállamok és az
        üzemeltetők számára. Ez elengedhetetlen az innováció, valamint az új szivárgásészlelési és -
        javítási technológiák és módszerek kifejlesztésének lehetővé tételéhez, ily módon
        megakadályozva, hogy a környezetvédelem rovására technológiai bezáródásra kerüljön sor.
        Folyamatosan jelennek meg új technológiák és észlelési módszerek, és a tagállamoknak
        ösztönözniük kell az innovációt ebben az ágazatban, hogy a legpontosabb és leginkább
        költséghatékony módszereket lehessen alkalmazni.
   (34) A szivárgásészlelési és -javítási vizsgálatokra vonatkozó kötelezettségeknek számos bevált
        gyakorlatot kell tükrözniük. A szivárgásészlelési és -javítási vizsgálatoknak elsősorban a
        szivárgások feltárására és kijavítására kell irányulniuk, nem pedig azok számszerűsítésére, és a
        szivárgás szempontjából nagyobb kockázatot jelentő területeket gyakrabban kell ellenőrizni;
        fontos, hogy a vizsgálatok gyakoriságának meghatározásánál ne csupán az olyan szerkezeti
        elemek javításának szükségességét vegyék figyelembe, amelyekből a metánkibocsátási
        küszöbértéket meghaladó mennyiségű metán szivárog, hanem – a biztonsági kockázatok
        figyelembevétele mellett – az üzemeltetési szempontokat is számításba vegyék. Tehát, ha a
        biztonságot vagy a metánveszteséget illetően nagyobb kockázatot állapítanak meg, az illetékes
        hatóságok számára lehetővé kell tenni, hogy az érintett szerkezeti elemek esetében gyakoribb
        vizsgálatokat javasoljanak; mértékétől függetlenül minden szivárgást fel kell jegyezni és
        nyomon kell követni, mivel a kisebb szivárgások nagyobbakká válhatnak; a szivárgások
        javítását követően meg kell erősíteni, hogy az eredményes volt; annak érdekében, hogy a
        jövőben fejlettebb metánkibocsátás-érzékelő technológiákat lehessen alkalmazni, meg kell
        határozni a metánveszteség azon mértékét, amelynél vagy amely felett indokolt a javítás,
        ugyanakkor az üzemeltetők számára lehetővé kell tenni, hogy kiválasszák az érzékelőeszközt.
        Adott esetben e rendelet keretében folyamatos nyomon követés is alkalmazható.
HU                                              20                                              HU
 ---pagebreak---    (35) A lefúvatás nem más, mint a metán elégetés nélküli kibocsátása a légkörbe, amelyre sor
        kerülhet akár szándékosan az erre tervezett folyamatokból, tevékenységekből vagy
        eszközökből, akár nem szándékosan, üzemzavar vagy geológiai korlátok esetén. Az
        üvegházhatásúgáz-kibocsátással kapcsolatos jelentős hatására tekintettel be kell tiltani a
        lefúvatást, kivéve vészhelyzet, üzemzavar vagy bizonyos különleges események esetén, amikor
        bizonyos mértékű lefúvatás elkerülhetetlen.
   (36) A fáklyázás a metán ártalmatlanítás céljából az erre tervezett berendezésben történő ellenőrzött
        elégetését jelenti. Rutinszerű fáklyázásnak minősül, ha az olaj vagy fosszilis gáz szokásos
        kitermelése során olyan esetben végeznek fáklyázást, ha nincs elegendő létesítmény, illetve a
        geológiai körülmények nem alkalmasak a metán visszasajtolására, helyszíni hasznosítására
        vagy piacra juttatására. A rutinszerű fáklyázást be kell tiltani. A fáklyázást csak akkor szabad
        megengedni, ha ez a lefúvatás egyetlen alternatívája, és ha nem tiltott a lefúvatás. A lefúvatás
        károsabb a környezetre, mint a fáklyázás, mert a kibocsátott gáz általában nagy mennyiségű
        metánt tartalmaz, ellenben a fáklyázás során a metán oxidáció útján szén-dioxiddá alakul.
   (37) Ha a lefúvatás alternatívájaként alkalmazzák a fáklyázást, biztosítani kell, hogy a fáklyák
        hatékonyan égessék el a metánt. Ezért az égés hatékonyságára vonatkozó követelményt is be
        kell vezetni azokra az esetekre, amikor a fáklyázás megengedett. A szél által nem befolyásolt,
        megbízhatóbb gyújtást biztosító gyújtóégők használatát is elő kell írni.
   (38) A metán visszasajtolását, helyszíni hasznosítását vagy piacra juttatását mindig előnyben kell
        részesíteni a metán fáklyázásával – és így a lefúvatásával – szemben. A lefúvatást végző
        üzemeltetőknek bizonyítaniuk kell az illetékes hatóságok felé, hogy sem a metán
        visszasajtolása, helyszíni hasznosítása vagy piacra juttatása, sem a fáklyázás nem volt
        lehetséges, a fáklyázást végző üzemeltetőknek pedig bizonyítaniuk kell az illetékes hatóságok
        felé, hogy nem volt lehetséges a metán visszasajtolása, helyszíni hasznosítása vagy piacra
        juttatása.
   (39) Az üzemeltetőknek haladéktalanul értesíteniük kell az illetékes hatóságokat a jelentősebb
        lefúvatási és fáklyázási eseményekről, és minden lefúvatási és fáklyázási eseményről átfogóbb
        jelentéseket kell benyújtaniuk. Biztosítaniuk kell továbbá, hogy a berendezések és eszközök
        megfeleljenek az uniós jogban meghatározott szabványoknak.
   (40) Az inaktív olaj- és gázkutakból származó metánkibocsátás közegészségügyi, biztonsági és
        környezeti kockázatot jelent. Ezért a nyomonkövetési és jelentéstételi kötelezettségeket
        továbbra is alkalmazni kell, és ezeket a kutakat és a kútfúrás által érintett területeket helyre kell
        állítani és kármentesíteni kell. Ilyen esetekben a tagállamoknak kiemelt szerepet kell játszaniuk,
        különösen a kibocsátási jegyzékek és a kibocsátáscsökkentési tervek kidolgozásában.
   (41) Az uniós üvegházhatásúgáz-kibocsátási jegyzékben szereplő adatok alapján az uniós
        energiaágazaton belül a szénbányák metánkibocsátása jelenti legnagyobb különálló
        metánkibocsátási forrást. 2019-ben a szénágazatból származó közvetlen kibocsátások tették ki a
        metánkibocsátás 31 %-át, ami majdnem megegyezik a fosszilis gáz és az olaj együttes
        közvetlen metánkibocsátásának 33 %-os arányával.
   (42) Jelenleg nincs olyan uniós szintű egyedi szabályozás, amely korlátozná a szénágazatból
        származó metánkibocsátást, annak ellenére, hogy számos kibocsátáscsökkentő technológia áll
        rendelkezésre. Konkrétan a szénnel kapcsolatban nincs uniós vagy nemzetközi szintű
        nyomonkövetési, jelentési és ellenőrzési előírás. Az Unióban a szénipari metánkibocsátásáról a
        tagállami üvegházhatásúgáz-kibocsátási jelentések keretében számolnak be, és a 166/2006/EK
HU                                               21                                                  HU
 ---pagebreak---         rendelettel23 létrehozott Európai Szennyezőanyag-kibocsátási és -szállítási Nyilvántartás
        ugyancsak tartalmazza a föld alatti bányákból származó adatokat.
   (43) A metánkibocsátás elsősorban a föld alatti bányászati tevékenységekhez kapcsolódik, legyen
        szó akár az aktív, akár a felhagyott bányákról24. Az aktív föld alatti bányákban a levegő
        metánkoncentrációját folyamatosan ellenőrzik, mivel az egészségügyi és biztonsági kockázatot
        jelent. A föld alatti szénbányák esetében a metánkibocsátás jelentős része a szellőztető és
        elvezető, illetve gázmentesítő rendszereken keresztül történik, amelyek a bánya
        szellőzőnyílásaiban található metánkoncentráció csökkentésének két fő módját jelentik.
   (44) A bánya a kitermelés leállítása és a bánya bezárása vagy felhagyása után is bocsát ki metánt,
        amelyet felhagyottbánya-metánnak nevezünk. Az ilyen kibocsátások jellemzően jól
        meghatározott pontforrásoknál, például szellőzőaknáknál vagy nyomáscsökkentő
        szellőzőnyílásoknál fordulnak elő. A fokozott éghajlatvédelmi törekvések és az energiatermelés
        kevésbé karbonintenzív energiaforrásokra való átállása miatt valószínűleg növekedni fog az
        Unióban a felhagyottbánya-metán kibocsátása. Becslések szerint az el nem árasztott bányák
        által kibocsátott metán mennyisége még 10 évvel a bányászat beszüntetése után is a bezáráskor
        feljegyzett kibocsátások mintegy 40 %-át teszi ki25. Ráadásul az Unió-szerte eltérő
        tulajdonjogok és kitermelési jogok miatt a felhagyottbánya-metán kezelése továbbra sem
        egységes. A tagállamoknak ezért létre kell hozniuk a bezárt és felhagyott széneszközök
        jegyzékekét, és vagy azokat, vagy a felelős felet a metánkibocsátás mérésére szolgáló eszközök
        telepítésére kell kötelezniük.
   (45) Az Unióban működő külszíni szénbányák lignitet termelnek, és kevesebb metánt bocsátanak ki,
        mint a föld alatti szénbányák. Az üvegházhatású gázok uniós jegyzéke szerint 2019-ben a
        működő külszíni bányák 166 kilotonna, míg a föld alatti szénbányák 828 kilotonna metánt
        bocsátottak ki26. A külszíni szénbányák metánkibocsátásának mérése kihívást jelent, mivel a
        bányák nagy területen szétszórtan helyezkednek el. Ezért – a rendelkezésre álló technológia27
        ellenére – a külszíni bányák kibocsátását ritkán mérik. A külszíni bányák metánkibocsátása a
        szénmedence-specifikus kibocsátási tényezők28, illetve – mivel a szénmedencék eltérő
        metántartalmú lelőhelyekkel rendelkeznek29 – nagyobb pontossággal a bánya- vagy
        lelőhelyspecifikus kibocsátási tényezők alkalmazásával vezethető le. A kibocsátási tényezőket a
        feltárási céllal fúrt lyukak segítségével a rétegekből vett minták gáztartalmának méréséből lehet
        levezetni30. A bányaüzemeltetőknek ezért a külszíni szénbányákban a metánkibocsátások
        mérését ilyen kibocsátási tényezők alkalmazásával kell elvégezniük.
   (46) Ezért a bányaüzemeltetőknek folyamatosan mérniük és számszerűsíteniük kell a föld alatti
        szénbányák szellőzőaknáiból származó metánkibocsátást, folyamatosan mérniük kell a
   23
        Az Európai Parlament és a Tanács 166/2006/EK rendelete (2006. január 18.)
        az Európai Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a
        96/61/EK tanácsi irányelv módosításáról (HL L 33., 2006.2.4., 1. o.).
   24
        (2020) N. Kholod és mások, Global methane emissions from coal mining to continue growing even with declining
        coal production, Journal of Cleaner Production, 256. szám, 120489.
   25
        (2020) N. Kholod és mások, Global methane emissions from coal mining to continue growing even with declining
        coal production, Journal of Cleaner Production, 256. szám, 120489.
   26
        Az energiaágazat metánkibocsátása kilotonnában, kibocsátásiforrás-kategóriák szerinti bontásban, az EEA által az
        EU nevében 2021 áprilisában az UNFCC-nek jelentett adatoknak megfelelően.
   27
        Best Practice Guidance for Effective Management of Coal Mine Methane at National Level: Monitoring,
        Reporting, Verification and Mitigation, ECE Energy Series, 71. sz., UNECE 2021 (megjelenés előtt áll).
   28
        Az üvegházhatást okozó gázok nemzeti nyilvántartási rendszereire vonatkozó 2006. évi IPCC iránymutatások.
   29
        Bilans Zasobow Zloz Kopalin, stan na 31.12.2020’, State Geological Surowce mineralne (pgi.gov.pl).
   30
        Best Practice Guidance for Effective Management of Coal Mine Methane at National Level: Monitoring,
        Reporting, Verification and Mitigation, ECE Energy Series, 71. sz., UNECE 2021 (megjelenés előtt áll).
HU                                                   22                                                        HU
 ---pagebreak---         metánmentesítő állomásokon lefúvatott és fáklyázott metán mennyiségét, a külszíni szénbányák
        tekintetében pedig egyedi kibocsátási tényezőket kell alkalmazniuk. Ezeket az adatokat
        jelenteniük kell az illetékes hatóságok felé.
   (47) Jelenleg a metánkibocsátást a működő és bezárt vagy felhagyott föld alatti szénbányákban lehet
        a legjobban csökkenteni. A működő és bezárt vagy felhagyott külszíni bányák
        metánkibocsátásának hatékony csökkentése jelenleg technológiai korlátokba ütközik. Ahhoz
        azonban, hogy a jövőben támogatni lehessen az ilyen kibocsátások csökkentésére szolgáló
        technológiákkal kapcsolatos kutatást és fejlesztést, e kibocsátások mértékét illetően hatékony és
        részletes nyomon követésre, jelentésre és ellenőrzésre van szükség.
   (48) A föld alatti bányák vagy termikusszénbányák, vagy kokszszénbányák. A termikus szenet
        elsősorban energiaforrásként használják, a kokszszenet pedig tüzelőanyagként és az acélgyártási
        folyamatban reagensként használják. A kokszszén- és a termikusszénbányák esetében egyaránt
        gondoskodni kell a metánkibocsátás nyomon követéséről, jelentéséről és ellenőrzéséről.
   (49) A működő föld alatti szénbányák esetében a metánkibocsátást a lefúvatás és a fáklyázás
        fokozatos megszüntetésével kell csökkenteni. A bezárt vagy felhagyott föld alatti szénbányák
        esetében a bánya elárasztása ugyan megakadályozhatja a metánkibocsátást, de ezt nem
        alkalmazzák szisztematikusan, ráadásul környezeti kockázatokkal jár. A lefúvatást és a
        fáklyázást az ilyen bányákban is fokozatosan meg kell szüntetni. Mivel a geológiai korlátok és a
        környezetvédelmi megfontolások a felhagyott föld alatti szénbányákból 31 származó
        metánkibocsátás csökkentése tekintetében nem teszik lehetővé egyenmegoldások alkalmazását,
        a tagállamoknak saját kibocsátáscsökkentési tervet kell kidolgozniuk, figyelembe véve ezeket a
        korlátokat és a felhagyottbányametán-kibocsátás csökkentésének technikai megvalósíthatóságát.
   (50) A Bizottság javaslatát követően a Tanács 2021. június 28-án elfogadta a Szén- és Acélipari
        Kutatási Alap32 új jogalapját, amely a széntől való elmozdulás általános célkitűzésével és az
        igazságos átmenet mechanizmussal összhangban a korábban működő vagy bezárás alatt álló
        szénbányák és a kapcsolódó infrastruktúra újrahasznosítására irányuló kutatás és innováció
        támogatását irányozza elő. Ezzel összefüggésben a Szén- és Acélipari Kutatási Alap új
        programjának elkövetkező évekre vonatkozó egyik fő célkitűzése az átalakulóban lévő
        szénbányák környezeti hatásainak minimalizálása lesz, különös tekintettel a metánkibocsátásra.
   (51) Az Unió kőszénfogyasztásának 70 %-a, olajfogyasztásának 97 %-a és fosszilis
        gázfogyasztásának 90 %-a tekintetében behozatalra szorul. Nem rendelkezünk pontos
        ismeretekkel az Unióban felhasznált fosszilis energiához kapcsolódó, de harmadik országokban
        keletkező metánkibocsátás nagyságrendjéről, eredetéről és jellegéről.
   (52) A metánkibocsátás globális felmelegedéssel kapcsolatos hatásai határokon átnyúlóak. Bár
        néhány fosszilisenergia-termelő ország elkezdett belföldön fellépni az energiaágazatukból
        származó metánkibocsátás csökkentése érdekében, számos exportőrre egyáltalán nem
        vonatkoznak a saját nemzeti piacán érvényes szabályozások. Az ilyen üzemeltetőknek
   31
        Best Practice Guidance for Effective Methane Recovery and Use from Abandoned Mines (UNECE, 2019).
   32
        A Tanács (EU) 2021/1094 határozata (2021. június 28.) a Szén- és Acélipari Kutatási Alap Kutatási Programjának
        elfogadásáról és az e programra vonatkozó többéves technikai iránymutatásokról szóló 2008/376/EK határozat
        módosításáról (HL L 236., 2021.7.5., 69. o.). A Tanács (EU) 2021/1207 határozata (2021. július 19.) a felszámolás
        alatt álló ESZAK eszközeinek, valamint a felszámolást követően a Szén- és Acélipari Kutatási Alap eszközeinek
        kezelésére vonatkozó többéves pénzügyi iránymutatások megállapításáról szóló 2003/77/EK határozat
        módosításáról. A Tanács (EU) 2021/1208 határozata (2021. július 19.) az Európai Közösséget létrehozó
        szerződéshez csatolt, az ESZAK-Szerződés lejártának pénzügyi következményeiről és a Szén- és Acélipari
        Kutatási Alapról szóló jegyzőkönyv végrehajtásához szükséges intézkedések megállapításáról szóló 2003/76/EK
        határozat módosításáról (HL L 261., 2021.7.22., 54. o.).
HU                                                    23                                                         HU
 ---pagebreak---         egyértelmű ösztönzőkre van szükségük ahhoz, hogy fellépjenek metánkibocsátásuk ellen, ezért
        a metánkibocsátásra vonatkozó átlátható információkat hozzáférhetővé kell tenni a piacok
        számára.
   (53) Jelenleg a nemzetközi metánkibocsátásokról csak korlátozottan állnak rendelkezésre pontos
        adatok (az UNFCCC 3. szintjén vagy azzal egyenértékű szinten). A fosszilisenergia-exportőr
        országok közül eddig többen nem nyújtották be teljeskörűen a jegyzékben szereplő adatokat az
        UNFCCC számára. Ugyanakkor bizonyíték van arra, hogy az elmúlt 20 évben világszerte
        jelentősen (évi 65 millió tonnáról évi 80 millió tonnára) nőtt az olaj- és gázkitermelési
        tevékenységekből származó metánkibocsátás33.
   (54) Az uniós metánstratégiáról szóló közleményben34 bejelentetteknek megfelelően az Unió
        elkötelezett amellett, hogy a metánkibocsátás globális kezelése érdekében együttműködjön
        energiapartnereivel és más kulcsfontosságú fosszilisenergia-importőr országokkal. A
        metánkibocsátással kapcsolatos energiadiplomácia már eddig is jelentős eredményeket hozott.
        2021 szeptemberében az Unió és az Egyesült Államok bejelentette a metánra vonatkozó
        globális kötelezettségvállalást, amely az ENSZ 2021 novemberében Glasgow-ban megrendezett
        éghajlatváltozási konferenciáján (COP 26) bevezetett arra irányuló politikai
        kötelezettségvállalást jelent, hogy 2030-ig (a 2020-as szinthez képest) 30 %-kal csökkentik a
        globális metánkibocsátást. Több mint száz ország kötelezte el magát ezek támogatása mellett,
        ami az emberi eredetű globális metánkibocsátás közel felét teszi ki. A metánra vonatkozó
        globális kötelezettségvállalás magában foglalja az arra irányuló kötelezettségvállalást, hogy
        elmozdulnak a metánkibocsátás számszerűsítésére szolgáló, elérhető legjobb nyilvántartási
        módszertanok alkalmazása felé, különös hangsúlyt helyezve a jelentős kibocsátási forrásokra.
   (55) Továbbá a nemzetközi metánkibocsátási megfigyelőközpont (IMEO) a globális energiaágazat
        metánkibocsátása terén fontos és vezető szerepet fog játszani az átláthatóság növelésében. Az
        IMEO létrehozását a Tanács a klíma- és energiadiplomáciáról szóló, 2021. januári
        következtetéseiben támogatta35.
   (56) A Bizottság együtt fog működni az IMEO-val egy „metánkibocsátási mutató” kidolgozásában,
        ahogy arra kifejezetten utalt az uniós metánstratégiáról szóló közleményben36 is. A mutató a
        különböző fosszilis energiaforrásokból származó metánkibocsátással kapcsolatban szerte a
        világból szolgáltatna adatokat – többek között a forrásszintű becslésekből és mérésekből,
        valamint légi/műholdas megfigyelésekből –, ezáltal lehetővé tenné a fosszilis energia vásárlói
        számára, hogy a fosszilis energiaforrások metánkibocsátása alapján megalapozott vásárlási
        döntéseket hozzanak.
   (57) Az Unió – amellett, hogy folytatja az ilyen globális kötelezettségvállalások elérését célzó
        sikeres diplomáciai munkáját – világszerte és különösen az Uniót fosszilis energiával ellátó
        országokban tovább ösztönzi a metánkibocsátás jelentős csökkentését.
   (58) Ezért az uniós fosszilisenergia-importőrök számára elő kell írni, hogy tájékoztassák a
        tagállamokat az exportőrök által a metánkibocsátás nyomon követésével, jelentésével és
        csökkentésével kapcsolatban hozott intézkedésekről, különösen a metánkibocsátásuk
        ellenőrzésére irányuló szabályozási vagy önkéntes intézkedések alkalmazásáról, beleértve az
        olyan intézkedéseket is, mint a szivárgásészlelési és -javítási vizsgálatok vagy a metán
   33
        Global Assessment of Oil and Gas Methane 1 Ultra-Emitters; T. Lauvaux, C. Giron, M. Mazzolini, A.
        d’Aspremont, R. Duren, D. Cusworth, D. Shindell, P. Ciais; 2021. április.
   34
        COM(2020) 663 final.
   35
        5263/21 Ti/eb 1 RELEX.1.C.
   36
        COM(2020) 663 final.
HU                                                 24                                           HU
 ---pagebreak---         lefúvatásának és fáklyázásának ellenőrzésére és korlátozására irányuló intézkedések. Az
        importőrökre vonatkozó tájékoztatási követelményekben meghatározott nyomonkövetési és
        jelentéstételi szintek megfelelnek az e rendeletben az uniós üzemeltetőktől megkövetelt, a (24)–
        (26) és (46) preambulumbekezdésben meghatározott szinteknek. A metánkibocsátás
        ellenőrzésére irányuló intézkedésekről való tájékoztatás nem jelent nagyobb terhet, mint az,
        amelyet az uniós üzemeltetőktől megkövetelnek.
   (59) A tagállamok ezeket az információkat továbbítják a Bizottságnak. Ezen információk alapján az
        Uniónak az Unióba irányuló fosszilis energiaforrások behozatalával kapcsolatban átláthatósági
        adatbázist kell létrehoznia és kezelnie, amely részletes adatokat tartalmaz egyrészt arra
        vonatkozóan, hogy az exportáló vállalatok csatlakoztak-e az olaj- és gázipari vállalatokra
        vonatkozó OGMP-hez, másrészt – amennyiben van ilyen – a szénipari vállalatokra vonatkozó,
        ezzel egyenértékű, nemzetközileg vagy az uniós szinten elismert szabvánnyal kapcsolatban.
        Ezekből az információkból ki kell derülnie, hogy az exportáló országok vállalatai mennyire
        elkötelezettek a metánkibocsátásuknak az UNFCCC 3. szintű jelentési módszerei szerinti
        nyomon követése, jelentése és ellenőrzése iránt. Egy ilyen átláthatósági adatbázis
        információforrásként szolgálna az uniós fosszilisenergia-importőrök vásárlási döntéseihez,
        valamint más érdekelt felek és a nyilvánosság számára is. Az átláthatósági adatbázisnak az
        uniós vállalatok és az Unióba fosszilis energiát exportáló vállalatok által a metánkibocsátás
        nyomon követése és jelentése, valamint csökkentése érdekében tett erőfeszítéseket is tükröznie
        kell. Az adatbázisnak tartalmaznia kell továbbá a fosszilisenergia-termelő országok nyomon
        követésre, jelentésre és csökkentésre vonatkozó szabályozási intézkedéseivel kapcsolatos
        információkat is.
   (60) Ezenkívül az Uniónak létre kell hoznia egy metánkibocsátók nyomon követésére szolgáló
        globális eszközt, amely tájékoztatást nyújt a nagy metánkibocsátású források nagyságrendjéről,
        ismétlődéséről és helyéről. Ez tovább ösztönözné az uniós vállalatok és az Unióba fosszilis
        energiát szállító vállalatok által a metánra vonatkozó szabályozások és hatékony
        kibocsátáscsökkentési intézkedések végrehajtása terén elért valós és kimutatható eredményeket.
        Az eszköz különféle tanúsított adatszolgáltatóktól és adatszolgáltatásoktól, többek között az
        uniós űrprogram Kopernikusz komponensétől és az IMEO-tól származó adatokat hivatott
        összegyűjteni. Az eszköznek információkkal kell szolgálnia a Bizottság által az érintett
        országokkal annak érdekében folytatott kétoldalú párbeszédekhez, hogy megvitassák a
        metánkibocsátási szakpolitikákkal és intézkedésekkel kapcsolatban tervezett különböző
        forgatókönyveket.
   (61) Az (58)–(60) preambulumbekezdésben említett intézkedéseknek együttesen fokozniuk kell az
        átláthatóságot a vásárlók számára, lehetővé téve számukra, hogy megalapozott beszerzési
        döntéseket hozzanak, és az egész világon javítva a metánkibocsátás-csökkentési megoldások
        szélesebb körű elterjedésének lehetőségét. Ezen túlmenően az intézkedéseknek fokozottabban
        ösztönözniük kell a nemzetközi vállalatokat arra, hogy csatlakozzanak a metán nyomon
        követésére és jelentésére vonatkozó olyan nemzetközi szabványokhoz, mint az OGMP, vagy
        hatékony nyomonkövetési, jelentési és kibocsátáscsökkentési intézkedéseket fogadjanak el.
        Ezek az intézkedések egy olyan fokozatos megközelítés alapjául szolgálnak, amelynek célja a
        behozatalra alkalmazandó intézkedések szigorítása. A Bizottságot ezért fel kell hatalmazni arra,
        hogy módosítsa vagy kiegészítse az importőrökre vonatkozó jelentéstételi követelményeket. A
        Bizottságnak továbbá értékelnie kell ezen intézkedések végrehajtását, és amennyiben
        szükségesnek ítéli, felülvizsgálati javaslatokat nyújt be az importőrökre vonatkozó szigorúbb
        intézkedések bevezetése, valamint a harmadik országokban a metánkibocsátás nyomon
        követésére, jelentésére, ellenőrzésére és csökkentésére alkalmazandó intézkedések hasonló
        szintű hatékonyságának biztosítása érdekében. Az értékelés során figyelembe kell vennie az
HU                                              25                                              HU
 ---pagebreak---         IMEO által végzett munkát, beleértve a metánkibocsátási mutatót, az átláthatósági adatbázist és
        a metánkibocsátók nyomon követésére szolgáló globális eszközt. Amennyiben a Bizottság
        helyénvalónak találja a behozatalra alkalmazandó intézkedések szigorítását, különösen fontos,
        hogy a Bizottság az előkészítő munkája során megfelelő konzultációkat folytasson, többek
        között konzultáljon az érintett harmadik országokkal.
   (62) A tagállamok biztosítják, hogy e rendelet be nem tartása hatékony, arányos és visszatartó erejű
        szankciókat vonjon maga után, amelyek a pénzbírságokat és kényszerítő bírságokat is
        magukban foglalhatják, továbbá meghoznak minden szükséges intézkedést ezek végrehajtására.
        Annak érdekében, hogy a szankciók jelentős visszatartó erővel bírjanak, azoknak megfelelőnek
        kell lenniük az adott jogsértés típusára, az üzemeltető számára esetlegesen jelentett előnyre,
        valamint a környezeti kár jellegére és súlyosságára tekintettel. A szankciók kiszabásakor kellő
        figyelmet kell fordítani az adott jogsértés jellegére, súlyosságára és időtartamára. A kiszabott
        szankcióknak arányosnak kell lenniük, és azokat az uniós és nemzeti joggal – többek között az
        alkalmazandó eljárási biztosítékokkal és az Alapjogi Chartában foglalt elvekkel – összhangban
        kell végrehajtani.
   (63) A következetesség biztosítása érdekében fel kell tüntetni azon jogsértések listáját, amelyek
        esetében szankciókat kell kivetni. A szankciók következetesebb alkalmazásának megkönnyítése
        érdekében a szankciók alkalmazására vonatkozóan közös és nem kimerítő jellegű indikatív
        kritériumokat kell meghatározni. A szankciók visszatartó erejét meg kell erősíteni a tagállamok
        által kiszabott szankciókkal kapcsolatos információknak – az (EU) 2016/67937 és (EU)
        2018/1725 európai parlamenti és tanácsi rendeletben38 meghatározott adatvédelmi
        követelményekkel összhangban történő – közzétételi lehetőségével.
   (64) Módosítani kell az (EU) 2019/942 európai parlamenti és tanácsi rendeletet39 azon rendelkezések
        miatt, amelyek a díjszabásban is megnyilvánuló beruházásokat kívánnak meg a szabályozott
        üzemeltetőktől, annak érdekében, hogy megbízzák az ACER-t azzal a feladattal, hogy az
        összehasonlítható projektek esetében bocsásson rendelkezésre a metánkibocsátás nyomon
        követésével, jelentésével és csökkentésével kapcsolatban felmerülő fajlagos beruházási
        költségek összehasonlítására szolgáló mutatókat és referenciaértékeket.
   (65) A kokszszénbányákban történő lefúvatás és fáklyázás fokozatos megszüntetésével kapcsolatos
        elemek meghatározása érdekében a Bizottságot fel kell hatalmazni arra, hogy az Európai Unió
        működéséről szóló szerződés 290. cikkével összhangban jogi aktusokat fogadjon el e rendelet
        annak érdekében történő kiegészítse céljából, hogy meghatározza a metánnak a
        kokszszénbányák szellőzőaknáiból történő lefúvatására vonatkozó korlátozásokat. Annak
        érdekében továbbá, hogy az importőröktől szükség esetén további információkat lehessen kérni,
        a Bizottságot fel kell hatalmazni arra, hogy az Európai Unió működéséről szóló szerződés 290.
        cikkével összhangban jogi aktusokat fogadjon el e rendelet annak érdekében történő kiegészítse
        céljából, hogy módosítsa vagy kiegészítse az importőrök által nyújtandó információkat.
        Különösen fontos, hogy a Bizottság az előkészítő munkája során megfelelő konzultációkat
        folytasson, többek között szakértői szinten, és hogy e konzultációkra a jogalkotás minőségének
   37
        Az Európai Parlament és a Tanács (EU) 2016/679 rendelete (2016. április 27.) a természetes személyeknek a
        személyes adatok kezelése tekintetében történő védelméről és az ilyen adatok szabad áramlásáról, valamint a
        95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
   38
        Az Európai Parlament és a Tanács (EU) 2018/1725 rendelete (2018. október 23.) a természetes személyeknek a
        személyes adatok uniós intézmények, szervek, hivatalok és ügynökségek általi kezelése tekintetében való
        védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat
        hatályon kívül helyezéséről (HL L 295., 2018.11.21., 39. o.).
   39
        Az Európai Parlament és a Tanács (EU) 2019/942 rendelete (2019. június 5.) az Energiaszabályozók Európai
        Uniós Együttműködési Ügynökségének létrehozásáról (HL L 158., 2019.6.14., 22. o.).
HU                                                   26                                                           HU
 ---pagebreak---           javításáról szóló, 2016. április 13-i intézményközi megállapodásnak megfelelően kerüljön sor.
          A felhatalmazáson alapuló jogi aktusok előkészítésében való egyenlő részvétel biztosítása
          érdekében az Európai Parlament és a Tanács a tagállamok szakértőivel egyidejűleg kap kézhez
          minden dokumentumot, és szakértőik rendszeresen részt vehetnek a Bizottság felhatalmazáson
          alapuló jogi aktusok előkészítésével foglalkozó szakértői csoportjainak ülésein.
   (66)   E rendelet egységes feltételek mellett történő végrehajtásának biztosítása érdekében a
          Bizottságot végrehajtási hatáskörökkel kell felruházni annak érdekében, hogy az Európai Unió
          működéséről szóló szerződés 291. cikkével összhangban a közös jelentéstételi formátumokkal
          kapcsolatban részletes szabályokat fogadhasson el. Ezt a végrehajtási hatáskört a 182/2011/EU
          európai parlamenti és tanácsi rendeletnek40 megfelelően kell gyakorolni.
   (67)   Az üzemeltetőknek és az illetékes hatóságoknak észszerű határidőt kell biztosítani arra, hogy
          megtegyék az e rendelet követelményeinek teljesítéséhez szükséges előkészítő intézkedéseket.
   (68)   Mivel e rendelet célkitűzését – nevezetesen az energiaágazaton belüli metánkibocsátás pontos
          nyomon követését, jelentését, ellenőrzését és csökkentését – a tagállamok külön-külön nem
          tudják megvalósítani, és ezért annak léptéke miatt az uniós szinten jobban megvalósítható, az
          Unió intézkedéseket hozhat az Európai Unióról szóló szerződés 5. cikkében foglalt
          szubszidiaritás elvének megfelelően. Az említett cikkben foglalt arányosság elvének
          megfelelően ez a rendelet nem lépi túl az említett cél eléréséhez szükséges mértéket,
   ELFOGADTA EZT A RENDELETET:
                                                        1. fejezet
                                         Általános rendelkezések
                                                           1. cikk
                                                     Tárgy és hatály
   (1)    Ez a rendelet szabályokat állapít meg az uniós energiaágazat metánkibocsátásának pontos
   nyomon követésére, jelentésére és ellenőrzésére, valamint e kibocsátások – többek között
   szivárgásészlelési és -javítási vizsgálatok, valamint a lefúvatás és fáklyázás korlátozása révén történő –
   csökkentésére vonatkozóan. Ez a rendelet szabályokat állapít meg a fosszilis energia Unióba történő
   behozatalából származó metánkibocsátás átláthatóságát biztosító eszközökre vonatkozóan.
   (2)    Ez a rendelet a következőkre alkalmazandó:
          a) az olaj és fosszilis gáz feltárása és kitermelése, a fosszilis gáz gyűjtése és feldolgozása;
          b) fosszilis és/vagy megújuló (bio- vagy szintetikus) metánnal működő gázszállító, -elosztó,
          föld alatti gáztároló és cseppfolyósítottföldgáz-terminálok (LNG-terminálok);
          c) működő föld alatti és külszíni szénbányák, bezárt és felhagyott föld alatti szénbányák.
   40
          Az Európai Parlament és a Tanács 182/2011/EU rendelete (2011. február 16.) a Bizottság végrehajtási
          hatásköreinek gyakorlására vonatkozó tagállami ellenőrzési mechanizmusok szabályainak és általános elveinek
          megállapításáról (HL L 55., 2011.2.28., 13. o.).
HU                                                      27                                                  HU
 ---pagebreak---    (3)      Ez a rendelet az importőrökre vonatkozó tájékoztatási követelményeket, a metánkibocsátási
   átláthatósági adatbázist és a metánkibocsátók nyomon követésére szolgáló eszközt illetően az Unión
   kívüli metánkibocsátásokra is alkalmazandó.
                                                           2. cikk
                                               Fogalommeghatározások
   E rendelet alkalmazásában a következő fogalommeghatározások alkalmazandók:
   1.       „metánkibocsátás”: a lehetséges metánkibocsátási forrást jelentő valamennyi szerkezeti elemből
   származó összes közvetlen kibocsátás, függetlenül attól, hogy az szándékos vagy nem szándékos
   lefúvatás vagy fáklyákon belüli tökéletlen égés eredménye, illetve más szerkezeti elemekből vagy
   véletlen szivárgásból származik;
   2.       „szállításirendszer-üzemeltető”: [a folyamatban lévő átdolgozási javaslatnak megfelelően
   kiigazítandó] a [2009/73/EK európai parlamenti és tanácsi irányelv41 2. cikkének 4. pontjában]
   meghatározott jelentéssel rendelkező fogalom;
   3.       „elosztórendszer-üzemeltető”: [a folyamatban lévő átdolgozási javaslatnak megfelelően
   kiigazítandó] a [2009/73/EK irányelv 2. cikkének 6. pontjában] meghatározott jelentéssel rendelkező
   fogalom;
   4.       „üzemeltető”: bármely természetes vagy jogi személy, aki valamilyen eszközt üzemeltet vagy
   felügyel, vagy – amennyiben a nemzeti jog úgy rendelkezik – akire az eszköz technikai működése
   feletti meghatározó gazdasági hatalmat ruháztak;
   5.       „bányaüzemeltető”: bármely természetes vagy jogi személy, aki szénbányát üzemeltet vagy
   felügyel, vagy – amennyiben a nemzeti jog úgy rendelkezik – akire a szénbánya technikai működése
   feletti meghatározó gazdasági hatalmat ruháztak;
   6.       „hitelesítés”: a hitelesítő által az üzemeltetők és bányaüzemeltetők által továbbított jelentések
   megfelelőségének értékelése érdekében végzett tevékenységek;
   7.       „hitelesítő”: az e rendelet 4. cikkével összhangban kijelölt illetékes hatóságoktól eltérő, jogi
   személyiséggel rendelkező szervezet, amely hitelesítési tevékenységeket végez, és amelyet a
   765/2008/EK rendelet szerinti nemzeti akkreditáló testület akkreditált, vagy az említett rendelet 5.
   cikke (2) bekezdésének sérelme nélkül a hitelesítési nyilatkozat kiállításának időpontjában más módon
   felhatalmazott természetes személy;
   8.       „forrás”: olyan szerkezeti elem vagy geológiai szerkezet, amely szándékosan vagy véletlenül,
   időszakosan vagy tartósan metánt bocsát ki a légkörbe;
   9.       „eszköz”: olyan üzleti vagy működési egység, amely több létesítményből vagy telephelyből is
   állhat, beleértve az üzemeltető üzemviteli irányítása alatt álló eszközöket (üzemeltetett eszközök) és az
   üzemeltető üzemviteli irányítása alatt nem álló eszközöket (nem üzemeltetett eszközök);
   10.      „kibocsátási tényező”: valamely gáz egységnyi tevékenységre jutó kibocsátását vagy elnyelését
   számszerűsítő együttható, amely gyakran olyan mérési adatokból vett mintán alapul, amelyeket azzal a
   céllal átlagolnak, hogy adott működési feltételek mellett egy adott tevékenységi szintre vonatkozóan
   reprezentatív kibocsátási arányt állapítsanak meg;
   41
            Az Európai Parlament és a Tanács 2009/73/EK irányelve (2009. július 13.) a földgáz belső piacára vonatkozó
            közös szabályokról és a 2003/55/EK irányelv hatályon kívül helyezéséről (HL L 211., 2009.8.14., 94. o.).
HU                                                      28                                                           HU
 ---pagebreak---    11.     „általános kibocsátási tényező”: a kibocsátási források minden egyes típusára egységesen
   megállapított, jegyzékekből vagy adatbázisokból származó kibocsátási tényező, amelyet nem
   hitelesítettek közvetlen mérésekkel;
   12.     „fajlagos kibocsátási tényező”: közvetlen mérésekből származó kibocsátási tényező;
   13.     „közvetlen mérés”: a metánkibocsátás mennyiségének metánmérő készülékkel történő
   közvetlen, forrásszintű meghatározása;
   14.     „telephelyi szintű metánkibocsátás”: egy eszközön belüli összes kibocsátási forrás;
   15.     „telephelyi szintű mérés”: felülről lefelé irányuló mérés, amelyhez jellemzően mobil platformra
   – például járművekre, drónokra, légi járművekre, hajókra, műholdakra vagy más eszközökre – szerelt
   érzékelőket használnak, amelyek segítségével teljes kép kapható az egész telephely kibocsátásáról;
   16.     „vállalkozás”: olyan természetes vagy jogi személy, aki/amely az alábbi funkciók közül
   legalább egyet ellát: az olaj és a fosszilis gáz kitermelése, feltárása és előállítása, a fosszilis gáz
   gyűjtése és feldolgozása, valamint a gáz szállítása, elosztása és föld alatti tárolása, beleértve a
   cseppfolyósított földgázt is;
   17.     „szivárgásészlelési és -javítási vizsgálat”: a metánkibocsátás forrásainak – a szivárgásokat és a
   nem szándékos lefúvatást is ideértve – azonosítása céljából végzett vizsgálat;
   18.     „lefúvatás”: a metán elégetés nélküli kibocsátása a légkörbe, akár szándékosan az erre a célra
   tervezett folyamatokból, tevékenységekből vagy eszközökből, akár nem szándékosan, üzemzavar vagy
   geológiai korlátok esetén;
   19.     „fáklyázás”: a metán ártalmatlanítás céljából az erre tervezett berendezésben történő ellenőrzött
   elégetése;
   20.     „vészhelyzet”: olyan átmeneti, váratlan, ritkán előforduló helyzet, amelyben a metánkibocsátás
   az emberi biztonságra, a közegészségre vagy a környezetre gyakorolt azonnali és jelentős káros hatás
   megelőzése érdekében elkerülhetetlen és nélkülözhetetlen, azonban nem tartoznak ide a következő
   eseményekből eredő vagy azokkal kapcsolatos helyzetek:
             a) az üzemeltető nem telepített olyan megfelelő berendezést, amely a termelés várható vagy
             tényleges ütemét és nyomását illetően elegendő kapacitással rendelkezik;
             b) az üzemeltető nem korlátozza a termelést abban az esetben, ha a termelés üteme meghaladja
             a kapcsolódó berendezés vagy gyűjtőrendszer kapacitását; nem tartozik ide, ha a
             többlettermelés a termelési lánc következő szintjén bekövetkezett vészhelyzet, üzemzavar
             vagy nem tervezett javítás miatt következik be, és az legfeljebb a termelési lánc következő
             szintjén fennálló kapacitásproblémáról szóló értesítés időpontjától számított nyolc órán át tart;
             c) tervezett karbantartás;
             d) az üzemeltető gondatlansága;
             e) ugyanazon berendezés ismételt – azaz az előző 30 napon belüli négyszeri vagy többszöri –
             meghibásodása;
   21.     „üzemzavar”: a berendezés hirtelen, elkerülhetetlen meghibásodása vagy műszaki hibája,
   amelyre az üzemeltetőnek nincs érdemleges befolyása, és amely jelentősen zavarja a működést,
   azonban nem tartozik ide az olyan meghibásodás vagy műszaki hiba, amelyet részben vagy egészben a
   nem megfelelő karbantartás, a gondatlan üzemeltetés vagy a berendezés más megelőzhető
   meghibásodása vagy műszaki hibája okoz;
HU                                                 29                                                HU
 ---pagebreak---    22.      „rutinszerű fáklyázás”: az olaj vagy fosszilis gáz szokásos kitermelése során abban az esetben
   végzett fáklyázás, ha nincs elegendő létesítmény vagy a geológiai körülmények nem alkalmasak a
   metán visszasajtolására, helyszíni hasznosítására vagy piacra juttatására;
   23.      „fáklya”: a metán égetésére szolgáló, égővel felszerelt berendezés;
   24.      „inaktív kút”: olyan olaj- vagy gázkút vagy kútfúrás által érintett terület, ahol a feltárási vagy
   kitermelési tevékenység legalább egy éve szünetel;
   25.      „kármentesítés”: a szennyezett víz és talaj megtisztításának folyamata;
   26.      „helyreállítás”: a kút vagy a kútfúrás által érintett terület helyreállítási folyamata, amelynek
   során a talaj és a növényzet állapotát visszaállítják a terület megzavarása előttihez hasonló állapotra;
   27.      „szénbánya”: olyan terület, ahol szénbányászat folyik vagy folyt, beleértve a földet, a feltárt
   területet, a föld alatti járatokat, az aknákat, a lejtős bányatereket, az alagutakat és a vágatokat, a
   felszínen vagy a föld alatt található építményeket, létesítményeket, berendezéseket, gépeket és
   szerszámokat, amelyeket a lignit, szubbitumenes szén, bitumenes szén vagy antracit természetes földi
   lelőhelyeiből bármilyen eszközzel vagy módszerrel történő kitermelése során használnak vagy abból
   erednek, beleértve a szén kitermelésre való előkészítésével kapcsolatos munkát is;
   28.      „működő szénbánya”: olyan szénbánya, ahol a bevétel többsége a lignit, a szubbitumenes szén,
   a bitumenes szén vagy az antracit kitermeléséből származik, és ahol a következő feltételek közül
   legalább egy teljesül:
            a) bányafejlesztés van folyamatban;
            b) az elmúlt 90 napban szenet termeltek ki;
            c) működnek a bánya szellőzőventilátorai;
   29.      „föld alatti szénbánya”: olyan szénbánya, ahol a szenet földbe vájt, a szénréteghez vezető
   alagutakon keresztül termelik ki úgy, hogy e réteget föld alatti bányászati berendezésekkel, például
   réselőgépekkel és mozgó frontfejtő és kamrafejtő bányagépekkel bányásszák ki, majd a felszínre
   szállítják;
   30.      „külszíni szénbánya”: olyan szénbánya, ahol a szén a felszín közelében található és a fedő
   kőzet- és talajrétegek eltávolításával kitermelhető;
   31.      „szellőzőakna”: olyan függőleges járat, amelyet a friss levegő föld alá juttatására, illetve a
   metán és más gázok föld alatti szénbányából történő eltávolítására használnak;
   32.      „metánmentesítő állomás”: a szénbánya gázelvezető rendszeréből származó metánt összegyűjtő
   állomás;
   33.      „metánelvezető rendszer”: olyan rendszer, amely több metánforrást is tartalmazhat, és amely a
   szénrétegekben vagy a környező kőzetrétegekben keletkező, metánban gazdag gázt elvezeti és egy
   metánmentesítő állomásra szállítja;
   34.      „bányászat utáni tevékenységek”: a szén bányászata és felszínre hozatala után végzett
   tevékenységek, beleértve a szén kezelését, feldolgozását, tárolását és szállítását is;
   35.      „folyamatos mérés”: olyan mérés, amelynek során a leolvasás legalább percenként történik;
   36.      „szellőzőlevegőből származó metán”: a szénrétegekből és más gáztartalmú rétegekből származó
   metán, amely a szellőzőlevegőbe kerül és a szellőzőaknán keresztül távozik;
   37.      „szénlelőhely”: olyan földterület, ahol a földtani ásványlelőhelyek dokumentálására vonatkozó
   tagállami módszertan szerint meghatározott jelentős mennyiségű bányászható szén található;
HU                                                 30                                                  HU
 ---pagebreak---    38.      „bezárt szénbánya”: azonosított üzemeltetővel, tulajdonossal vagy hasznosításba vevővel
   rendelkező szénbánya, amelyet az alkalmazandó engedélyezési követelményeknek vagy egyéb
   előírásoknak megfelelően bezártak;
   39.      „felhagyott szénbánya”: olyan szénbánya, amelynek üzemeltetője, tulajdonosa vagy
   hasznosításba vevője nem azonosítható, vagy amelyet nem szabályozott módon zártak be;
   40.      „kokszszénbánya”: olyan bánya, ahol az 1099/2008/EK európai parlamenti és tanácsi rendelet42
   B. mellékletében meghatározottak szerint az utolsó három év átlagos termelési kibocsátásának legalább
   50 %-át a kokszszén teszi ki;
   41.      „importőr”: az Unióban letelepedett olyan természetes vagy jogi személy, aki vagy amely
   kereskedelmi tevékenység keretében harmadik országból származó fosszilis energiaforrást hoz
   forgalomba az uniós piacon.
                                                          3. cikk
                                        A szabályozott üzemeltetők költségei
   (1)      A szabályozó hatóságok a szállítási vagy elosztási díjak vagy a szállításirendszer-üzemeltető, az
   elosztórendszer-üzemeltetők, az LNG-terminálok üzemeltetői vagy más szabályozott vállalkozások –
   köztük adott esetben a föld alatti gáztárolók üzemeltetői – által alkalmazandó módszerek
   megállapításakor vagy jóváhagyásakor figyelembe veszik az e rendelet szerinti kötelezettségek
   teljesítésével kapcsolatban felmerült költségeket, illetve az ennek érdekében végrehajtott
   beruházásokat, amennyiben azok megfelelnek egy hatékony és szerkezetileg összehasonlítható
   szabályozott üzemeltető költségeinek, illetve beruházásainak.
   (2)      Az Energiaszabályozók Európai Uniós Együttműködési Ügynöksége (ACER) háromévente
   kidolgozza és nyilvánosan hozzáférhetővé teszi az összehasonlítható projektek esetében a
   metánkibocsátás nyomon követésével, jelentésével és csökkentésével kapcsolatban felmerülő fajlagos
   beruházási költségek összehasonlítására szolgáló mutatókat és megfelelő referenciaértékeket.
                                                       2. fejezet
                              Illetékes hatóságok és független ellenőrzés
                                                          4. cikk
                                                  Illetékes hatóságok
   (1)      Minden tagállam kijelöl egy vagy több, az e rendelet alkalmazásának nyomon követéséért és
   érvényesítéséért felelős illetékes hatóságot.
   A tagállamok … [3 hónappal e rendelet hatálybalépése után]-ig értesítik a Bizottságot az illetékes
   hatóságok nevéről és elérhetőségéről. A tagállamok késedelem nélkül értesítik a Bizottságot az
   illetékes hatóságok nevében vagy kapcsolattartási adataiban bekövetkező minden változásról.
   (2)      A Bizottság nyilvánosságra hozza és rendszeresen frissíti az illetékes hatóságok jegyzékét.
   42
            Az Európai Parlament és a Tanács 1099/2008/EK rendelete (2008. október 22.) az energiastatisztikáról (HL L 304.,
            2008.11.14., 1. o.).
HU                                                     31                                                          HU
 ---pagebreak---    (3)      A tagállamok gondoskodnak arról, hogy az illetékes hatóságok rendelkezzenek az e rendeletben
   meghatározott kötelezettségek teljesítéséhez szükséges hatáskörökkel és erőforrásokkal.
                                                     5. cikk
                                       Az illetékes hatóságok feladatai
   (1)      Az illetékes hatóságok megteszik a szükséges intézkedéseket annak érdekében, hogy biztosítsák
   az e rendeletben foglalt követelményeknek való megfelelést.
   (2)      Az üzemeltetők és a bányaüzemeltetők minden szükséges segítséget megadnak az illetékes
   hatóságoknak az e rendeletben említett feladataik ellátásának lehetővé tételéhez vagy
   megkönnyítéséhez, különösen a telephelyekre való bejutást, valamint a dokumentáció vagy a
   nyilvántartások bemutatását illetően.
   (3)      Az illetékes hatóságok e rendelet betartásának biztosítása érdekében együttműködnek
   egymással és a Bizottsággal, valamint szükség esetén harmadik országok hatóságaival. A Bizottság az
   együttműködés elősegítése érdekében létrehozhatja az illetékes hatóságok hálózatát, amelyhez az
   információcseréhez és a bevált gyakorlatok megosztásához szükséges intézkedések is társulnak, és
   amely lehetőséget biztosít a konzultációkra is.
   (4)      Amennyiben a jelentéseket e rendelettel összhangban nyilvánosságra kell hozni, az illetékes
   hatóságok azokat díjmentesen, szabadon elérhető, letölthető és szerkeszthető formátumban
   hozzáférhetővé teszik egy erre kijelölt weboldalon.
   Amennyiben a 2003/4/EK irányelv 4. cikkével összhangban az információkat bizalmasan kezelik, az
   illetékes hatóságok jelzik, hogy milyen típusú információkat és milyen okból tartottak vissza.
                                                     6. cikk
                                                 Ellenőrzések
   (1)      Az illetékes hatóságok időszakos ellenőrzéseket végeznek annak ellenőrzése céljából, hogy az
   üzemeltetők vagy a bányaüzemeltetők eleget tesznek-e az e rendeletben foglalt követelményeknek. Az
   első ellenőrzést … [18 hónappal e rendelet hatálybalépés után]-ig kell elvégezni.
   (2)      Az ellenőrzések adott esetben magukban foglalják a helyszíni ellenőrzéseket vagy helyszíni
   vizsgálatokat, az e rendelet követelményeinek való megfelelést igazoló dokumentumok és
   nyilvántartások vizsgálatát, a metánkibocsátás észlelésére és koncentrációjára vonatkozó méréseket,
   valamint az illetékes hatóság által vagy nevében a telephelyek vagy létesítmények e rendelet
   követelményeinek való megfelelésének ellenőrzése és előmozdítása érdekében végzett bármely
   nyomonkövetési intézkedést.
   Amennyiben az ellenőrzés során megállapítják, hogy súlyosan megsértették e rendelet követelményeit,
   az illetékes hatóságok az (5) bekezdésben említett jelentés keretében értesítést adnak ki az üzemeltető
   vagy a bányaüzemeltető által végrehajtandó korrekciós intézkedésekről.
   (3)      Az (1) bekezdésben említett első ellenőrzést követően az illetékes hatóságok rutinellenőrzési
   programokat dolgoznak ki. Az ellenőrzések közötti időszakot a környezeti kockázat értékelése alapján
   határozzák meg, de nem haladhatja meg a két évet. Amennyiben valamely ellenőrzés során
   megállapítják, hogy súlyosan megsértették e rendelet követelményeit, a következő ellenőrzést egy éven
   belül kell elvégezni.
HU                                                32                                               HU
 ---pagebreak---    (4)     Az illetékes hatóságok a következők céljából nem rutinszerű ellenőrzéseket végeznek:
             a) a 7. cikkben említett megalapozott panaszok és a meg nem felelés eseteinek lehető
             legrövidebb időn belüli kivizsgálása azt követően, hogy az illetékes hatóságok tudomást
             szereztek a panaszokról vagy a meg nem felelésről;
             b) annak biztosítása, hogy a szivárgásjavításokat vagy a szerkezeti elemek cseréjét a 14. cikkel
             összhangban végzik el.
   (5)      Az illetékes hatóságok minden egyes ellenőrzést követően jelentést készítenek, amelyben
   ismertetik az ellenőrzés jogalapját, a követett eljárási lépéseket, a vonatkozó megállapításokat és az
   üzemeltető vagy a bányaüzemeltető által meghozandó további intézkedésekre vonatkozó ajánlásokat.
   A jegyzőkönyvet az ellenőrzést követő két hónapon belül megküldik az érintett üzemeltetőnek és
   közzéteszik. Amennyiben a jelentés alapja a 7. cikkel összhangban benyújtott panasz volt, az illetékes
   hatóságok értesítik a panaszost, amint a jelentés nyilvánosan hozzáférhetővé válik.
   A jelentést az illetékes hatóságok a 2003/4/EK irányelvvel összhangban nyilvánosan hozzáférhetővé
   teszik. Amennyiben a 2003/4/EK irányelv 4. cikkével összhangban az információkat bizalmasan
   kezelik, az illetékes hatóságok a jelentésben jelzik, hogy milyen típusú információkat és milyen okból
   tartottak vissza.
   (6)     Az üzemeltetők és a bányaüzemeltetők az illetékes hatóságok által meghatározott határidőn
   belül vagy az illetékes hatóságokkal egyeztetett bármely más határidőn belül megteszik az (5)
   bekezdésben említett jelentésben meghatározott valamennyi szükséges intézkedést.
                                                      7. cikk
                                Az illetékes hatóságokhoz benyújtott panaszok
   (1)     Bármely természetes vagy jogi személy, aki úgy véli, hogy az e rendeletben foglalt
   követelmények üzemeltetők vagy bányaüzemeltetők általi megsértése miatt kárt szenvedett, írásbeli
   panaszt nyújthat be az illetékes hatóságokhoz.
   (2)     A panaszokat megfelelően meg kell indokolni, és elegendő bizonyítékot kell tartalmazniuk az
   állítólagos jogsértésre és az abból eredő kárra vonatkozóan.
   (3)     Amennyiben nyilvánvalóvá válik, hogy a panasz nem szolgáltat elegendő bizonyítékot a
   vizsgálat lefolytatásához, az illetékes hatóságok tájékoztatják a panaszost azokról az okokról, amelyek
   miatt úgy döntöttek, hogy nem folytatnak vizsgálatot.
   (4)     A nemzeti jog alapján alkalmazandó szabályok sérelme nélkül az illetékes hatóságok
   folyamatosan tájékoztatják a panaszost az eljárás során tett lépésekről, és adott esetben tájékoztatják a
   megfelelő alternatív jogorvoslati lehetőségekről, például a nemzeti bíróságokhoz fordulás vagy
   bármely más nemzeti vagy nemzetközi panasztételi eljárás igénybevételének lehetőségéről.
   (5)     A nemzeti jog alapján alkalmazandó szabályok sérelme nélkül és hasonló eljárások alapján az
   illetékes hatóságok tájékoztató jelleggel meghatározzák és közzéteszik a panaszok elbírálására
   vonatkozó határidőket.
                                                      8. cikk
                             Hitelesítési tevékenységek és hitelesítési nyilatkozat
HU                                                 33                                                HU
 ---pagebreak---    (1)     A hitelesítők értékelik az üzemeltetők vagy a bányaüzemeltetők által e rendelettel összhangban
   hozzájuk benyújtott kibocsátási jelentések megfelelőségét. Értékelik, hogy a jelentések megfelelnek-e
   az e rendeletben megállapított követelményeknek, és felülvizsgálják az összes felhasznált adatforrást és
   módszertant annak érdekében, hogy értékeljék azok megbízhatóságát, hitelességét és pontosságát,
   különös tekintettel a következőkre:
             a) a kibocsátási tényezők kiválasztása és alkalmazása;
             b) a metánkibocsátás meghatározásához alkalmazott módszerek, számítások, mintavételek,
             statisztikai megoszlások és lényegességi szintek;
             c) a nem megfelelő mérés vagy jelentéstétel kockázatai;
             d) az üzemeltetők vagy a bányaüzemeltetők által alkalmazott minőség-ellenőrzési vagy
             minőségbiztosítási rendszerek.
   (2)     A hitelesítők az (1) bekezdésben említett hitelesítési tevékenységek elvégzése során a
   metánkibocsátás számszerűsítésére vonatkozó, a Bizottság által az (5) bekezdéssel összhangban
   alkalmazandóvá tett, díjmentesen és nyilvánosan hozzáférhető európai vagy nemzetközi szabványokat
   használják. Addig az időpontig, amíg a Bizottság meg nem határozza e szabványok alkalmazhatóságát,
   a hitelesítők a meglévő európai vagy nemzetközi szabványokat használják az üvegházhatásúgáz-
   kibocsátások számszerűsítésére és hitelesítésére.
   A hitelesítők helyszíni ellenőrzéseket végezhetnek az alkalmazott adatforrások és módszerek
   megbízhatóságának, hitelességének és pontosságának megállapítása érdekében.
   (3)     A hitelesítők – mihelyt értékelésük alapján kellő bizonyossággal megállapítják, hogy a
   kibocsátási jelentés megfelel e rendelet követelményeinek – hitelesítési nyilatkozatot állítanak ki,
   amelyben igazolják a kibocsátási jelentés megfelelőségét és részletesen ismertetik az elvégzett
   hitelesítési munkát.
   A hitelesítők csak akkor állítják ki a hitelesítési nyilatkozatot, ha megbízható, hiteles és pontos adatok
   és információk lehetővé teszik a metánkibocsátás kellő bizonyossággal történő meghatározását, és
   feltéve, hogy a bejelentett adatok összhangban vannak a becsült adatokkal, teljesek és
   ellentmondásoktól mentesek.
   Amennyiben a hitelesítő az értékelés során megállapítja, hogy a kibocsátási jelentés nem felel meg e
   rendelet követelményeinek, tájékoztatja erről az üzemeltetőt vagy a bányaüzemeltetőt, és az üzemeltető
   vagy a bányaüzemeltető haladéktalanul felülvizsgált kibocsátási jelentést nyújt be a hitelesítőnek.
   (4)     Az üzemeltetők és bányaüzemeltetők minden szükséges segítséget megadnak a hitelesítőknek a
   hitelesítési tevékenységek elvégzésének lehetővé tétele vagy megkönnyítése érdekében, különösen a
   telephelyekre való bejutást, valamint a dokumentáció vagy a nyilvántartások bemutatását illetően.
   (5)     A Bizottság felhatalmazást kap arra, hogy a 31. cikkel összhangban felhatalmazáson alapuló
   jogi aktusokat fogadjon el e rendelet annak érdekében történő kiegészítése célból, hogy e rendelet
   alkalmazásában beépítse a metánkibocsátás számszerűsítésére és nyomon követésére vonatkozó
   európai vagy nemzetközi szabványokat, valamint meghatározza azok alkalmazhatóságát.
                                                       9. cikk
                                 A hitelesítők függetlensége és akkreditációja
   (1)     A hitelesítők függetlenek az üzemeltetőktől és a bányaüzemeltetőktől, és az e rendeletben előírt
   tevékenységeket a köz érdekében végzik. Ennek érdekében sem a hitelesítők, sem ugyanazon jogi
HU                                                 34                                                 HU
 ---pagebreak---    személy egyetlen része sem lehet üzemeltető vagy bányaüzemeltető, az üzemeltető vagy
   bányaüzemeltető tulajdonosa, vagy ezek tulajdona, továbbá a hitelesítők nem állhatnak olyan
   kapcsolatban az üzemeltetőkkel vagy bányaüzemeltetőkkel, amely befolyásolhatja függetlenségüket
   vagy pártatlanságukat.
   (2)     A hitelesítőket a 765/2008/EK rendelet szerint egy nemzeti akkreditáló testület akkreditálja.
   (3)     Amennyiben e rendelet nem tartalmaz a hitelesítők akkreditálására vonatkozó különös
   rendelkezéseket, a 765/2008/EK rendelet vonatkozó rendelkezéseit kell alkalmazni.
                                                     10. cikk
                               Nemzetközi metánkibocsátási megfigyelőközpont
   (1)     Amennyiben biztosított az Unió érdekeinek védelme, a nemzetközi metánkibocsátási
   megfigyelőközpontnak hitelesítő szerepet kell betöltenie a metánkibocsátási adatok tekintetében,
   különös tekintettel a következő feladatokra:
            a)     a metánkibocsátási adatok megfelelő statisztikai módszerekkel összhangban történő
            összesítése;
            b)     a vállalatok által a metánkibocsátási adatok számszerűsítéséhez használt módszerek és
            statisztikai eljárások hitelesítése;
            c)     a kibocsátási becslések nagyobb pontosságának biztosítása érdekében az adatösszesítési
            és -elemzési módszerek tudományos és statisztikai bevált gyakorlatokkal összhangban történő
            kidolgozása, a bizonytalanság megfelelő jellemzése mellett;
            d)     a vállalatok által bejelentett, fő forrásonként és jelentéstételi szintenként összesített
            adatok versenyszabályokkal és titoktartási követelményekkel összhangban történő közzététele
            üzemeltetett és nem üzemeltetett eszközök szerinti bontásban;
            e)     az adatforrások közötti jelentős eltérésekkel kapcsolatos megállapítások jelentése.
   (2)     A Bizottság a metánkibocsátási adatokat benyújthatja a nemzetközi metánkibocsátási
   megfigyelőközpontnak, amint azt az illetékes hatóságok e rendelettel összhangban a rendelkezésére
   bocsátják.
   (3)     A nemzetközi metánkibocsátási megfigyelőközpont által              előállított információkat a
   nyilvánosság és a Bizottság rendelkezésére kell bocsátani.
                                                   3. fejezet
                                 Olaj- és gázipari metánkibocsátás
                                                     11. cikk
                                                 Alkalmazási kör
   Ez a fejezet az 1. cikk (2) bekezdésének a) és b) pontjában említett tevékenységekre alkalmazandó.
HU                                                 35                                                HU
 ---pagebreak---                                                       12. cikk
                                         Nyomon követés és jelentéstétel
   (1)     Az üzemeltetők … [12 hónappal e rendelet hatálybalépése után]-ig jelentést nyújtanak be az
   illetékes hatóságoknak, amely tartalmazza az összes forrásra vonatkozóan az általános, de
   forrásspecifikus kibocsátási tényezők alkalmazásával megbecsült forrásszintű metánkibocsátást.
   (2)     Az üzemeltetők … [24 hónappal e rendelet hatálybalépése után]-ig jelentést nyújtanak be az
   illetékes hatóságoknak, amely tartalmazza az üzemeltetett eszközök forrásszintű metánkibocsátásával
   kapcsolatos közvetlen méréseket. Az ilyen szintű jelentéstétel a kibocsátások becsléséhez használt
   egyedi kibocsátási tényezők megállapításának alapjaként a forrásszintű mérések és mintavételek
   alkalmazását is magában foglalhatja.
   (3)     Az üzemeltetők … [36 hónappal e rendelet hatálybalépése után]-ig, majd azt követően minden
   év március 30-ig jelentést nyújtanak be az illetékes hatóságoknak, amely tartalmazza a (2) bekezdésben
   említett, üzemeltetett eszközök forrásszintű metánkibocsátásával kapcsolatos közvetlen méréseket,
   kiegészítve a telephelyi szintű metánkibocsátás méréseivel, lehetővé téve ezáltal a telephelyenként
   összesített forrásszintű becslések értékelését és hitelesítését.
   Az üzemeltetők az illetékes hatóságoknak történő benyújtás előtt gondoskodnak arról, hogy az e
   bekezdésben meghatározott jelentéseket egy hitelesítő értékelje, és azok tartalmazzák a 8. és 9. cikkel
   összhangban kiállított hitelesítő nyilatkozatot.
   (4)     Az Unióban letelepedett vállalkozások … [36 hónappal e rendelet hatálybalépése után]-ig
   jelentést nyújtanak be az illetékes hatóságoknak, amely tartalmazza a nem üzemeltetett eszközök
   forrásszintű metánkibocsátásával kapcsolatos közvetlen méréseket. Az ilyen szintű jelentéstétel a
   kibocsátások becsléséhez használt egyedi kibocsátási tényezők megállapításának alapjaként a
   forrásszintű mérések és mintavételek alkalmazását is magában foglalhatja.
   (5)     Az Unióban letelepedett vállalkozások … [48 hónappal e rendelet hatálybalépése után]-ig,
   majd azt követően minden év március 30-ig jelentést nyújtanak be az illetékes hatóságoknak, amely
   tartalmazza a (4) bekezdésben említett, nem üzemeltetett eszközök forrásszintű metánkibocsátásával
   kapcsolatos közvetlen méréseket, kiegészítve a telephelyi szintű metánkibocsátás méréseivel, lehetővé
   téve ezáltal a telephelyenként összesített forrásszintű becslések értékelését és hitelesítését.
   A vállalkozások az illetékes hatóságoknak történő benyújtás előtt gondoskodnak arról, hogy az e
   bekezdésben meghatározott jelentéseket egy hitelesítő értékelje, és azok tartalmazzák a 8. és 9. cikkel
   összhangban kiállított hitelesítő nyilatkozatot.
   (6)     Az e cikkben előírt jelentéseknek az utolsó, adatokkal alátámasztott naptári évre kell
   vonatkozniuk, és legalább a következő információkat kell tartalmazniuk:
             a) a kibocsátási forrás típusa és helye;
             b) a kibocsátási forrástok egyes típusaira vonatkozó részletes adatok;
             c) a metánkibocsátás méréséhez használt számszerűsítési módszerekre vonatkozó részletes
             információk;
             d) az üzemeltetett eszközök összes metánkibocsátása;
             e) a tulajdoni hányad és a nem üzemeltetett eszközök metánkibocsátásának tulajdoni
             hányaddal való szorzata;
             f) a nem üzemeltetett eszközök üzemviteli irányítását ellátó szervezetek listája.
HU                                                  36                                             HU
 ---pagebreak---    A Bizottság végrehajtási jogi aktusok útján meghatározza a (2), (3), (4) és (5) bekezdés szerinti
   jelentésekhez szükséges jelentéstételi sablont. E végrehajtási jogi aktusokat a 32. cikk (2) bekezdésében
   említett eljárás keretében kell elfogadni.
   (7)     A (3) és (5) bekezdésben említett telephelyi szintű mérésekhez olyan megfelelő
   mennyiségmeghatározási technológiákat kell alkalmazni, amelyek ilyen mérési adatokkal tudnak
   szolgálni.
   (8)     Amennyiben jelentős eltérések vannak a forrásszintű módszerekkel számszerűsített
   kibocsátások és a telephelyi szintű mérésekből származó kibocsátások között, ugyanazon a
   jelentéstételi időszakon belül további méréseket kell végezni.
   (9)     A gázinfrastruktúra esetében a metánkibocsátások mérését a metánkibocsátás számszerűsítésére
   vonatkozó megfelelő európai (CEN) vagy nemzetközi (ISO) szabványok szerint kell elvégezni.
   (10) Amennyiben az (EU) 2016/943 európai parlamenti és tanácsi irányelvvel43 összhangban az
   információkat bizalmasan kezelik, az üzemeltetők a jelentésben jelzik, hogy milyen típusú
   információkat és milyen okból tartottak vissza.
   (11) Az illetékes hatóságok az e cikkben meghatározott jelentéseket az üzemeltetők általi
   benyújtástól számított három hónapon belül az 5. cikk (4) bekezdésével összhangban a nyilvánosság és
   a Bizottság rendelkezésére bocsátják.
                                                           13. cikk
                                   Általános kibocsátáscsökkentési kötelezettségek
   Az üzemeltetők minden rendelkezésükre álló intézkedést megtesznek a metánkibocsátás megelőzése és
   minimálisra csökkentése érdekében.
                                                           14. cikk
                                               Szivárgásészlelés és -javítás
   (1)     Az üzemeltetők … [3 hónappal e rendelet hatálybalépése után]-ig szivárgásészlelési és -javítási
   programot nyújtanak be az illetékes hatóságoknak, amely részletesen meghatározza az e cikk
   követelményeinek megfelelően elvégzendő vizsgálatok tartalmát.
   Az illetékes hatóságok előírhatják az üzemeltető számára, hogy e rendelet követelményeinek
   figyelembevételével módosítsa a programot.
   (2)     Az üzemeltetők … [6 hónappal e rendelet hatálybalépése után]-ig az (1) bekezdésben említett
   szivárgásészlelési és -javítási programmal összhangban a felelősségük alá tartozó valamennyi lényeges
   szerkezeti elem kapcsán vizsgálatot végeznek.
   Ezt követően háromhavonta meg kell ismételni a szivárgásészlelési és -javítási vizsgálatokat.
   (3)     A vizsgálatok elvégzése során az üzemeltetők olyan eszközöket használnak, amelyek lehetővé
   teszik a szerkezeti elemekből származó 500 ppm vagy annál nagyobb metánveszteség kimutatását.
   43
           Az Európai Parlament és a Tanács (EU) 2016/943 irányelve (2016. június 8.) a nem nyilvános know-how és üzleti
           információk (üzleti titkok) jogosulatlan megszerzésével, hasznosításával és felfedésével szembeni védelemről (HL
           L 157., 2016.6.15., 1. o.).
HU                                                       37                                                        HU
 ---pagebreak---    (4)      Az üzemeltetők megjavítanak vagy kicserélnek minden olyan szerkezeti elemet, amelynél 500
   ppm vagy annál nagyobb metánkibocsátást észlelnek.
   Az első albekezdésben említett szerkezeti elemek javítását vagy cseréjét az észlelést követően azonnal
   vagy a lehető leghamarabb, de legkésőbb öt nappal az észlelést követően el kell végezni, feltéve, hogy
   az üzemeltetők bizonyítani tudják, hogy biztonsági vagy műszaki megfontolások nem teszik lehetővé
   az azonnali intézkedést, és feltéve, hogy az üzemeltetők javítási és nyomonkövetési ütemtervet
   dolgoznak ki.
   A második albekezdésben említett azon biztonsági és műszaki megfontolások, amelyek nem teszik
   lehetővé az azonnali intézkedést, a személyzet és a közelben tartózkodó emberek biztonságának, a
   környezeti hatásoknak, a metánveszteség koncentrációjának, a szerkezeti elem elérhetőségének és a
   cserére szoruló szerkezeti elem rendelkezésre állásának figyelembevételére korlátozódnak. A
   környezeti hatásra vonatkozó megfontolások magukban foglalhatják azokat az eseteket, amikor a
   javítás nagyobb fokú metánkibocsátáshoz vezethet, mint ha nem kerülne sor a javításra.
   Amennyiben a javítás vagy csere elvégzése előtt le kell állítani a rendszert, az üzemeltetők a szivárgást
   az észleléstől számított egy napon belül minimális mértékűre csökkentik, majd a rendszer következő
   tervezett leállításának végéig vagy egy éven belül – attól függően, hogy melyik következik be
   hamarabb – kijavítják a szivárgást.
   (5)      A (2) bekezdés ellenére annak érdekében, hogy megbizonyosodjanak a javítás sikerességéről,
   az üzemeltetők a (4) bekezdés szerint elvégzett javítást követően a lehető leghamarabb, de legkésőbb
   azt követően 15 nappal megvizsgálják azokat a szerkezeti elemeket, amelyek esetében a korábbi
   vizsgálatok során 500 ppm vagy annál nagyobb metánkibocsátást állapítottak meg.
   A (2) bekezdés ellenére az üzemeltetők legkésőbb három hónappal a kibocsátások észlelését követően
   megvizsgálják azokat a szerkezeti elemeket, amelyek esetében 500 ppm-nél kisebb metánkibocsátást
   állapítottak meg, hogy ellenőrizzék, vajon változott-e a metánveszteség mértéke.
   Amennyiben a biztonságot vagy a metánveszteséget illetően nagyobb kockázatot állapítanak meg, az
   illetékes hatóságok javasolhatják, hogy az érintett szerkezeti elemek esetében gyakrabban végezzenek
   vizsgálatokat.
   (6)      A (7) bekezdés szerinti jelentéstételi kötelezettség sérelme nélkül az üzemeltetők a méretüktől
   függetlenül minden azonosított szivárgást nyilvántartásba vesznek és folyamatosan megvizsgálnak
   annak biztosítása érdekében, hogy azokat a (4) bekezdésnek megfelelően kijavítsák.
   Az üzemeltetők legalább tíz évig megőrzik a nyilvántartást, és kérésre az illetékes hatóságok
   rendelkezésére bocsátják az információkat.
   (7)      Az üzemeltetők minden egyes vizsgálatot követő egy hónapon belül benyújtják a vizsgálat
   eredményeit és a javítási és nyomonkövetési ütemtervet tartalmazó jelentést azon tagállam illetékes
   hatóságainak, ahol az érintett eszközök találhatók. A jelentésnek legalább az I. mellékletben
   meghatározott elemeket kell tartalmaznia.
   Az illetékes hatóságok előírhatják az üzemeltető számára, hogy e rendelet követelményeinek
   figyelembevételével módosítsa a jelentést vagy a javítási és nyomonkövetési ütemtervet.
   (8)      Az üzemeltetők az e cikkben meghatározott feladatok bármelyikét átruházhatják. A feladatok
   átruházása nem érinti az üzemeltetők felelősségét, és nem befolyásolhatja az illetékes hatóságok által
   ellátott felügyelet hatékonyságát.
   (9)      A tagállamok biztosítják, hogy a vizsgálatok tekintetében a szolgáltatók rendelkezésére álljanak
   a tanúsítási, akkreditációs vagy azzal egyenértékű képesítési rendszerek, beleértve a megfelelő képzési
   programokat is.
HU                                                 38                                               HU
 ---pagebreak---                                                      15. cikk
                            A lefúvatásra és a fáklyázásra vonatkozó korlátozások
   (1)     A lefúvatás az e cikkben meghatározott körülmények kivételével tilos. A rutinszerű fáklyázás
   tilos.
   (2)     A lefúvatás csak a következő helyzetekben megengedett:
           a) vészhelyzet vagy üzemzavar esetén; valamint
           b) ha az a szerkezeti elemek vagy berendezések működéséhez, javításához, karbantartásához
           vagy teszteléséhez elkerülhetetlen és feltétlenül szükséges, a 16. cikkben meghatározott
           jelentési kötelezettségekre is figyelemmel.
   (3)     A (2) bekezdés b) pontja szerinti lefúvatás a következőkben meghatározott konkrét helyzeteket
   foglalja magában, amikor a lefúvatástól nem lehet teljesen eltekinteni:
           a) bizonyos szerkezeti elemek normál működése során, feltéve, hogy a berendezés megfelel a
           berendezésre vonatkozó összes előírt szabványnak, és azt a metánveszteségek minimalizálása
           érdekében megfelelően karbantartják és rendszeresen ellenőrzik;
           b) a kútban felhalmozódott folyadéknak a légköri nyomás eléréséig történő leengedése vagy
           tisztítása;
           c) tárolótartály vagy más alacsony nyomású tartály esetében végzett mérés vagy mintavétel
           során;
           d) a folyadékoknak az alkalmazandó szabványokkal összhangban a tárolótartályból vagy más
           alacsony nyomású tartályból egy szállítójárműbe történő áttöltése során;
           e) javítás és karbantartás során, beleértve a berendezés javítás és karbantartás céljából történő
           kifúvatását és nyomásmentesítését;
           f) a béléscsőfej vizsgálata során;
           g) a tömítőgyűrű szivárgásvizsgálata során;
           h) 24 óránál rövidebb ideig tartó termelési teszt során;
           i) ha a metán nem felel meg a gyűjtővezetékre vonatkozó előírásoknak, feltéve, hogy az
           üzemeltető hetente kétszer elemzi a metánmintákat annak megállapítása érdekében, hogy
           teljesültek-e az előírások, és a metánt a gyűjtővezetékbe vezeti, mihelyt teljesülnek a
           csővezetékre vonatkozó előírások;
           j) a csővezetékek, berendezések vagy létesítmények üzembe helyezése során, de csak addig,
           amíg arra a csővezetékbe vagy a berendezésbe jutott szennyeződések eltávolításához szükség
           van;
           k) csőgörény használata, javítás érdekében végzett kifúvatás, illetve a gyűjtővezeték javítása
           vagy karbantartása kapcsán végzett tisztítás során, és csak akkor, ha a gáz nem maradhat a
           csővezeték érintetlen részében, illetve a gázt nem lehet oda visszavezetni.
   (4)     Amennyiben a (2) és (3) bekezdés alapján megengedett a lefúvatás, az üzemeltetők csak akkor
   végezhetnek lefúvatást, ha a fáklyázás műszakilag nem kivitelezhető, vagy ha a fáklyázás a műveletek
   vagy a személyzet biztonságát veszélyezteti. Ilyen esetben az üzemeltetők a 16. cikkben meghatározott
HU                                                 39                                               HU
 ---pagebreak---    jelentéstételi kötelezettség keretében kifejtik az illetékes hatóságok részére, hogy miért volt szükséges a
   fáklyázás helyett a lefúvatás mellett dönteni.
   (5)     A fáklyázás csak akkor megengedett, ha a metán visszasajtolása, helyszíni hasznosítása vagy
   piacra juttatása gazdasági megfontolásoktól eltérő okok miatt nem megvalósítható. Ilyen esetben az
   üzemeltetők a 16. cikkben meghatározott jelentéstételi kötelezettség keretében kifejtik az illetékes
   hatóságok részére, hogy miért volt szükséges a metán visszasajtolása, helyszíni hasznosítása vagy
   piacra juttatása helyett a fáklyázás mellett dönteni.
                                                      16. cikk
                                A lefúvatási és fáklyázási események bejelentése
   (1)     Az üzemeltetők a következő lefúvatási és fáklyázási eseményekről értesítik az illetékes
           hatóságokat:
           a) vészhelyzet vagy üzemzavar miatti lefúvatás vagy fáklyázás;
           b) egy 24 órás időszakon belül egyetlen esemény keretében összesen legalább 8 órán keresztül
           tartó lefúvatás vagy fáklyázás.
   Az első albekezdésben említett értesítést az eseményt követően haladéktalanul, de legkésőbb az
   esemény kezdetétől vagy attól az időponttól számított 48 órán belül kell megtenni, amikor arról az
   üzemeltető tudomást szerzett.
   (2)     Az üzemeltetők negyedévente, a II. mellékletben meghatározott elemekkel összhangban
   jelentést nyújtanak be az illetékes hatóságoknak az (1) bekezdésben és a 15. cikkben említett
   valamennyi lefúvatásról és fáklyázásról.
   (3)     Az illetékes hatóságok az e cikkben meghatározott jelentéseket évente és az 5. cikk (4)
   bekezdésével összhangban a nyilvánosság és a Bizottság rendelkezésére bocsátják.
                                                      17. cikk
                             A fáklyázási szabványokra vonatkozó követelmények
   (1)     A létesítmény építése, cseréje vagy felújítása, illetve új fáklyák vagy más égetőberendezések
   telepítése esetén az üzemeltetők csak olyan égetőberendezéseket telepíthetnek, amelyek automatikus
   gyújtószerkezettel vagy folyamatos vezérléssel, valamint a szénhidrogének megsemmisítése
   tekintetében teljes leválasztási hatásfokkal rendelkeznek.
   (2)      Az üzemeltetők … [12 hónappal e rendelet hatálybalépése után]-ig gondoskodnak arról, hogy
   minden fáklya vagy egyéb égetőberendezés megfeleljen az (1) bekezdésben foglalt követelményeknek.
   (3)     Az üzemeltetők a III. mellékletben meghatározott elemekkel összhangban hetente ellenőrzik a
   fáklyákat.
                                                      18. cikk
                                                  Inaktív kutak
HU                                                  40                                                 HU
 ---pagebreak---    (1)     A tagállamok … [12 hónappal e rendelet hatálybalépése után]-ig a területükön található vagy a
   joghatóságuk alá tartozó valamennyi inaktív kútról összeállítanak és közzétesznek egy jegyzéket,
   amely tartalmazza legalább a IV. mellékletben meghatározott elemeket.
    (2)    … [18 hónappal e rendelet hatálybalépése után]-ig valamennyi inaktív kútra metánkibocsátás
   mérésére szolgáló berendezést kell felszerelni.
   (3)     A (2) bekezdésben említett méréseket tartalmazó jelentéseket az utolsó, adatokkal alátámasztott
   naptári évre vonatkozóan … [24 hónappal e rendelet hatálybalépése után]-ig, majd ezt követően
   minden év március 30-ig kell benyújtani az illetékes hatóságoknak. Az e bekezdésben meghatározott
   jelentéseket az illetékes hatóságoknak történő benyújtás előtt értékelnie kell egy hitelesítőnek, és a
   jelentéseknek tartalmazniuk kell a 8. és 9. cikkel összhangban kiállított hitelesítő nyilatkozatot is.
   (4)     Az illetékes hatóságok az e cikkben meghatározott jelentéseket az üzemeltetők általi
   benyújtástól számított három hónapon belül az 5. cikk (4) bekezdésével összhangban a nyilvánosság és
   a Bizottság rendelkezésére bocsátják.
   (5)     A tagállamok felelősek a (2) és (3) bekezdésben meghatározott kötelezettségek teljesítéséért,
   kivéve, ha azonosítani lehet a felelős félt, amely esetben ez a fél viseli a felelősséget.
   (6)     A tagállamok kibocsátáscsökkentési tervet dolgoznak ki és hajtanak végre a területükön
   található inaktív kutak kármentesítése, helyreállítása és végleges lezárása céljából.
   A kibocsátáscsökkentési tervek esetében az (1) bekezdésben említett jegyzékeket használják a
   tevékenységekkel kapcsolatos prioritások meghatározásához, beleértve a következőket:
           a) a kutak kármentesítése, helyreállítása és végleges lezárása;
           b) az érintett bekötőutak helyreállítása;
           c) a kutak és a korábbi műveletek által érintett földterületek, vizek és élőhelyek helyreállítása;
           d) annak biztosítása érdekében végzett éves ellenőrzések, hogy a lezárt kutak már nem
   jelentenek metánkibocsátási forrást.
                                                   4. fejezet
                                     Szénipari metánkibocsátás
                                                   I. SZAKASZ
                    NYOMON KÖVETÉS ÉS JELENTÉSTÉTEL A MŰKÖDŐ BÁNYÁKBAN
                                                      19. cikk
                                                 Alkalmazási kör
   (1)     Ez a szakasz a működő föld alatti és külszíni szénbányákra vonatkozik.
HU                                                  41                                                 HU
 ---pagebreak---    (2)     A működő föld alatti szénbányákból származó metánkibocsátások a következő kibocsátásokat
   foglalják magukban:
           a)      a bánya üzemeltetője által használt összes szellőzőaknából származó metánkibocsátás;
           b)      a metánmentesítő állomásokból és a metánelvezető rendszerből származó
           metánkibocsátás, függetlenül attól, hogy az szándékos vagy nem szándékos lefúvatásból vagy a
           fáklyákban történő tökéletlen elégetésből ered-e;
           c)      a bányászat utáni tevékenységek során keletkező metánkibocsátás.
   (3)     A működő külszíni szénbányákból származó metánkibocsátások a következő kibocsátásokat
   foglalják magukban:
           a)      a szénbányában a bányászati folyamat során keletkező metánkibocsátás;
           b)      a bányászat utáni tevékenységek során keletkező metánkibocsátás.
                                                    20. cikk
                                         Nyomon követés és jelentéstétel
   (1)     Föld alatti szénbányák esetében a bányaüzemeltetők az általuk használt összes szellőzőaknában
   folyamatosan mérik és számszerűsítik a szellőzőlevegőből származó metánkibocsátást olyan készülék
   használatával, amely legalább 100 ppm mértékű metánkoncentráció-mérési érzékenységgel
   rendelkezik. Emellett havonta mintavételen alapuló méréseket is végeznek.
   (2)     A metánmentesítő állomások üzemeltetői a lefúvatási és fáklyázási tevékenység okaitól
   függetlenül folyamatosan mérik a lefúvatott és fáklyázott metán mennyiségét.
   (3)     A külszíni szénbányák esetében a bányaüzemeltetők a bányászati műveletekből származó
   kibocsátások számszerűsítéséhez a szénbányára vonatkozó lelőhelyspecifikus metánkibocsátási
   tényezőket használják. A bányaüzemeltetők e kibocsátási tényezőket negyedévente a megfelelő
   tudományos szabványoknak megfelelően és a környező rétegek metánkibocsátásának
   figyelembevételével állapítják meg.
   (4)     Az (1)–(3) bekezdésben említett méréseket és számszerűsítést a megfelelő európai vagy
   nemzetközi szabványoknak megfelelően kell elvégezni.
   Ami az (1) és (2) bekezdésben említett folyamatos méréseket illeti, ha a mérőberendezés egy része egy
   ideig nem működik, a berendezés működése idején mért értékek felhasználhatók az arra az időszakra
   vonatkozó adatok arányos becsléséhez, amikor a berendezés nem működött.
   Az (1) és (2) bekezdésben említett folyamatos mérésekhez használt berendezésnek a kibocsátás
   nyomon követésére való használata által érintett időszak több mint 90 %-ában működnie kell, az
   újrakalibrálásra fordított állásidőt nem számítva.
   (5)     A bányaüzemeltetők a szénbányászat utáni kibocsátást évente frissített, lelőhelyspecifikus,
   szénmintákon alapuló és a megfelelő tudományos szabványoknak megfelelő, szénbányászat utáni
   kibocsátási tényezők használatával becsülik meg.
   (6)     A bányaüzemeltetők és a metánmentesítő állomások üzemeltetői … [12 hónappal e rendelet
   hatálybalépése után]-ig, majd azt követően minden év március 30-ig jelentést nyújtanak be az illetékes
HU                                                42                                              HU
 ---pagebreak---    hatóságoknak, amely tartalmazza az e cikk rendelkezéseinek megfelelő éves forrásszintű
   metánkibocsátási adatokat.
   A jelentés az utolsó, adatokkal alátámasztott naptári évre vonatkozik, és tartalmazza a működő föld
   alatti szénbányák esetében az V. melléklet 1. részében, a működő külszíni szénbányák esetében az V.
   melléklet 2. részében, a metánmentesítő állomások esetében pedig az V. melléklet 3. részében
   meghatározott elemeket.
   A bányaüzemeltetők és a metánmentesítő állomások üzemeltetői az illetékes hatóságoknak történő
   benyújtás előtt gondoskodnak arról, hogy az e bekezdésben meghatározott jelentéseket egy hitelesítő
   értékelje, és azok tartalmazzák a 8. és 9. cikkel összhangban kiállított hitelesítő nyilatkozatot.
   (7)      Az illetékes hatóságok az e cikkben meghatározott jelentéseket az üzemeltetők általi
   benyújtástól számított három hónapon belül az 5. cikk (4) bekezdésével összhangban a nyilvánosság és
   a Bizottság rendelkezésére bocsátják.
                                                  II. SZAKASZ
           A MŰKÖDŐ FÖLD ALATTI SZÉNBÁNYÁK METÁNKIBOCSÁTÁSÁNAK CSÖKKENTÉSE
                                                     21. cikk
                                                 Alkalmazási kör
   Ez a szakasz a 19. cikk (2) bekezdésében említett, föld alatti szénbányákból származó
   metánkibocsátásokra vonatkozik.
                                                     22. cikk
                                     Kibocsátáscsökkentési intézkedések
   (1)      [2025. január 1-jétől] tilos a metánmentesítő állomásokból származó metánt lefúvatni és
   fáklyázni, kivéve vészhelyzet vagy üzemzavar esetén, illetve abban az esetben, ha az a karbantartáshoz
   elkerülhetetlenül és feltétlenül szükséges. Ilyen esetekben a metánmentesítő állomások üzemeltetői
   csak akkor végezhetnek lefúvatást, ha a fáklyázás műszakilag nem kivitelezhető, vagy ha a fáklyázás a
   műveletek vagy a személyzet biztonságát veszélyezteti. Ilyen esetben a metánmentesítő állomás
   üzemeltetői a 23. cikkben meghatározott jelentéstételi kötelezettség keretében kifejtik az illetékes
   hatóságok részére, hogy miért volt szükséges a fáklyázás helyett a lefúvatás mellett dönteni.
   (2)      Az 1 kilotonna kitermelt szénre nézve 0,5 tonnánál több metánt kibocsátó szénbányákban – a
   kokszszénbányák kivételével – 2027. január 1-jétől tilos a metán szellőzőaknákon keresztüli lefúvatása.
   (3)      A Bizottság … [három évvel e rendelet hatálybalépése után]-ig a 31. cikkel összhangban
   felhatalmazáson alapuló jogi aktust fogad el e rendelet annak érdekében történő kiegészítése céljából,
   hogy meghatározza a metánnak a kokszszénbányák szellőzőaknáiból történő lefúvatására vonatkozó
   korlátozásokat.
HU                                                 43                                                 HU
 ---pagebreak---                                                    23. cikk
                              A lefúvatási és fáklyázási események bejelentése
   (1)    [2025. január 1-jétől] a metánmentesítő állomások üzemeltetői kötelesek értesíteni az illetékes
   hatóságokat minden olyan lefúvatási és fáklyázási eseményről, amelyre
          a) vészhelyzet vagy üzemzavar miatt volt szükség;
          b) a metánelvezető rendszer karbantartása miatt elkerülhetetlenül szükség volt.
   Az értesítést a VI. mellékletben meghatározott elemekkel összhangban az eseményt követően
   haladéktalanul, de legkésőbb az esemény kezdetétől vagy attól az időponttól számított 48 órán belül
   kell megtenni, amikor arról az üzemeltető tudomást szerzett.
   (2)    Az illetékes hatóságok az e cikk szerint részükre benyújtott információkat évente és az 5. cikk
   (4) bekezdésével összhangban a nyilvánosság és a Bizottság rendelkezésére bocsátják.
                                                III. SZAKASZ
    A BEZÁRT ÉS FELHAGYOTT FÖLD ALATTI SZÉNBÁNYÁKBÓL SZÁRMAZÓ METÁNKIBOCSÁTÁS
                                                   24. cikk
                                               Alkalmazási kör
   Ez a szakasz a következőkben meghatározott, olyan felhagyott és bezárt föld alatti szénbányákból
   származó metánkibocsátásokra vonatkozik, ahol a széntermelést leállították:
          a) minden olyan szellőzőakna metánkibocsátása, amely továbbra is metánt bocsát ki;
          b) a már nem használt szénbányászati berendezésekből származó metánkibocsátás;
          c) a VII. melléklet 1. részében foglalt egyéb, pontosan meghatározott pontszerű kibocsátási
          forrásokból származó metánkibocsátás.
                                                   25. cikk
                                       Nyomon követés és jelentéstétel
   (1)    A tagállamok … [12 hónappal e rendelet hatálybalépése után]-ig a területükön található vagy
   joghatóságuk alatt álló valamennyi bezárt és felhagyott szénbányáról a VII. melléklet 1. részében
   meghatározott módszertannal összhangban összeállítanak és közzétesznek egy jegyzéket, amely
   legalább a VII. melléklet 1. részében meghatározott elemeket tartalmazza.
   (2)    A metánkoncentrációt a megfelelő tudományos szabványokkal összhangban és legalább
   óránként kell mérni a VII. melléklet 1. részének vi. pontjában felsorolt valamennyi olyan elem
   esetében, amelyről megállapították, hogy metánt bocsát ki.
   … [18 hónappal e rendelet hatálybalépése után]-tól a VII. melléklet 1. részének v. pontjában felsorolt
   valamennyi elemre mérőberendezést kell felszerelni azon bezárt és felhagyott szénbányák esetében,
   ahol … [50 évvel e rendelet hatálybalépését megelőzően] óta nem folytatnak tevékenységet.
HU                                               44                                              HU
 ---pagebreak---    A (2) bekezdésben említett mérésekhez legalább 10 000 ppm érzékenységű mérőberendezéseket kell
   használni.
   A mérőberendezésnek a kibocsátás nyomon követésére való használata által érintett időszak több mint
   90 %-ában működnie kell, az újrakalibrálásra fordított állásidőt nem számítva.
   (3)      Az éves forrásszintű metánkibocsátási adatok becsült értékeit tartalmazó jelentéseket az utolsó,
   adatokkal alátámasztott naptári évre vonatkozóan … [24 hónappal e rendelet hatálybalépése után]-ig,
   majd ezt követően minden év március 30-ig kell benyújtani az illetékes hatóságoknak.
   A jelentések az utolsó, adatokkal alátámasztott naptári évre vonatkoznak, és tartalmazzák a VII.
   melléklet 3. részében meghatározott elemeket.
   Az e bekezdésben meghatározott jelentéseket az illetékes hatóságoknak történő benyújtás előtt
   értékelnie kell egy hitelesítőnek, és a jelentéseknek tartalmazniuk kell a 8. és 9. cikkel összhangban
   kiállított hitelesítő nyilatkozatot is.
   (4)      A bezárt bányák tekintetében a bányaüzemeltetők felelősek a (2) és (3) bekezdésben említett
   követelmények teljesítéséért. A felhagyott bányák tekintetében a tagállamok felelősek a (2) és (3)
   bekezdésben említett követelmények teljesítéséért.
   (5)      Az illetékes hatóságok az e cikkben meghatározott jelentéseket az üzemeltetők általi
   benyújtástól számított három hónapon belül az 5. cikk (4) bekezdésével összhangban a nyilvánosság és
   a Bizottság rendelkezésére bocsátják.
                                                    26. cikk
                                       Kibocsátáscsökkentési intézkedések
   (1)      A tagállamok a 25. cikkben említett jegyzék alapján kibocsátáscsökkentési tervet dolgoznak ki
   és hajtanak végre a felhagyott szénbányákból származó metánkibocsátás kezelése céljából.
   A kibocsátáscsökkentési tervet … [36 hónappal e rendelet hatálybalépése után]-ig kell benyújtani az
   illetékes hatóságoknak, és annak tartalmaznia kell legalább a VII. melléklet 4. részében meghatározott
   elemeket.
   (2)      A 25. cikk (2) bekezdésében említett berendezések esetében 2030. január 1-jétől tilos a
   lefúvatás és a fáklyázás, kivéve, ha a hasznosítás vagy a kibocsátáscsökkentés műszakilag nem
   kivitelezhető, vagy ha a hasznosítás vagy a kibocsátáscsökkentés a környezetbiztonságot, illetve a
   műveletek vagy a személyzet biztonságát veszélyezteti. Ilyen esetben a bányaüzemeltetők vagy a
   tagállamok a 25. cikkben meghatározott jelentéstételi kötelezettség keretében kifejtik, hogy miért volt
   szükséges a hasznosítás vagy a kibocsátáscsökkentés helyett a lefúvatás vagy a fáklyázás mellett
   dönteni.
HU                                                45                                                HU
 ---pagebreak---                                                    5. fejezet
                                     Unión kívüli metánkibocsátás
                                                      27. cikk
                                    Importőrökre vonatkozó követelmények
   (1)     Az importőrök … [9 hónappal e rendelet hatálybalépése után]-ig és azt követően minden év
   december 31-ig benyújtják a VIII. mellékletben meghatározott információkat az importáló tagállam
   illetékes hatóságainak.
   A Bizottság felhatalmazást kap arra, hogy a 31. cikkel összhangban felhatalmazáson alapuló jogi
   aktusokat fogadjon el e rendelet annak érdekében történő kiegészítése céljából, hogy módosítsa vagy
   kiegészítse az importőrök által benyújtandó információk körét.
   (2)     A tagállamok … [12 hónappal e rendelet hatálybalépése után]-ig és azt követően minden év
   június 30-ig benyújtják a Bizottságnak az importőrök által rendelkezésükre bocsátott információkat.
   A Bizottság az információkat a 28. cikkel összhangban hozzáférhetővé teszi.
   (3)     A Bizottság 2025. december 31-ig – vagy korábban, ha a Bizottság úgy ítéli meg, hogy
   elegendő bizonyíték áll rendelkezésre – megvizsgálja e cikk alkalmazását, különös tekintettel a
   következőkre:
             a)     a 29. cikkben említett, a metánkibocsátás nyomon követésére szolgáló globális eszköz
             keretében gyűjtött, rendelkezésre álló metánkibocsátási adatokról szóló jelentés;
             b)     a metánkibocsátási adatok IMEO általi elemzése;
             c)     az Unión kívül található és az Unióba energiát importáló üzemeltetők nyomonkövetési,
             jelentési, ellenőrzési és kibocsátáscsökkentési intézkedéseire vonatkozó információk; valamint
             d)     az ellátás biztonságát és az egyenlő versenyfeltételeket érintő következmények az
             esetleges további kötelezettségek – többek között a kötelező intézkedések, például a
             metánkibocsátási szabványok vagy célértékek – esetében, külön-külön figyelembe véve az
             olaj-, a gáz- és a szénágazatot.
   Adott esetben és az Unió alkalmazandó nemzetközi kötelezettségei maradéktalan betartásának
   biztosításához szükséges bizonyítékok alapján a Bizottság az importőrökre alkalmazandó
   követelmények szigorítása céljából javaslatot tesz e rendelet módosítására annak érdekében, hogy az
   energiaágazat metánkibocsátásának nyomon követése, jelentése, ellenőrzése és csökkentése
   tekintetében hasonló szintű hatékonyságot biztosítson.
                                                      28. cikk
                                    Metánkibocsátási átláthatósági adatbázis
   (1)     A Bizottság … [18 hónappal a rendelet hatálybalépése után]-ig létrehoz, majd fenntart egy
   metánkibocsátási átláthatósági adatbázist, amely a 27. cikk, a 12. cikk (11) bekezdése, a 16. cikk (3)
   bekezdése, a 18. cikk (4) bekezdése, a 20. cikk (7) bekezdése, a 23. cikk (2) bekezdése és a 25. cikk (5)
   bekezdése alapján hozzá benyújtott információkat tartalmazza.
   (2)     Az (1) bekezdésben említett információkon kívül az adatbázis a következő információkat
   tartalmazza:
HU                                                  46                                              HU
 ---pagebreak---             a)    azon országok jegyzéke, ahol fosszilis energiát termelnek és ahonnan fosszilis energiát
            exportálnak az Unióba;
            b)    az a) pontban említett minden egyes ország esetében a következőkre vonatkozó
            információk:
                  i. rendelkeznek-e az energiaágazat metánkibocsátására vonatkozó kötelező szabályozási
                  intézkedésekkel, amelyek kiterjednek az e rendeletben az energiaágazat
                  metánkibocsátásának nyomon követése, jelentése, ellenőrzése és csökkentése
                  tekintetében meghatározott elemekre;
                  ii. aláírták-e a Párizsi Megállapodást;
                  iii. adott esetben állítanak-e össze nemzeti jegyzéket az ENSZ Éghajlatváltozási
                  Keretegyezményének követelményeivel összhangban;
                  iv. adott esetben az ENSZ Éghajlatváltozási Keretegyezménye alapján benyújtott
                  nemzeti jegyzékek tartalmazzák-e az energiaágazat metánkibocsátására vonatkozó 3.
                  szintű jelentést;
                  v. adott esetben az energiaágazat metánkibocsátásának az ENSZ Éghajlatváltozási
                  Keretegyezménye alapján benyújtott nemzeti jegyzékek szerinti mennyisége, valamint
                  annak rögzítése, hogy elvégezték-e az adatok független hitelesítését;
                  vi. az Unióba fosszilis energiát exportáló vállalatok jegyzéke;
                  vii. az uniós fosszilisenergia-importőrök jegyzéke.
   (2)    Biztosítani kell, hogy az átláthatósági adatbázis a nyilvánosság számára online, díjmentesen és
   legalább angol nyelven hozzáférhető legyen.
   (3)    Ez a cikk az (EU) 2016/943 irányelv rendelkezéseinek sérelme nélkül alkalmazandó.
                                                     29. cikk
                       A metánkibocsátók nyomon követésére szolgáló globális eszköz
   (1)    A Bizottság … [két évvel a rendelet hatálybalépése után]-ig létrehoz egy, a metánkibocsátás
   nyomon követésére szolgáló globális eszközt, amely műholdas adatokon és különböző hitelesített
   adatszolgáltatóktól és adatszolgáltatásoktól – többek között az uniós űrprogram Kopernikusz
   komponensétől – származó adatokon alapul.
   Az eszközt hozzáférhetővé kell tenni a nyilvánosság számára, és rendszeres frissítéseket kell nyújtani
   legalább a nagy metánkibocsátású energiaforrások nagyságrendjéről, ismétlődéséről és helyéről.
   (2)    Az eszköz információkkal szolgál a Bizottság által a metánkibocsátási szakpolitikákkal és
   intézkedésekkel kapcsolatban folytatott kétoldalú párbeszédekhez. Amennyiben az eszköz új, jelentős
   kibocsátási forrást azonosít, a Bizottság figyelmezteti az érintett országot a tudatosság növelése és a
   korrekciós intézkedések előmozdítása érdekében.
   (3)    E cikket az (EU) 2016/943 irányelv rendelkezéseire figyelemmel kell alkalmazni.
HU                                                 47                                              HU
 ---pagebreak---                                                  6. fejezet
                                         Záró rendelkezések
                                                   30. cikk
                                                  Szankciók
   (1)     A tagállamok megállapítják az e rendelet rendelkezéseinek megszegése esetén alkalmazandó
   szankciókra vonatkozó szabályokat, és megtesznek minden szükséges intézkedést e szabályok
   végrehajtásának biztosítására.
   (2)     Az előírt szankcióknak hatékonyaknak, arányosaknak és visszatartó erejűeknek kell lenniük, és
   a következők tartozhatnak ide:
   a)      a környezeti károkkal arányos bírságok; az ilyen bírságok mértékét úgy kell kiszámítani, hogy
   azok a felelősöket ténylegesen megfosszák a jogsértésből származó gazdasági előnyöktől, és az
   ismétlődő súlyos jogsértések esetén a bírság mértékét fokozatosan növelni kell;
   b)      kényszerítő bírságok, amelyek rákényszerítik az üzemeltetőket, hogy véget vessenek a
   jogsértésnek, eleget tegyenek a helyreállítási vagy korrekciós intézkedéseket elrendelő határozatnak,
   információkat szolgáltassanak vagy adott esetben alávessék magukat az ellenőrzésnek.
   A tagállamok [3 hónappal a rendelet hatálybalépése után]-ig értesítik a Bizottságot a szankciókra
   vonatkozó szabályokról. Ezen túlmenően a tagállamok haladéktalanul értesítik a Bizottságot az ilyen
   szabályokat érintő minden későbbi módosításról.
   (3)     Legalább a következő jogsértések esetén kell szankciókat alkalmazni:
   a)       az üzemeltetők vagy a bányaüzemeltetők nem biztosítják az illetékes hatóságok vagy a
   hitelesítők számára az e rendelet szerinti feladataik ellátásának lehetővé tételéhez vagy
   megkönnyítéséhez szükséges segítséget;
   b)      az üzemeltetők vagy a bányaüzemeltetők nem hajtják végre a 6. cikkben említett ellenőrzési
   jelentésben meghatározott intézkedéseket;
   c)      az üzemeltetők vagy a bányaüzemeltetők nem nyújtják be az e rendeletben előírt
   metánkibocsátási jelentéseket, beleértve a független hitelesítők által a 8. és 9. cikkel összhangban
   kiadott hitelesítő nyilatkozatot is;
   d)      az üzemeltetők nem végzik el a 14. cikk szerinti szivárgásészlelési és -javítási vizsgálatot;
   e)      az üzemeltetők nem végzik el a szerkezeti elemek javítását vagy cseréjét, a szerkezeti elemek
   folyamatos vizsgálatát és elmulasztják a 14. cikknek megfelelően nyilvántartásba venni a
   szivárgásokat;
   f)      az üzemeltetők elmulasztják benyújtani a 14. cikk szerinti jelentést;
   g)      az üzemeltetők vagy bányaüzemeltetők adott esetben a 15., 22. és 26. cikkben meghatározott
   eseteken felül végeznek lefúvatást vagy fáklyázást;
   h)      az üzemeltetők rutinszerű fáklyázást végeznek;
   i)      az üzemeltetők vagy a bányaüzemeltetők nem támasztják alá a 15., 22. és 26. cikknek
   megfelelően, hogy miért volt szükséges a fáklyázás helyett a lefúvatás mellett dönteni, valamint miért
   volt szükséges az üzemeltetők esetében a metán visszasajtolása, helyszíni hasznosítása vagy piacra
HU                                               48                                                   HU
 ---pagebreak---    juttatása helyett, illetve a bányaüzemeltetők esetében a hasznosítás vagy a kibocsátáscsökkentés helyett
   a fáklyázás mellett dönteni;
   j)       az üzemeltetők vagy a bányaüzemeltetők nem küldenek a 16., 23. és 26. cikknek megfelelően
   értesítést vagy jelentést a lefúvatási és fáklyázási eseményekről;
   k)       a 17. cikkben megállapított követelmények megsértésével használják a fáklyákat vagy az
   égetőberendezéseket;
   l)       az importőrök nem bocsátják rendelkezésre a 27. cikkel és a VIII. melléklettel összhangban
   előírt információkat.
   (4)      A tagállamok adott esetben legalább a következő irányadó kritériumokat figyelembe veszik
   szankciók kiszabásakor:
   a)       a jogsértés időtartama vagy időbeli hatása, jellege és súlyossága;
   b)       a vállalkozás, az üzemeltető vagy a bányaüzemeltető által a kár időben történő enyhítése vagy
   orvoslása érdekében tett bármely intézkedés;
   c)       a jogsértés szándékos vagy gondatlan jellege;
   d)       a vállalkozás, az üzemeltető vagy a bányaüzemeltető bármely korábbi jogsértése;
   e)       a vállalkozás, az üzemeltető vagy a bányaüzemeltető által a jogsértés révén – közvetlenül vagy
   közvetve – elért pénzügyi előnyök vagy elkerült veszteségek, amennyiben a megfelelő adatok
   rendelkezésre állnak;
   f)       a vállalkozás, az üzemeltető vagy a bányaüzemeltető mérete;
   g)       a hatósággal való együttműködés mértéke;
   h)       annak módja, ahogy a hatóság tudomást szerzett a jogsértésről, különös tekintettel arra, hogy az
   üzemeltető időben bejelentette-e a jogsértést, és ha igen, milyen mértékben;
   i)       az eset körülményeire alkalmazható minden egyéb súlyosbító vagy enyhítő tényező.
   (5)      A tagállamok évente közzéteszik az e rendelet alapján kiszabott szankciók típusára és
   nagyságrendjére, a jogsértésekre, valamint a szankciókkal sújtott üzemeltetőkre vonatkozó
   információkat.
                                                      31. cikk
                                           A felhatalmazás gyakorlása
   (1)      A felhatalmazáson alapuló jogi aktusok elfogadására vonatkozóan a Bizottság részére adott
   felhatalmazás gyakorlásának feltételeit e cikk határozza meg.
   (2)      A Bizottságnak a 8. cikk (5) bekezdésében, a 22. cikk (3) bekezdésében és a 27. cikk (1)
   bekezdésében említett, felhatalmazáson alapuló jogi aktus elfogadására vonatkozó felhatalmazása
   határozatlan időre szól … [e rendelet hatálybalépésének időpontja]-tól kezdődő hatállyal.
   (3)      Az Európai Parlament vagy a Tanács bármikor visszavonhatja a 8. cikk (5) bekezdésében, a 22.
   cikk (3) bekezdésében és a 27. cikk (1) bekezdésében említett felhatalmazást. A visszavonásról szóló
   határozat megszünteti az abban meghatározott felhatalmazást. A határozat az Európai Unió Hivatalos
   Lapjában való kihirdetését követő napon vagy a benne megjelölt későbbi időpontban lép hatályba. A
   határozat nem érinti a már hatályban lévő felhatalmazáson alapuló jogi aktusok érvényességét.
HU                                                  49                                               HU
 ---pagebreak---    (4)     A felhatalmazáson alapuló jogi aktus elfogadása előtt a Bizottság a jogalkotás minőségének
   javításáról szóló, 2016. április 13-i intézményközi megállapodásban foglalt elveknek megfelelően
   konzultál az egyes tagállamok által kijelölt szakértőkkel.
   (5)     A Bizottság a felhatalmazáson alapuló jogi aktus elfogadását követően haladéktalanul és
   egyidejűleg értesíti az Európai Parlamentet és a Tanácsot e jogi aktus elfogadásáról.
   (6)     A 8. cikk (5) bekezdése, a 22. cikk (3) bekezdése és a 27. cikk (1) bekezdése értelmében
   elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és
   a Tanácsnak a jogi aktusról való értesítését követő két hónapon belül sem az Európai Parlament, sem a
   Tanács nem emelt ellene kifogást, illetve ha az említett időtartam lejártát megelőzően mind az Európai
   Parlament, mind a Tanács arról tájékoztatta a Bizottságot, hogy nem fog kifogást emelni. Az Európai
   Parlament vagy a Tanács kezdeményezésére ez az időtartam két hónappal meghosszabbodik.
                                                    32. cikk
                                               Bizottsági eljárás
   (1) A Bizottságot az (EU) 2018/1999 rendelet 44. cikkével létrehozott Energiaunió-bizottság segíti.
   (2)     Az e bekezdésre történő hivatkozáskor a 182/2011/EU rendelet 4. cikkét kell alkalmazni.
                                                    33. cikk
                                                 Felülvizsgálat
   (1)     A Bizottság ötévente jelentést terjeszt az Európai Parlament és a Tanács elé e rendelet
   értékeléséről, és adott esetben e rendelet módosítására irányuló jogalkotási javaslatot nyújt be. A
   jelentéseket közzé kell tenni.
   (2)     E cikk alkalmazásában a Bizottság információkat kérhet a tagállamoktól és az illetékes
   hatóságoktól, és figyelembe veszi különösen a tagállamok által az integrált nemzeti energia- és
   klímaterveikben, azok frissítésében és az (EU) 2018/1999 rendelet szerinti nemzeti energia- és
   éghajlat-politikai eredményjelentéseikben szolgáltatott információkat.
                                                    34. cikk
                                    Az (EU) 2019/942 rendelet módosítása
   Az (EU) 2019/942 európai parlamenti és tanácsi rendelet 15. cikke a következő (5) bekezdéssel egészül
   ki:
   „(5) Az ACER háromévente kidolgozza és nyilvánosan hozzáférhetővé teszi az összehasonlítható
   projektek esetében a metánkibocsátás nyomon követésével, jelentésével és csökkentésével
   kapcsolatban felmerülő fajlagos beruházási költségek összehasonlítására szolgáló mutatókat és
   megfelelő referenciaértékeket. Az ACER [e rendelet] 3. cikke szerint ajánlásokat ad ki az [e rendelet]
   szerinti kötelezettségek teljesítéséhez szükséges fajlagos beruházási költségekre vonatkozó mutatókra
   és referenciaértékekre vonatkozóan.”
HU                                                50                                              HU
 ---pagebreak---                                                     35. cikk
                                                Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép
   hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én.
   az Európai Parlament részéről                a Tanács részéről
   az elnök                                     az elnök
HU                                                51                                           HU
 ---documentbreak---                             EURÓPAI
                            BIZOTTSÁG
                                                   Brüsszel, 2021.12.15.
                                                   COM(2021) 805 final
                                                   ANNEXES 1 to 8
                                     MELLÉKLETEK
                                      a következőhöz:
                                          Javaslat
                       Az Európai Parlament és a Tanács rendelete
   az energiaágazaton belüli metánkibocsátás csökkentéséről és az (EU) 2019/942 rendelet
                                       módosításáról
           {SEC(2021) 432 final} - {SWD(2021) 459 final} - {SWD(2021) 460 final}
HU                                                                                       HU
 ---pagebreak---                                            I. MELLÉKLET
                    Szivárgásészlelési és -javítási és nyomonkövetési ütemterv
   Javítási ütemterv
   A 14. cikkben említett javítási ütemtervnek legalább a következő elemeket kell tartalmaznia:
   i.      az összes ellenőrzött szerkezeti elem jegyzéke és azonosítása;
   ii.     az ellenőrzés azzal kapcsolatos eredménye, hogy észleltek-e metánveszteséget, és ha
   igen, akkor a veszteség mértéke;
   iii.    az olyan szerkezeti elemek esetében, amelyek kapcsán 500 ppm vagy annál nagyobb
   metánkibocsátást állapítottak meg, annak feltüntetése, hogy a szivárgásészlelési és -javítási
   vizsgálat során végeztek-e javítást, és ha nem, akkor miért nem, figyelembe véve az azzal
   kapcsolatos követelményeket, hogy a 14. cikk (4) bekezdésének megfelelően mely elemek
   vehetők figyelembe késedelmes javítás esetén;
   iv.     az olyan szerkezeti elemek esetében, amelyek kapcsán 500 ppm vagy annál nagyobb
   metánkibocsátást állapítottak meg, a tervezett javítási ütemterv, amely tartalmazza a javítás
   tervezett időpontját;
   v.      az olyan szerkezeti elemek esetében, amelyek kapcsán a korábbi szivárgásészlelési és
   -javítási vizsgálat során 500 ppm-nél kisebb metánkibocsátást állapítottak meg, de a
   metánveszteség mértéke változásának ellenőrzése céljából végzett utólagos szivárgásészlelési
   és -javítási vizsgálat során 500 ppm vagy annál nagyobb metánkibocsátást állapítottak meg,
   annak feltüntetése, hogy a javítást azonnal elvégezték-e, és ha nem, akkor miért nem (a iii.
   pont szerint), valamint a javítás tervezett időpontját feltüntető tervezett javítási ütemterv.
   Ezt egy javítás utáni ütemterv követi, amelyben feltüntetik, hogy mikor végezték el
   ténylegesen a javításokat.
   Nyomonkövetési ütemterv
   A 14. cikkben említett nyomonkövetési ütemtervnek legalább a következő elemeket kell
   tartalmaznia:
   i.      az összes ellenőrzött szerkezeti elem jegyzéke és azonosítása;
   ii.     az ellenőrzés azzal kapcsolatos eredménye, hogy észleltek-e metánveszteséget, és ha
   igen, akkor a veszteség mértéke;
   iii.    az olyan szerkezeti elemek esetében, amelyek kapcsán 500 ppm vagy annál nagyobb
   metánkibocsátást állapítottak meg, a javítást követően annak ellenőrzése céljából végzett
   nyomon követés eredményei, hogy sikeres volt-e a javítás;
   iv.     az olyan szerkezeti elemek esetében, amelyek kapcsán 500 ppm-nél kisebb
   metánkibocsátást állapítottak meg, a metánveszteség mértéke változásának ellenőrzése
   céljából végzett utólagos szivárgásészlelési és -javítási vizsgálat eredményei, valamint a
   megállapításokon alapuló ajánlás.
HU                                                  1                                             HU
 ---pagebreak---                                            II. MELLÉKLET
                           A lefúvatási és fáklyázási események bejelentése
   A 16. cikknek megfelelően az üzemeltetőknek legalább a következő információkat kell
   jelenteniük az illetékes hatóságoknak a lefúvatott vagy fáklyázott metánnal kapcsolatban:
   i.       az üzemeltető neve;
   ii.      az eszköz neve és típusa;
   iii.     az érintett berendezés;
   iv.      a lefúvatás vagy a fáklyázás felfedezésének, illetve megkezdésének és befejezésének
   dátuma(i) és időpontja(i);
   v.       a lefúvatott vagy fáklyázott földgáz mért vagy becsült mennyisége;
   vi.      a lefúvatás vagy fáklyázás oka és jellege;
   vii.     a lefúvatás vagy fáklyázás időtartamának és nagyságrendjének korlátozása érdekében
   tett lépések;
   viii. a lefúvatás vagy a fáklyázás okának vagy ismétlődő jellegének megszüntetése céljából
   hozott korrekciós intézkedések;
   ix.      a fáklyák 17. cikkel összhangban hetente elvégzett ellenőrzésének eredményei.
HU                                                  2                                           HU
 ---pagebreak---                                          III. MELLÉKLET
                                        A fáklya ellenőrzése
   A fáklyák heti ellenőrzéseinek egy átfogó, halláson, szemrevételezésen és szagláson alapuló
   ellenőrzést (többek között a fáklyák külső szemrevételezéses ellenőrzését, a nyomással és a
   folyadékszivárgásokkal kapcsolatos hanghatások figyelését, valamint a szokatlan és erős
   szagok figyelését) kell magukban foglalniuk.
   Az ellenőrzés során a hibák, a szivárgások és a kibocsátások azonosítása érdekében az
   üzemeltetőnek meg kell vizsgálnia az összes szerkezeti elemet, többek között a fáklyákat, a
   mintavételi nyílásokat, a zárt lefúvató rendszereket, a szivattyúkat, a kompresszorokat, a
   nyomáscsökkentő berendezéseket, a szelepeket, a vezetékeket, a karimákat, a csatlakozókat és
   a kapcsolódó csővezetékeket.
   A jelentésnek a következő észrevételeket kell tartalmaznia:
   i.      Égő fáklyák esetében: az égés megfelelő vagy nem megfelelő. Nem megfelelő égésről
   olyan fáklya esetében beszélünk, amelynek látható kibocsátása bármely két egymást követő
   órában összesen öt percnél tovább tart.
   ii.     Nem égő fáklyák esetében: a nem égő fáklyánál történik-e gázlefúvatás. Ha történik
   gázlefúvatás, akkor 6 órán belül, illetve rossz időjárás vagy egyéb szélsőséges körülmények
   esetén 24 órán belül végre kell hajtani a fáklya helyreállítására irányuló beavatkozást.
HU                                                 3                                            HU
 ---pagebreak---                                            IV. MELLÉKLET
                                         Inaktív kutak jegyzékei
   A 18. cikknek megfelelően az inaktív kutak jegyzékeinek legalább a következő információkat
   kell tartalmazniuk:
   i.       az üzemeltető, a tulajdonos vagy adott esetben a hasznosításba vevő neve és címe;
   ii.      a kút vagy a kútfúrás által érintett terület neve és címe;
   iii.     a kút vagy a kútfúrás által érintett terület határait jelölő térkép;
   iv.      a metánkoncentrációval kapcsolatos mérések eredményei.
HU                                                    4                                       HU
 ---pagebreak---                                             V. MELLÉKLET
                              Jelentéstétel működő szénbányák esetében
   1. rész
   A 19. és 20. cikknek megfelelően a működő föld alatti szénbányákra vonatkozó jelentéseknek
   legalább a következő információkat kell tartalmazniuk:
   i.       a bányaüzemeltető neve és címe;
   ii.      a bánya címe;
   iii.     a bánya által kitermelt egyes széntípusok tonnában megadott mennyisége;
   iv.      a bánya által használt összes szellőzőakna tekintetében:
            1. név (ha van);
            2. használati időszak, ha az eltér a jelentéstételi időszaktól;
            3. koordináták;
            4. rendeltetés (beszívás, kivezetés);
            5. a metánkibocsátás méréséhez és számszerűsítéséhez használt mérőkészülék műszaki
            leírása és a gyártó által meghatározott optimális működési feltételek;
            6. a folyamatos mérést végző készülék üzemidejének aránya;
            7. a következőkre vonatkozó európai vagy nemzetközi szabvány kiválasztása:
                    – a metánmérő készülék mintavételi helyzete,
                    – az áramlási sebesség mérése,
                    – a metánkoncentráció mérése;
            8. a folyamatos mérést végző készülék által rögzített metánkibocsátás (tonna);
            9. a havi mintavételezés keretében rögzített metánkibocsátás (tonna/óra), amely a
            következő információkat foglalja magában;
                    – a mintavétel dátuma,
                    – mintavételi eljárás,
                    – a légköri viszonyokkal (nyomás, hőmérséklet, páratartalom) kapcsolatos
            értékek leolvasása; az ilyen méréseket megfelelő távolságból kell végezni annak
            érdekében, hogy azok a folyamatos mérést végző készülék működési körülményeit
            tükrözzék;
            11. ha a bánya olyan összeköttetésben áll egy másik bányával, amely lehetővé teszi a
            levegő bányák közötti áramlását, a bánya neve;
   v.       a bányászat utáni kibocsátási tényezők és a számításukhoz alkalmazott módszer
   leírása;
   vi.      bányászat utáni kibocsátás (tonna).
HU                                                    5                                          HU
 ---pagebreak---    2. rész
   A 19. és 20. cikknek megfelelően a működő külszíni szénbányákra vonatkozó jelentéseknek
   legalább a következő információkat kell tartalmazniuk:
   i.       a bányaüzemeltető neve és címe;
   ii.      a bánya címe;
   iii.     a bánya által kitermelt egyes széntípusok tonnában megadott mennyisége;
   iv.      a bánya által hasznosított összes lelőhelyről készül térkép, e lelőhelyek határainak
   feltüntetésével;
   v.       az egyes szénlelőhelyek esetében:
            1. név (ha van);
            2. használati időszak, ha az eltér a jelentéstételi időszaktól;
            3. a bányászati tevékenységből származó metánkibocsátás meghatározásához használt
            kísérleti módszer ismertetése, beleértve a környező rétegekből származó
            metánkibocsátás figyelembevételére szolgáló módszer kiválasztását is;
   vi.      a bányászat utáni kibocsátási tényezők és a számításukhoz alkalmazott módszer
   leírása;
   vii.     bányászat utáni kibocsátás.
   3. rész
   A 19. és 20. cikknek megfelelően a metánmentesítő állomásokra vonatkozó jelentéseknek
   legalább a következő információkat kell tartalmazniuk:
   i.       a bányaüzemeltető neve és címe;
   ii.      a bánya/bányák metánelvezető rendszere által szállított metán tonnában megadott
   mennyisége bányánként;
   iii.     a lefúvatott metán tonnában megadott mennyisége;
   iv.      a fáklyázott metán tonnában megadott mennyisége;
   v.       fáklyázási hatékonyság;
   vi.      a felfogott metán felhasználása.
HU                                                    6                                          HU
 ---pagebreak---                                          VI. MELLÉKLET
        A metánmentesítő állomásokon történt lefúvatási és fáklyázási események jelentése
   A 23. cikknek megfelelően a metánmentesítőállomás-üzemeltetőknek legalább a következő
   információkat kell jelenteniük az illetékes hatóságoknak a lefúvatott vagy fáklyázott metánnal
   kapcsolatban:
   i.      az üzemeltető neve és címe;
   ii.     az esemény első észlelésének időpontja;
   iii.    a lefúvatási és/vagy fáklyázási események oka;
   iv.     a lefúvatott és fáklyázott metán tonnában megadott mennyisége (vagy becsült
   mennyisége, ha a számszerűsítés nem lehetséges).
HU                                                 7                                              HU
 ---pagebreak---                                           VII. MELLÉKLET
                                      Bezárt és felhagyott bányák
   1. rész
   A 24. és 25. cikknek megfelelően a bezárt és felhagyott bányák jegyzékének minden egyes
   telephely vonatkozásában legalább a következő információkat kell tartalmaznia:
   i.      az üzemeltető, a tulajdonos vagy adott esetben a hasznosításba vevő neve és címe;
   ii.     a telephely címe;
   iii.    a bánya határait jelölő térkép;
   iv.     a bányaműveleti rendszerek és azok állapota;
   v.      a metánkoncentráció mérésének eredményei a következő elemekre vonatkozóan:
           1. a bánya által használt összes működő szellőzőakna, a következő adatok kíséretében:
                   – az akna koordinátái,
                   – az akna neve (ha van),
                   – a lezárás állapota és a lezárás módja, ha ismert;
           2. nem használt szellőzőcsövek;
           3. nem használt gázelvezető kutak;
           4. felszínre került rétegek;
           5. a bánya területén lévő vagy a korábbi szénlelőhelyhez kapcsolódó azonosítható
           rétegtörések;
           6. egyéb nyilvántartott lehetséges pontszerű kibocsátási források.
   2. rész
   Az 1. rész v. pontjában említett méréseket a következő elvekkel összhangban kell elvégezni:
   i.      a méréseket a megfelelő tudományos szabványoknak megfelelően és olyan légköri
   nyomáson kell végezni, amely lehetővé teszi az esetleges metánszivárgás kimutatását;
   ii.     a méréseket a mért kibocsátási forráshoz a lehető legközelebb, legalább 10 000 ppm
   érzékenységű készülékkel kell elvégezni;
   iii.    a mérési adatok mellett a következő információkat kell megadni:
           1. a mérés időpontja;
           2. légköri nyomás;
           3. a méréshez használt berendezés műszaki adatai;
   iv.     a kettős számbavétel elkerülése érdekében a korábban két vagy több bánya által
   használt szellőzőaknákat egyetlen bányához kell rendelni.
   3. rész
HU                                                   8                                           HU
 ---pagebreak---    A 25. cikk (3) bekezdésében meghatározott jelentésnek a következő elemeket kell
   tartalmaznia:
   i.      az üzemeltető, a tulajdonos vagy adott esetben a hasznosításba vevő neve és címe;
   ii.     a telephely címe;
   iii.    a 25. cikk (3) bekezdésében felsorolt valamennyi elem metánkibocsátása, beleértve a
   következőket:
           1. az elem típusa;
           2. a méréshez használt mérőkészülék műszaki adatai, beleértve az érzékenységet is;
           3. a mérőkészülék üzemidejének aránya;
           4. a mérőkészülék által jelzett metánkoncentráció;
           5. az elemből származó metánkibocsátás becsült értéke.
   4. rész
   A 26. cikk (1) bekezdésében meghatározott kibocsátáscsökkentési tervnek legalább a
   következő információkat kell tartalmaznia:
   i.      a 25. cikk (3) bekezdésében szereplő valamennyi elem felsorolása;
   ii.     a 25. cikk (3) bekezdésében felsorolt elemekből származó metánkibocsátás
   csökkentésének technikai megvalósíthatósága;
   iii.    a 25. cikk (3) bekezdésében felsorolt elemekből származó metánkibocsátás
   csökkentésének ütemterve.
HU                                                9                                            HU
 ---pagebreak---                                           VIII. MELLÉKLET
                           Az importőrök által szolgáltatandó információk
   E melléklet alkalmazásában az „exportőr”: az importőr által a fosszilis energia Unióba történő
   szállítására kötött egyes szállítási szerződésekben szereplő szerződő fél.
   A 27. cikknek megfelelően az importőröknek a következő információkat kell megadniuk:
   i.      az exportőr neve és címe, és – amennyiben a termelő nem azonos az exportőrrel – a
   termelő neve és címe;
   ii.     a statisztikai célú területi egységek uniós nómenklatúrája (NUTS) 1. szintjének
   megfelelő azon ország és régiók, ahol az energiát előállították, valamint a statisztikai célú
   területi egységek uniós nómenklatúrája (NUTS) 1. szintjének megfelelő azon országok és
   régiók, amelyeken keresztül az energiát az uniós piacon történő forgalomba hozataláig
   szállították;
   iii.    az olaj és a fosszilis gáz tekintetében az exportőr méri-e és jelenti-e a
   metánkibocsátását, akár önállóan, akár az ENSZ Éghajlatváltozási Keretegyezményének
   (UNFCCC) követelményeivel összhangban lévő nemzeti üvegházhatásúgáz-kibocsátási
   jegyzékekre vonatkozó jelentéstételi kötelezettségvállalások keretében, valamint eleget tesz-e
   az UNFCCC jelentéstételi követelményeinek vagy az olaj- és gáziparból származó
   metánkibocsátással foglalkozó partnerség (OGMP 2.0) szabványainak. Ehhez csatolni kell a
   metánkibocsátásról szóló legutóbbi jelentés egy példányát, amely adott esetben tartalmazza a
   12. cikk (6) bekezdésében említett információkat. Minden kibocsátási típus vonatkozásában
   meg kell adni a jelentésben alkalmazott számszerűsítési módszert (például az UNFCCC vagy
   az OGMP szerinti szinteket);
   iv.     az olaj és a gáz tekintetében az exportőr alkalmaz-e a metánkibocsátásának
   ellenőrzésére irányuló szabályozási vagy önkéntes intézkedéseket, beleértve az olyan
   intézkedéseket is, mint a szivárgásészlelési és -javítási vizsgálatok vagy a metán
   lefúvatásának és fáklyázásának ellenőrzésére és korlátozására irányuló intézkedések. Ehhez
   csatolni kell az ilyen intézkedések ismertetését, ideértve adott esetben a szivárgásészlelési és -
   javítási vizsgálatokkal, valamint a lefúvatási és fáklyázási eseményekkel kapcsolatos, az
   utolsó, adatokkal alátámasztott naptári évre vonatkozó jelentéseket;
   v.      a szén tekintetében az exportőr méri-e és jelenti-e a metánkibocsátását, akár önállóan,
   akár az ENSZ Éghajlatváltozási Keretegyezményének (UNFCCC) követelményeivel
   összhangban lévő nemzeti üvegházhatásúgáz-kibocsátási jegyzékekre vonatkozó jelentéstételi
   kötelezettségvállalások keretében, valamint eleget tesz-e az UNFCCC jelentéstételi
   követelményeinek vagy a metánkibocsátás nyomon követésére, jelentésére és ellenőrzésére
   vonatkozó nemzetközi vagy európai szabványnak. Ehhez csatolni kell a metánkibocsátásról
   szóló legutóbbi jelentés egy példányát, amely adott esetben tartalmazza a 20. cikk (6)
   bekezdésében említett információkat. Minden kibocsátási típus vonatkozásában meg kell adni
   a jelentésben alkalmazott számszerűsítési módszert (például az UNFCCC vagy az OGMP
   szerinti szinteket);
   vi.     a szén tekintetében az exportőr alkalmaz-e a metánkibocsátásának ellenőrzésére
   irányuló szabályozási vagy önkéntes intézkedéseket, beleértve az olyan intézkedéseket is,
   mint a metán lefúvatásának és fáklyázásának ellenőrzésére és korlátozására irányuló
   intézkedések. Ehhez csatolni kell az ilyen intézkedések ismertetését, ideértve adott esetben a
HU                                                 10                                                 HU
 ---pagebreak---    lefúvatási és fáklyázási eseményekkel kapcsolatos, az utolsó, adatokkal alátámasztott naptári
   évre vonatkozó jelentéseket;
   vii.    adott esetben a iii. és v. pontban említett jelentések független hitelesítését végző
   szervezet neve.
HU                                             11                                                HU